4>wqon 

■<•  t  ■■  ■<  :  o 


Anul  X.  1  Ian.-  l'Febr.  1916.  Nr.  1-3. 


redactor:  Dr.  NICOLAE  BĂLAN. 


CUPRINSUL: 

Dr.  N.  Bălan:  f  Mitropolitul  Ioan  Meţianu. 

Dr.  I.  Broşu:  Predică  despre  cutremurul  de  pământ,  ce  s’a 

simţit  la  Sibiiu  Miercuri,  în  20  Ianuarie,  st. 
n.  1916. 

Ilie  Bdeuţă:  Notiţă  biografică  despre  Marcu  Eugenicu 

mitropolitul  Eîesului,  apărătorul,. ortodoxiei. 

fDr.  G.  Ciuhandu :  Licăriri  de  vechea  biserică'V 

„..Românilor.  . -  ■*-  - - 

Dr.  'N.  "Bălan :  Orfanii*  neamului. 

Vasile  Gan  :  Predică  la  Dumineca  Vameşului  şi  Fariseului. 

N.  B.  Pilde  şi  asemănări:  «Veniţi!»  Ţineţi  ziua 

Duminecii !  Ucide  răul  până  ce-i  mic  !  «Ispi¬ 
tiţi  Scripturile!» 

N.  B.,  P.  M.y  N.  C,  Dr.  G.  Comşa:  Mişcarea  literară :  Mamă  şi 
fiu.  «Veniţi  după  mine!»  —  «Eu  sunt!»  Trei 
scrisori  cătră  soldaţi.  Oaspele  blăstămat.  Isto¬ 
rioare  biblice.  Istorioare  bisericeşti.  Catehism. 

Cronică :  Recunoaşterea  reltgiunii  izlamite.  f  Episcopul 

Vasile  Hossu.  t  Dimitrie  Machi  Ardelean. 
Pentruce  a  întârziat  apariţia  «Revistei  Teo¬ 
logice»?  Premiile  «Rev.  Teol.»  Patronagiul 
tinerimei.  f  Arhim.  Augustin  Hamsea. 


REDACŢIA  şt  ADMINISTRAŢIA:  SIBIIU,  strada  REISENFELS  Nr.  11. 


REVISTA  TEOLOGICA 

ORGAN  PENTRU  ŞTIINŢA  Şl  VIEAŢA  BISERICEASCĂ. 

—  HPKRE  DE  DOUA  ORI  PE  IxVţiA.  — 


SIBIIU.  —  1916. 

TIPARUL  TIPOGRAFIEI  ARH1  DIECEZANE. 


Anul  X. 


Nr.  1—3. 


97<}Qfr> 

—  *  t/UtJ-t) 


1  Ian.  —  1  Febr.  1916. 


REVISTA  TEOLOGICA 

organ  pentru  ştiinţa  şi  vieaţa  bisericească. 


Abonamentul :  Pe  un  an  10  coroane ;  pe  o  jumătate  de  au  5  coroane 
Pentru  România  12  Lei.  —  Un  număr  50  fii. 


f  Mitropolitul  Ioan  Mejianu. 


In  vara  anului  1Q03  valea  de  sus  a  Murăşului  avea 
mare  sărbătoare.  De  pe  vremea  episcopului  Vasile  Moga 
nu  mai  fusese  vlădică  de-al  nostru  prin  părţile  acelea  — 
şi  acum  i-se  dădea  poporului  iarăşi  acest  prilej  de  rară 
bucurie.  Veniâ  mitropolitul  dela  Sibiiu.  In  Reghinul  să¬ 
sesc,  care  odinioară  adăpostise  pe  protopopul  şi  marele 
Român  Petru  Maior,  i-se  făcu  primire  strălucită.  Se  adu¬ 
nase  popor  mult  din  toate  împrejurimile,  încât  abia  în¬ 
căpea  în  piaţa  largă  a  orăşelului.  Toţi  cereau  să  audă 
cuvânt  dela  celce  venise  în  numele  Domnului.  Când 
bătrânul  mitropolit  cu  simpatica  lui  înfăţişare  de  pa¬ 
triarh  ieşi  în  faţa  poporului  şi  cu  voce  adâncă  dar  ho- 
tărîtă  rosti  primele  cuvinte:  «Dragilor  mei,  Eu  sunt 
al  vostru,  Voi  sunteţi  ai  mei!»  —  un  curent  electric 
trecu  prin  inimi  şi  obştea  credincioşilor  erupse  în  urale 
însufleţite.  Aveam  sentimentul  că  în  acel  moment  eram 
mişcaţi  de  un  fior  al  trecutului,  care  ne  aducea  la  con¬ 
ştiinţă  deplină  legătura  indisolubilă  dintre  turmă  şi  păstor, 

închiegată  prin  o  tradiţie  de  veacuri  în  vieaţa  neamului 
nostru. 

Icoana  aceasta  îmi  apare  plină  de  vieaţă  înaintea 
ochilor  sufleteşti  şi  astăzi,  când  deasupra  mormântului 
proaspăt  al  mitropolitului  Ioan  Meţianu,  cerc  să-mi  dau 
seama  despre  ceeace  a  fost  acest  ierarh  pentru  biserica 
şi  poporul  nostru. 

El  a  fost,  precum  însuş  a  spus,  cu  adevărat  al  nostru. 
Marele  mitropolit  Şaguna  a  venit  la  noi  ca  bărbat  format, 
trimis  de  Dumnezeu  ca  să  ne  deştepte  din  adâncul  nostru 
somn  secular;  pe  mitropolitul  Miron  Romanul  ni  l’au  tri¬ 
mis  mai  ales  oamenii,  alţii  decât  cei  din  staulul  bisericii 
noastre ;  mitropolitul  Ioan  Meţianu  însă  a  ieşit  dintre  noi, 
s’a  format  şi  a  trăit  între  noi,  urcând  treaptă  după  treaptă, 
pânăce  a  ajuns  la  cea  mai  înaltă  demnitate  pe  care  o 
poate  îmbrăcă  cineva  în  sânul  neamului  nostru.  El  este 
arhiereul  pe  care  ni  l’a  putut  da  cultura  generală  a  po¬ 
porului  şi  starea  morală  a  bisericii  noastre,  din  timpul 
în  care  a  trăit. 

Răsărit  din  pătura  ţărănească  a  adus  cu  sine  din 
acest  nesecat  rezervor  de  forţe  o  vigoare  rămasă  pu¬ 
rurea  proaspătă  şi  însuşirile  nobile  ale  mentalităţii  po¬ 
porului  nostru,  cu  nuanţa  de  isteţime  proprie  Românului 
dela  margini.  Sănătate  rară,  spirit  treaz,  cugetare  lim¬ 
pede,  simţ  al  realităţii  format  prin  o  bogată  experienţă, 
spirit  practic  agerit  în  contact  cu  necesităţile  nemijlocite 
ale  vieţii,  cunoştinţă  de  oameni  şi  împrejurări,  hărnicie, 
sobrietate  şi  cumpăt  în  toate  —  iată  talanţii  pe  cari  i-a 
pus  în  lucrare  răposatul  nostru  mitropolit.  Mulţumită  lor, 
biserica  noastră  a  avut  într’însul  un  lucrător  neobosit  şi 
un  ierarh  destoinic,  care  a  ştiut-o  conduce  cu  înţelep¬ 
ciune  printre  împrejurări  vitrege  şi  valuri  primejdioase. 
Păstorirea  lui  n’a  fost  numai  o  lucrare  de  conservare  a 

scumpului  nostru  patrimoniu  naţional-bisericesc,  ci  şi  de 
întărire  a  lui,  prin  crearea  de  mijloace  şi  instituţiuni  cari 
îi  garantează  o  sigură  şi  înfloritoare  desvoltare  în  viitor. 

Activitatea  bisericească  şi-a  început-o  adormitul  în 
Domnul  în  anul  1853  ca  preot  în  comuna  Râşnov,  unde 
se  căsătorise;  a  continuat-o  apoi  tot  ca  preot,  pe  yrmă 
ca  protopop,  în  Zerneşti,  comuna  sa  natală.  Deja  atunci 
şi-a  arătat  puterea  de  iniţiativă  in  îndrumarea  trebilor 
bisericeşti  şi  şcolare,  cum  şt  talentul  de  iscusit  chiver- 
nisitor  al  averilor  bisericeşti ;  atunci  s’au  desemnat  liniile 
fundamentale  ale  activităţii  sale  viitoare.  Experienţele  bo¬ 
gate  ce  le-a  câştigat  în  timpul  păstoririi  la  sate  avea  să 
le  pună  în  aplicare  pe  un  teren  mai  larg,  căci,  după 
moartea  soţiei  sale,  a  fost  chemat  la  locuri  mai  înalte 
în  biserică. 

După  trecere  de  câteva  luni,  cât  a  stat,  ca  vicar,  în 
fruntea  Consistorului  dela  Oradea  mare,  în  a.  1875  pro¬ 
topopul  de  odinioară  dela  Zerneşti  a  primit  darul  artil¬ 
eriei,  fiind  ales  de  episcop  al  eparhiei  Aradului.  Roadele 
muncii  sale  stăruitoare  s’au  revărsat  vreme  de  24  ani 
asupra  acestei  eparhii,  pe  care  a  organizat-o  cu  succes. 
Înţelegând  că  numai  preoţi  şi  învăţători  bine  pregătiţi 
pot  corespunde  exigenţelor  timpului,  dela  început  a  dat 
o  deosebită  solicitudine  seminarului  teologic-pedagogic 
eparhial,  provăzându-1  cu  un  alumneu,  sporind  numărul 
anilor  de  studiu  şi  al  profesorilor  şi  în  două  rânduri 
zidind  pentru  adăpostirea  lui  edificii  tot  mai  bune.  Ca 
să-şi  formeze  o  pleiadă  de  bărbaţi  cu  pregătire  acade¬ 
mică  a  creat  succesiv  un  frumos  număr  de  burse,  cu  cari 
a  trimis  tineri  la  diferite  universităţi,  iar  din  graţia  Ma- 
jestăţii  Sale  câştigase  pe  seama  alor  doi  tineri  favorul  de 
a  primi  întreţinere  gratuită  în  alumneul  de  pe  iângă  fa¬ 
cultatea  teologică  ortodoxă  din  Cernăuţi.  Un  nou  factor 

cultural  s’a  adăogat  în  centrul  eparhiei  deodată  cu  în¬ 
temeierea  tipografiei  diecezane,  în  care,  pe  lângă  alte 
publicaţii  folositoare,  s’a  tipărit  şi  revista  «Biserica  şi 
Şcoala»,  înfiinţată  tot  de  răposatul  ca  organ  prin  care 
conducerea  bisericească  să  stee  în  contact  spiritual  cu 
apostolii  satelor,  cu  preoţii  şi  învăţătorii.  O  mulţime  de 
biserici  frumoase  şi  edificii  şcolare  corespunzătoare  s’au 
zidit  prin  parohii  spre  preamărirea  lui  Dumnezeu  şi  spre 
luminarea  poporului.  Şcoalele  confesionale  au  fost  obiectul 
unei  neîntrerupte  îngrijiri  din  partea  răposatului.  La  toate 
ocaziile  binevenite  a  stăruit  pentru  susţinerea  celor  exi¬ 
stente  şi  pentru  înfiinţarea  altora  nouă,  cum  au  fost 
şcoalele  de  fetiţe  de  pe  sate  şi  şcoala  superioară  de  fete 
în  Arad.  Dar  pentruca  toate  instituţiile  de  cultură  reli- 
gioasă-morală  şi  naţională,  puse  sub  acoperemântul  bi- 
sericei,  să  fie  asigurate  în  existenţa  şi  propăşirea  lor, 
erau  necesare  şi  mijloace  materiale  suficiente.  Acest  lucru 
l’a  înţeles  bine  adormitul  în  Domnul,  de  aceea  a  pus 
mari  silinţe  ca  să  înfiinţeze  diferite  fonduri  şi  fundaţiuni 
în  centrul  eparhiei,  şi  a  dat  îndemn  şi  parohiilor  atât 
la  crearea  de  fonduri,  cât  şi  la  cumpărarea  de  moşii. 
Pentruca  să-şi  iee  informaţiuni  nemijlocite  despre  mersul 
trebilor  prin  .  parohii  şi  despre  activitatea  organelor  bi¬ 
sericeşti  şi  şcolare,  cum  şi  ca  să  stee  în  contact  personal 
cu  acestea  şi  cu  poporul,  răposatul  a  făcut  dese  vizita- 
ţiuni  canonice,  pe  cari,  îndeosebi  atunci  când  le  împre¬ 
ună  cu  sfinţiri  de  biserici  şi  şcoale,  ştia  să  le  prefacă 
în  adevărate  sărbători  de  înălţare  şi  edificare  sufletească 
a  poporului. 

Când  veni  la  Sibiiu  ca  mitropolit,  în  a.  1899,  eră 
în  vârstă  de  71  ani,  totuşi  avu  încă  destulă  energie  ca 
să  ducă  la  îndeplinire  opere  însemnate.  Amintesc  în  locul 
prim  clădirea  bisericei  catedrale  şi  prefacerea  noului  edi- 

ficiu  seminarial,  lucrări  iniţiate  de  mai  înainte,  dar  rea¬ 
lizate  abia  prin  stăruinţa  neînfrântă  a  răposatului,  şi  cari, 
dacă  n’au  fost  pe  placul  tuturor,  folosesc  astăzi  prin  faptul 
că  există.  In  administraţia  bisericească  s’au  întrodus  pro¬ 
ceduri  mai  expeditive,  fondurile  au  fost  chivernisite  în 
mod  conştienţios  şi  corporaţiunile  bisericeşti  au  func¬ 
ţionat  normal.  Prin  parohii  s’au  înfiinţat  de-arândul  re¬ 
uniuni  de  înfrumseţare  a  bisericilor,  preoţilor  li-s’a  dat 
ocazie  să  se  sfătuească  şi  încurajeze  la  o  mai  intensivă 
împreună  lucrare  pastorală  prin  conferinţele  preoţeşti, 
iar  celor  învăţătoreşti  li  s’a  infiltrat  mai  multă  vieaţă.  In 
ciuda  poverii  anilor  mulţi  n’au  lipsit  nici  acum  vizitaţi- 
unile  canonice,  n’a  întârziat  nici  când  cu  ocaziunea  săr¬ 
bătorilor  mari  ale  anului  pogorârea  «cu  duhul  în  mijlocul 
fiilor  sufleteşti»  prin  pastorale  pline  cu  învăţături  prac¬ 
tice  şi  ţinute  pe  înţelesul  tuturor,  iar  desele  circulări 
cuprindeau  grija  de  toate  trebuinţele  arzătoare  ale  tur¬ 
mei  dreptcredincioase. 

Din  mijlocul  făptuirilor  răposatului  nostru  părinte 
sufletesc  se  ridică,  ca  un  frumos  far  de  lumină  şi  ca  o 
impunătoare  dovadă  despre  voinţa  nestrămutată  a  po¬ 
porului  nostru  de  a  trăi  prin  sufletul  său,  prin  limba  şi 
cultura  sa  naţională :  lupta  înălţătoare  ce  a  purtat-o  pentru 
susţinerea  şi  apărarea  şcoalelor  noastre  confesionale.  De 
când  a  luat  în  mână  cârja  arhierească,  în  această  luptă 
pentru  lumină  e  împletită  şi  aproape  întreaga  activitate  po¬ 
litică  ce  a  desvoltat-o.  Începând  cu  anul  1879,  când  s’a 
pronunţat  pe  faţă  lupta  purtată  de  atunci  încoace  con¬ 
secvent  de  guvernele  ţării  în  contra  caracterului  naţional 
al  şcoalelor  noastre  confesionale,  adormitul  în  Domnul 
n’a  lăsat  să  treacă  nici  o  ocazie  fără  să  le  iee  în  apă¬ 
rare  prin  tot  felul  de  remonstraţiuni,  proteste  şi  prin 
vorbirile  ce  le-a  ţinut  în  casa  magnaţilor.  Ce  e  drept 

n’a  fost  aderentul  unei  tactice  agresive  şi  militante,  dar 
nici  n’a  căutat  formule  diplomatice  de  echilibristică  po¬ 
litică,  din  care  aşa  de  uşor  ies  jignite  interesele  supe¬ 
rioare  ale  bisericei  şi  culturii  naţionale.  Când  pe  acestea 
le-a  văzut  ameninţate  prin  planuri  viclene,  a  sărit  cu 
energie  neşovăitoare  întru  apărarea  lor.  Acesta  a  fost 
cazul  cu  ancheta  în  chestia  proiectului  lui  Berzeviczy, 
când,  într’o  vorbire  înţeleaptă,  exprimându-şi  încrederea 
neclătită  în  vitalitatea  poporului  românesc,  care  nu  poate 
fi  desfiinţat  prin  proiecte  de  legi,  a  enunţat  marele  prin¬ 
cipiu:  « Bisericile  ortodoxe  răsăritene  sunt  biserici  naţio¬ 
nale ,  astfel  biserica  mea  este  biserică  ortodoxă  română. 
Nu  numai  limba  liturgică,  ci  Limba  dătătoare  de  vieaţă 
este  pentru  această  biserică  limba  românească.  Nu  este 
putere  în  lumea  aceasta,  care  ar  putea  să  silească  bise¬ 
rica  mea  a-şi  părăsi  limba,  căci  prin  aceasta  ea  însăşi 
şi-ar  enunţă  sentinţa  de  moarte». 

Dragostea  faţă  de  limba  şi  cultura  românească  şi-a 
arătat-o  şi  prin  sprijinul  ce  l’a  dat  societăţilor  noastre 
culturale.  ÎI  găsim  între  întemeietorii  Asociaţiunii,  de 
care  n’a  încetat  a  se  interesă  până  la  sfârşit.  Cu  toţii  ne 
aducem  aminte  de  demnitatea  cu  care  s’a  prezentat,  ca 
Nestorul  tuturor  arhiereilor  români,  la  adunarea  jubilară 
a  Asociaţiunii  din  1911  dela  Blaj,  ridicând  splendoarea 
acelei  impozante  manifestări  culturale-naţionale. 

De  când  a  isbucnit  cumplitul  răsboiu  care  ne-a  răpit 
şi  pe  noi  în  valurile  lui  de  suferinţe  şi  jertfe  nesfârşite, 
neobositul  arhiereu  veniâ  în  mijlocul  soldaţilor  şi  le  îm- 
părţiă  cuvinte  părinteşti  pline  de  mângâiere  şi  încura¬ 
jare,  preoţilor  le  trimetea  îndrumări  cum  să  conducă 
poporul  rămas  acasă  şi  cum  să-i  aline  durerile  în  aceste 
vremuri  amare.  Cu  inima  luminată  de  o  rază  de  nădejde 
într’un  viitor  mai  bun,  pentru  biserica  şi  neamul  nostru, 

a  trecut  în  lumea  păcii  şi  a  dreptăţii  celei  vecinice.  N’a 
fost  surprins  în  mijlocul  planurilor,  ci  a  avut  o  vieaţă 
completă,  trăită  până  la  sfârşit,  care  s’a  stins  ca  o  can¬ 
delă  căreia  i  s’a  isprăvit  untul  de  lemn.  După  o  vieaţă 
laborioasă  a  primit  darul  unui  asemenea  sfârşit  creşti¬ 
nesc  şi  a  unei  treceri  line  spre  patria  cea  cerească.  Acolo 
se  va  învrednici  de  judecata  Celui  ce  nici  odată  nu  dă 
greş,  iar  noi  îi  vom  păstră  amintirea  cu  recunoştinţa 
fiilor  buni  pentru  tot  binele  ce  ni-l’a  făcut  şi  prin  care: 
el  a  fost  al  nostru  şi  noi  am  fost  ai  lui. 

Dr.  Nicolae  Bălan. 


Predică 

despre  cutremurul  de  pământ,  ee  s’a  simţit  la  Sibiiu 
Miercuri,  în  26  Ianitarie,  st.  n.  1916. 1 

—  După  motive  de  sf.  loan  Crisostomul.  — 

Iubiţi  ascultători! 

Pământul  a  vorbit.  Temeliile  lui  de  granit  s’au  cu¬ 
tremurat.  Duhul  spaimei  şi-a  înălţat  uriaşa-i  aripă,  peste 
cele  patru  stihii  ale  lumii.  A-ţi  văzut  deci  puterea  Dom¬ 
nului?  Simţita-ţi  însă  şi  iubirea  lui?  Puterea,  care  a 
zguduit  pământul,  şi  iubirea  lui  nemăsurată,  care  a 
împedecat  sâ  se  desfacă  legăturile-i  ascunse,  unele  de 
altele?  Dar  ce  zic  eu?  Şi  una  şi  alta  sunt  mărturii  deo¬ 
potrivă  ale  puterii  şi  iubirii  lui  copleşitoare  de  toate. 
Deoarece  şi  cutremurarea  pământului  dovedeşte  iubirea 
lui  —  căci  zguduindu-i  încheieturile  le-a  întărit  din  nou,  — 
iar  oprind  pe  celce  sta  gata  să  se  năruiască  dela  o 
destrămare  cumplită  şi  sigură,  şi-a  arătat  în  toată  stră¬ 
lucirea  nemăsurata  lui  putere. 

Cutremurul  a  trecut,  dar  teama  să  rămâie  1  Zgudui- 


1  Predica  aceasta  se  poate  împărţi  în  două  părţi,  pentru  a  îi  cetită 
fiecare  parte  ca  Predică  de  sine  stătătoare. 


tura,  şi  vuetul  s’au  mulcomit,  evlavia  însă  aş  dori  să 
nu  ne  mai  părăsească  niciodată!  Aţi  văzut  spaima  ce 
se  zugrăvea  pe  feţele  tuturora,  şi  rugăciunile  ce  se  înălţau 
cu  osârdie  din  toate  inimile,  cătră  stăpânul  lumii?  A-ţi 
auzit  ţipetele  de  desnădejde,  cari  încrucişau  oraşul  nostru, 
dela  coliba  cea  mai  de  pe  urmă  până  în  încăperile  stră¬ 
lucitoare  de  belşug,  ale  palatelor?  Aţi  simţit  fiorul,  ca 
un  fulger  cuprinzând  sufletele  şi  furişându-se  în  tainiţele 
inimilor,  pentruca  să  stoarcă  apoi  râuri  de  lacrimi  din 
ochi  şi  isbucniri  de  pocăinţă  de  pe  buzele  acelora,  cari 
îşi  căutau  scăparea  alergând  de  jumătate  goi  pe  uliţi, 
şi  cerând  mila  trecătorilor?  Pământul  a  vorbit,  şi  ’n 
mugetu-i  înfiorător,  zbucnind  din  adâncul  necunoscut  al 
măruntaelor  sale,  s’a  amestecat  glasul  de  mănie  al  Dom¬ 
nului,  —  dar  şi  îndurarea  lui. 

•Aţi  priceput  deci,  cât  de  neînsemnat  este  neamul 
nostru  omenesc,  şi  cât  de  şubrede  sunt  temeliile  lui? 
In  cursul  puternicilor  zguduituri,  îmi  pusesem  par'că 
următoarele  întrebări:  ei  bine,  ziceam,  unde  sunt  acum 
răpitorii?  undei  îngânfarea?  unde-i  lăcomia?  unde-i 
luxul  bogaţilor?  unde-i  pofta  nesăţioasă  după  plăceri? 
unde  s  ameninţările,  unde-i  exploatarea  săracilor  — 
acestea  toate  unde-au  fugit?  De-o  singură  clipă  scurtă 
a  fost  nevoie,  —  şi  toate  s’au  desfăcut  mai  uşor  decât 
o  pânză  de  paiangen,  şi  mai  fără  de  veste  decât  norii 
alungaţi  de  vânturi.  Totul  a  pierit,  plângeri  au  umplut 
oraşul  nostru,  vaete  văzduhul,  şi  lacrimi  i-au  udat  pietrile 
gata  de  năruire  ;§toţi  au  alergat,  căutând  adăpost  lângă 
biserici...  Gândiţi-vă  acum  oare  ce  ni  s’ar  fi  întâmplat, 
dacă  i-ar  fi  plăcut  lui  Dumnezeu,  ca  să  nimicească  totul, 
în  întregime?  Dumnezeu  a  mişcat  pământul,  dar  nu  l  a 
sfărâmat.  ^Căci  dacă  ar  fi  dorit  să-l  nimicească,  poate  nu 
l-ar  fi  cutremurat!  Dar,  deoarece,  el  n'a  dorit  lucrul  acesta, 
iată,  a  trimis  cutremurul  înainte,  ca  pe  un  puternic  crainic, 
pentruca  să  ne  vestească  nouă,  tuturora,  mânia  sa, 
pentruca  îndreptaţi  prin  teamă,  să  ne  mântuim  de  în¬ 
treaga  pedeapsă,  ce  sta  gata  să  vină  asupra  capului 
inostru . . . 


Acestea  le  spun  însă  şi  le  voiu  repetă  neîncetat, 
atât«  săracilor  cât  şi» bogaţilor:  recunoaşteţi  dară  cât  de 
puternică  este  mânia  Domnului,  şi  cât  este  de  uşor  pentru 
stăpânul  nemărginit  al  cerului,  să-şi  înfăptuiască  voinţa 
sa!  De  aceea,  să  ne  oprim  cel  puţin  o  clipă  pe  calea 
rătăcirii  noastre!...  Căci  într’un  neînsemnat  moment, 
Domnul  a  făcut  să  se  cutremure  toată  inima,  şi  a  zgu¬ 
duit  cele  mai  ascunse  cugete  ale  sufletului.  Din  pricina 
aceasta,  trebuie  »să  ne  gândim  deci  şi  la  ziua  aceea  în¬ 
fricoşată:  când  nu  va  mai  fi  vorba  de-o  singură  clipă, 
ci  ne  va  ameninţă  vecinicia  cu  toată  groaza  ei,  să  ne 
gândim,  că  faptele  fiecăruia  vor  fi  odată  scoase  la  iveală, 
înaintea  ochilor  de  flăcări  ai  marelui  judeţ,  şi  nimenea 
nu  ne  va  puteâ  ajută;  nici  vecinul,  nici  fratele,  nici  tata, 
nici  mama,  nici  advocatul  gureş,  nici  prietenul.  Nimeni ! 
Spuneţi-mi  ce  vom  face  atuncia?  Unde  ne  vom  ascunde? 
Pentru  aceea  să  nu  ne  sfiim  a  fi  astăzi  cât  de  asprii 
faţă  de  noi  înşi-ne.i Judecata  noastră  să  fie  fără  cruţare! 
In  faţa  glasului  de  tunet  al  necunoscutului  ce  a  vorbit 
din  pământ,  trebue  să  ne  punem  serios  următoarea  în- 
trebare:4oare  până  când  ne  vom  mai  lăsă  ademeniţi  de 
chemările  dulci  ale  deşertăciunilor  lumii  acesteia?sPână 
când  va  fi  întronat  banul,  ca  singurul  Dumnezeu,  căruia 
să-i  aducem  jertfa  şi  prinosul  nostru?  Până  când  avuţia? 
Până  când  palatele  şi  pompoasele  clădiri?  Până  când 
sălbatica  poftă  după  plăceri  vinovate?  Iată  —  a  venit 
cutremurul  ca  un  fur  şi  vrăjmaş,  ce-au  folosit  atunci 
avuţiile  şi  banii?  Dimpreună  cu  stăpânul,  au  fost  trân¬ 
tite  la  pământ  şi  casa  şi  alcătuitorul  ei  şi  bogăţia,  şi 
averea.  Toate  şi-au  găsit  răpaos  sub  dărâmături  şi  ruine. 
Pentru  toţi  locuitorii  fără  deosebire,  oraşul  nostru  s’a 
schimbat  deodată  într’un  mormânt,  intr’un  mormânt  fără 
de  veste,  care  a  fost  săpat  nu  de  braţul  şi  lopata  gro¬ 
parilor,  ci  de  puternicul  şi  nemilosul  suflu  al  morţii.  Unde 
a  rămas  atunci  bogăţia?  Unde  erau  înşelătorii?  Unde 
erau  apăsătorii  orfanilor  şi  ai  văduvelor?  Priviţi!  Toate 
acestea  ce  le  vedeţi  cu  ochii,  n’au  mai  multă  trăinicie 
decât  pânza  de  păianjen,  şi  firicelul  neînsemnat  de  iarbă! 

Gâtidiţi-vă  deci  mereu  la  cutremurul  grozav  din  di¬ 
mineaţa  aceea.  Căci  precum  am  văzut,  toţi  s’au  înspăi¬ 
mântat  pentru  cutremur,  dar  foarte  puţini  de  pricina  lui ! 
Cei  mai  mulţi  s’au  îngrozit  aşteptând  prăbuşirea  oraşului  şi 
moartea  lor:  puţini  s’ar  fi  gândit  însă  la  mănia  Domnului ! 
Moartea  nu  este  însă  un  lucru  aşa  de  rău  precum  se  înfăţi- 
şază  la  cea  dintâi  privire,  e  rău,  însă  atunci,  când  am  mâ¬ 
niat  pe  Domnul.  De  aceea  trebuia  să  ne  înfricăm  şi  să 
plângem  nu  pentru  cutremur,  ci  din  pricina  ivirii  lui. 

^Pricina  cutremurului  a  fost  mănia  lui  Dumnezeu,  şi  pri¬ 
cina  acestei  mănii  au  fost» greşelile  noastre.  Să  nu  ne 
temem  deci  de  pedeapsă,  ci  să  ne  temem  de  păcatul , 
care  atrage  după  sine  pedeapsa!  Oraşul  nostru  se  cu¬ 
tremură  şi  se  sfarmă!  Şi-atâta-i  totul.  Să  nu  se  sfarme 
însă  şi  sufletul  nostru.  —  Când  zărim  bolnavi  şi  răniţi 
întorcându-se  din  lupte,  nu-i  compătimim  pe  aceia,  ce 
s’au  făcut  sănătoşi,  ci  pe  cei  neînsănătoşaţi.  Aceea  ce 
sunt  rănile  şi  boalele  pentru  trup,  iată  aceea  sunt  pă¬ 
catele  pentru  suflet,  iar  aceea  ce-i  medicina,  tratamentul 
medical  şi  operatul  pentru  un  bolnav,  aceea  e  şi  pedeapsa 
pentru  păcate.  Trebuie  să  ne  punem  aici  însă  întrebarea, 
că  oare  noi  de  ce  să-i  compătimim  pe  cei  pedepsiţi,  şi 
nu  mai  cu  seamă  pe  păcătoşii  ? '♦Pedeapsa  totdeauna  este 
mai  puţin  rea  decât  păcatul,  deoarece  >păcatul  este  pri¬ 
cina  pedepsei.  Să  luăm  o  pildă!  Să  zicem  că  se  află 
undeva  doi  oameni,  fieştecare  având  pe  trupul  său  câte 
o  rană  primejdioasă,  care  trebuie  vindecată  fără  întâr¬ 
ziere.  Unul  dintre  ei  aleargă  la  doctor,  ia  medicină,  se 
lasă  a  fi  operat  şi  uns  cu  alifii  ce  produc  mari  dureri; 
celălalt  însă,  amână  de  azi  pe  mâne  lucrul  acesta,  oco¬ 
lind  doctorul  şi  fugind  de  leacuri,  arătându-i  oare  aici  pe 
aceşti  doi  oameni,  pe  care  dintre  ei  îl  vei  compătimi? 
Pe  acela,  căruia  îi  lipseşte  doftorul  şi  medicina,  sau  pe 
acela  care  se  lasă  vindecat  cu  ori  şi  ce  mijloace,  fie 
cât  de  grozave  ?  De  bunăseamă  că  pe  acela  care  n’are 
doftor  şi  leacuri.  Gândeşte-te  acum  Ia  doi  păcătoşi :  unul 
sufere  pedeapsă,  iar  celălalt  nu.  Tu  să  nu  zici  astfel: 
omul  acesta  din  urmă  e  plin  de  noroc;  el  e  bogat,  face 

nedreptate,  asupreşte  pe  cei  puşi  sub  conducerea  lui, 
opreşte  plata  muncitorilor  cinstiţi  pentru  a  câştiga  şi  a-i 
rămânea  lui  cât  de  mult,  dar  cu  toate  acestea  nu-1  lo¬ 
veşte  nici  o  nenorocire,  cu  toate  greşelile  lui,  rămâne 
totuş  un  om  bine  văzut,  lăudat  şi  onorat  de  toată  lumea, 
neîncercat  de  nici  un  singur  greu  al  vieţii,  de  nici  o 
boală,  de  nici  o  nenorocire,  înconjurat  de  o  ceată  în¬ 
treagă  de  copii,  îşi  aşteaptă  sfârşitul  vieţii  în  belşug  şi 
mulţumire  deplină.  O  nu!  Să  nu-1  ţâi  de  norocit  pe 
omul  acesta,  dimpotrivă  să-ţi  fie  milă  de  el,  căci  bolnav 
fiind,  el  nu  se  poate  vindecă  niciodată...  Pentru  mai 
bună  înţelegere,  voiu  alergă  şi  aici,  la  o  asemănare. 
Sunt  doi  bolnavi  greu.  Unul  cu  toate  că  simte  dureri 
şi  neplăcere  în  trup,  bănuinduşi  în  unele  clipe  grele 
chiar  sfârşitul,  totuş  îşi  continuă  mai  departe  traiul  ca 
şi  mai  înainte,  alergând  din  petreceri  în  petreceri,  dela 
ospăţ  la  ospăţ,  neîngrijindu-se  de  doctor  şi  de  medicină, 
celălalt  însă,  se  duce  îndată  la  un  doctor  priceput,  ascultă 
sfaturile  lui,  se  lasă  de  beutură,  şi  de  mâncările  acelea, 
cari  îi  erau  poate  mai  dragi,  ia  medicină  amară,  ştiind 
că  aceasta  cu  amărăciunea  ei  îi  va  redă  sănătate,  — 
nu-1  vei  ţinea  oare  pe  acesta  mai  fericit?  De  bună- 
seamă;  deoarece  unul  e  bolnav  şi  nu  se  însănătoşază, 
iar  celălalt  e  ce-i  drept  tot  asemenea  bolnav  dar  se  lasă 
cel  puţin  îngrijit  şi  ajutat  de  doftor.  «Tratamentul  medical 
şi  îngrijirea  sunt  uneori  neplăcute,  e  adevărat,  dar  la 
urmă  se  arată  folosul ...  Tot  astfel  este  şi  în  vieaţa  aceasta. 
c.Să  vorbim  însă  în  loc  despre  trup  despre  suflet,  şi  în 
loc  de  boale, «despre  păcat;  în  loc  despre  medicini  amare, 
despre  pedepsele  şi  ameninţările  lui  Dumnezeu.  Aceea 
ce  sunt  medicinile,  operaţiile  şi  dieta  doctorilor  pentru 
trup, «aceea  sunt  şi  ameninţările  şi  pedepsele  lui  Dum¬ 
nezeu.  Întocmai  precum  prin  ardere  se  împiedecă  întin¬ 
derea  boleşniţei,  întocmai  precum  prin  operaţie  carnea 
cea  putredă  este  îndepărtată  din  trup,  întocmai  precum 
amândouă  sunt  grele  şi  dureroasă,  dar  totodată  şi  vin¬ 
decătoare,  totasemenea  şi  «foametea,  boalele  şi  cutre- 
murile  de  pământ  sunt  fier  şi  foc  pentru  suflet,  ce  trebue 

să  oprească  lăţirea  şi  desvoltarea  boalei  sufleteşti,  şi  să 
aducă  îndreptarea  morală! 

I. 

Sunt  mulţi  oameni  cari  sufer  pedeapsă  aici  pe  pă¬ 
mânt  şi  sunt  judecaţi  şi  în  lumea  cealaltă,  iar  alţii  numai 
aici,  şi  alţii  numai  acolo.  Să  vorbim  deocamdată  însă 
despre  un  om,  care  în  lumea  cealaltă  va  fi  pedepsit, 
iar  în  lumea  aceasta  a  dus  o  vieaţă  îmbelşugată.  Atât 
cei  bogaţi  cât  şi  cei  săraci  pot  scoate,  de  vor  vrea,  multe 
învăţături  folositoare  din  întâmplarea  aceasta. 

A  fost  un  om  bogat  —  bogat,  însă  numai  după 
nume  şi  nu  în  adevăr.  Omul  acesta  se  îmbrăcă  în 
vestminte  de  mătase  ţesute  cu  fir,  trăia  din  bucate  alese, 
şi  la  masa  lui  ospeţele  nu  se  mai  sfârşiau  niciodată. 
A  fost  şi  un  altul,  un  sărac,  cu  numele  Lazar...  Dar 
unde  este  numele  bogatului  ?  Cum  îl  chemă  pe  omul  acela  ? 
Nu  se  ştie.  Cu  toate  bogăţiile  lui  nemăsurate,  iată  el 
totuş  nu  este  numit  pe  nume,  el  n’are  nume.  El  nu 
înseamnă  nimic.  Eră  bogat  putred  şi  atâta  totul...  Dar 
ce  folos  de  averea  lui?  Ce  folos  de  vestmintele  şi  de 
palatul  lui  strălucitor?  Asemenea  unui  copac  sălbatic, 
creştea,  se  nutrea,  îşi  întindea  ramurile  în  toate  părţile, 
săturând  însă  cu  prada  lui  toamna,  numai  fiarăle  pă¬ 
durilor.  Un  om,  care  nu  făcea  fapte  omeneşti,  un  lup 
flămând,  care  alerga  încoace  şi  încolo  după  pradă, 
un  leu  însetoşat  de  sânge,  mugind  cumplit  pe  cărările 
lumii  acesteia.  Sufletul  lui  sta  muced,  şi  încărcat  de 
pânze  de  paiangen,  într’un  trup  uns  cu  mirezme,  dar 
putred  tot  pe  din  lăuntru.  Mâncând,  bând,  şi  chefuind, 
stăruia  mereu  în  petreceri,  înconjurat  de  un  roiu  de 
linguşitori  şi  de  pierdevară,  gata  a  i  lăudă  orice  faptă, 
orice  nebunie  ar  fi  fost  în  stare  să  facă,  întocmai  ca 
nişte  jivine  flămânde,  adunate  în  jurul  unei  oi  necu¬ 
vântătoare.  Căci  bogatul  în  îngânfarea  lui,  se  poate 
asemănă  pe  dreptate  cu  o  oaie,  pe  care  o  tund,  o  mulg, 
şi  o  mănâncă  lupii... 

A  fost  însă  precum  am  spus  şi  un  sărac,  cu  numele 

Lazar,  plin  de  răni  pe  trup  şi  de  umflături,  cerând  pâne, 
cerând  sfărâmituri  de  pâne,  la  poarta  bogatului;  stând 
lângă  izvor  şi  iacă  murind  de  sete,  zăcând  lângă  morman 
de  belşug,  dar  hămesit  de  foame.  Oare  unde  se  aşezase 
omul  acesta?  Să  ne  uităm  la  el!  Nu  în  piaţă,  nu  la 
poarta  bisericilor,  nu  într’un  colţ  de  uliţă,  ci  tocmai 
la  uşa  bogatului,  ca  să-l  vadă  în  fiecare  zi,  când  iese 
şi  când  întră...  Ca  să  nu  se  poată  desvinovăţi  în  ziua 
judecăţii  din  urmă,  că  nu  la  văzut  şi  nu  i-a  auzit  glasul. 
Să  nu  poată  zice:  din  casă  ăm  ieşit  şi  nu  l-am  zărit, 
pe  uliţă  am  trecut  şi  nu  i-am  luat  seama,  căci  ochii  mei 
nu  l-au  văzut!...  Priveşte  bogatule,  el  zace  la  poarta 
casei  tale,  ca  un  diamant  în  noroi.  Deschideţi  ochii! 
Cum?  Tu  nu-1  vezi?  Deschideţi  ochii!  Iată  s’a  arătat 
doftorul  la  uşa  încăperii  tale!  De  ce  nu-i  deschizi?  De  ce 
nu-1  Iaşi  să  între?  lată  corabia  plutind  pe  mare,  şi  în- 
văluindu-se  de  vifor,  dar  având  cârmaciu  destoinic  în 
fruntea  ei.  Şi  ea  se  îneacă?  Bogatule  pentruce  nu  asculţi 
de  omul  iscusit  dela  cârmă?  Vorbeşte!  Cum  se  poate 
că  tu  ospătezi  pe  toţi  linguşitorii  lumii  acesteia,  iar  pe 
bietul  Lazar  îl  Iaşi  să  moară  de  foame!  Nebunule,  nu 
bagi  de  seamă  că  peirea  ta  e  aproape?  Nu  vezi  groapa 
care  se  cască  fără  fund  înaintea  picioarelor  tale?  Nu 
simţi  prăpastia,  care  în  fiece  clipă  aşteaptă  fără  de  milă 
să  te  înghită?.  .  iOe  fapt  starea  omului  păcătos,  este 
dureroasă  şi  vrednică  de  plâns.  El  are  urechi  şi  nu  aude, 
are  ochi  şi  nu  vede,  precum  zice  Scriptura.  El  orbe- 
căeşte  pretutindeni,  şi  numai  drumul  drept  nu-1  află, 
numai  calea  ce  duce  la  mântuire  n’o  găseşte.  Omul 
păcătos,  ca  să  mă  folosesc  de-o  pildă,  se  poate  asemănă 
cu  un  bătrân  cerşitor  orb,  care  înaintează  noaptea  şi 
singur,  sprijinindu-se  de  toiagul  său,  şi  condus  de  un 
câne,  pe  care-1  ţine  de  sfoară,  printr’o  pădure  primej¬ 
dioasă.  Din  adâncimi  de  prăpăstii  se  aud  murmurând 
izvoarele.  Şi  ’ncolo  nimic...  Noapte...  noapte...  Stelele 
ard  pe  cer,  pline  de  taină  şi  fior.  Brazii  prind  uneori 
să  murmure,  ca  un  gemet  de  om,  ce  trage  să  moară. 
Tăcere  de  mormânt.  Şi  bătrânul  nostru  orb  merge  înainte, 

pipăind,  dibuind,  stăruind  în  beznă...  Fără  de  veste, 
cânele  său  credincios,  în  care-şi  pusese  toată  nădejdea, 
smuncindu-se  mai  tare,  îi  scapă,  şi  începe  s’alerge  ne¬ 
buneşte  înainte.  Bătrânul  se  cutremură.  Groaza  îi  pă¬ 
trunde  o  clipă  în  oase,  apoi  se  linişteşte  iarăş.  Mai  are 
încă  un  prieten :  toiagul !  El  porneşte  din  nou  înainte. 
Lovindu-se  uneori  de  brazi  şi  de  stânci,  el  totuş  merge. 
Cugetarea  l-a  părăsit  însă.  El  cade.  Se  ridică.  Se  lasă 
dus  de  simţuri,  ca  un  animal,  care-şi  urmăreşte  prada. 
Merge  liniştit  înainte.  Încă  un  pas.  Se  opreşte.  A  simţit 
ceva?  Nu!  I  s’a  părut  numai.  Porneşte  din  nou.  Dum¬ 
nezeule,  la  zece  paşi  înaintea  lui  îşi  cască  gura  o  pră¬ 
pastie  îngrozitoare,  fără  de  fund...  Bătrânule  orbi... 
eşti  perdutl...  opreşte-te  1 . . .  Dar  el  n’aude...  E  aşa 
de  sigur  că  a  găsit  drumul,  ce  duce  la  mântuire,  încât 
nu  mai  aude  nimic,  nu  mai  simte  nimic,  nu  mai  înţelege 
nimic.  Mai  face  un  pas...  El  se  apropie...  înaintează 
mereu...  Prăpastia!...  prăpastia!...  Mai  are  un  singur 
pas.  De  bunăseamă  acum  se  va  opri.  A  simţit...  Dar 
nu...  El  n’a  simţit  nimica.  Sărman,  nenorocit  orb! 
Priviţi:  toiagul  i-a  căzut  din  mână.  Mai  face  un  pas 
dibuind.  S’apleacă  să-l  ridice.  Opreşte-te!...  Stai!...  E 
prea  târziu.  A  căzut.  Adâncul  I-a  înghiţit.  E  noapte!... 
Acesta  e  chipul  omului  copleşit  de  păcate!... 

Şi  aşa,  cum  am  istorisit  mai  înainte.  Lazar  zăcea 
plin  de  bube  înaintea  porţii  bogatului.  Cu  trupul  încărcat 
de  răni  ca  o  ciorchină  de  struguri,  dar  cu  sufletul  proaspăt, 
ca  o  floare,  ca  un  izvor,  săltând  de  sănătate  şi  de  bu¬ 
curie.  Dar  îi  eră  foame...  De  zile  de-arândul  nu  mâncase 
nimica,  nu  gustase  o  singură  sfărâmitură  de  pâne.  O 
sfârşeală  cumplită  i  se  lăsase  în  trup,  şi  mânile  îi  tre¬ 
murau  de  slăbiciune.  Din  timp  în  timp  se  apropiau  însă 
cânii  de  el,  îi  lingeau  rănile  deschise,  şi  curăţeau  de  pe 
ele  noroiul  şi  coptura  scârboasă.  In  chipul  acesta  mai 
simţeâ  uneori  o  mică  uşurare,  şi  rănile  îşi  potoleau  par’că 
pentru  un  moment,  durerea,  sub  mângâierea  cânilor 
miloşi,  sub  gurile  lor  sătule.  Şi  Lazar  plângea...  plângea 
încet,  văzând  atâta  îndurare,  şi  cetind  compătimirea  ce 

se  zugrăveâ  în  ochii  sărmanelor  animale  fără  de  grai. 
Ca  aurul  în  cuptorul  de  foc  zăcea  trântit  pe  gunoiu, 
înaintea  porţii  bogatului,  probându-i-se  mereu  răbdarea 
şi  credinţa.  Fără  de  a  se  răsvrăti  împotriva  nimănuia, 
se  lăsă  condus  de  provedinţa  dumnezeiască,  în  timp  ce 
sufletul  său  prinzând  aripi,  sburâ,  întrecându-se  în  luptă 
pentru  a  câştigă  medalia  de  argint  a  răbdării,  şi  cununa 
de  aur  a  dreptăţii... 

II. 

La  urmă  au  murit  amândoi,  fiecare  aşâ  cum  a  putut. 
Bogatul  a  murit  în  adevăr,  după  cum  se  întâmplă  cu 
toţi  morţii,  şi  hoitul  său  a  fost  trântit  cu  mare  cinste 
lângă  ai  săi,  în  groapă  săpată  din  piatră.  Lazar  a  trecut 
însă  numai  dincolo:  din  luptă  la  biruinţă,  din  largul 
mării  turburate  în  port  sigur,  din  durere  şi  scârbă  multă, 
la  încoronare.  Amândoi  s’au  sălăşluit  în  împărăţia  dreptăţii 
şi  a  veciniciei.  Şi  în  iad,  bogatul  ridicându-şi  ochii,  văzu 
de  departe  pe  Avraam  şi  pe  Lazar  lângă  sinul  lui,  şi 
strigând,  a  zis:  «Părinte  Avraame,  milueşte-mâ  şi  trimite 
pe  Lazar  să-şi  întindă  vârful  degetului  său  în  apă,  ca 
să-mi  răcorească  limba:  că  mă  chinuesc  în  această  vă¬ 
paie»...  Dar  ce-a  răspuns  Avraam  ?  «Fiule,  adu-ţi  aminte 
că  tu  ai  primit  cele  bune  ale  tale  în  vieaţa  ta,  şi  Lazar 
asemenea  cele  rele,  dară  acum  el  se  mângâie  şi  tu  te 
chinueşti». .. 

Oarece  schimbare  este  aceasta?  Nu  ne  înşală  auzul? 
E  adevărat?  Odinioară  tu,  bogatule,  nu  l  vedeai  pe  ne¬ 
norocitul  Lazar,  deşi  eră  lângă  tine,  şi  acum  îl  zăreşti  ? 
Cum  s’a  putut  întâmplă  minunea  aceasta  ?  Vorbeşte-ne. 
Odinioară  nu-i  luai  bietului  Lazar  seama,  cu  toate  că 
eră  lângă  tine  aproape,  şi  acum  îl  vezi,  deşi  te  desparte 
de  el  marea  prăpastie?  lată  cum  s’a  schimbat  de  repede 
totul.  El  e  acum  bogat  şi  tu  eşti  sărac,  el  e  stăpân  şi 
tu  eşti  slugă,  el  e  norocit,  iar  tu,  cel  mai  nefericit  dintre 
toţi  nefericiţii...  Şi  oare  cum  vorbeşte  bogatul?  El  nu¬ 
meşte  pe  Avraam  părinte!  tată!  Dar  aceasta  e  o  ne¬ 
dreptate.  Bogatul  nu  s’a  asemănat  niciodată  în  vieaţă 

cu  Avraam,  iubitorul  de  oaspeţi.  Cuvintele  lui  sunt  blăstăm 
groaznic,  sunt  o  sfidare  a  bunului  simţ,  sunt  ca  o  lo¬ 
vitură  de  ciocan  dată  pe  neaşteptate  dreptăţii  şi  ade¬ 
vărului,  aceşti  stâlpi  de  foc  pe  care  se  sprijineşte  întreaga 
clădire  ce-o  alcătueşte  vieaţa  noastră,  aici  pe  pământ. 
Şi  ce  răspunde  Avraam?  El  zice: -Fiule!  întocmai  ca  şi 
când  ar  vrea  să  spună:  da,  te  cunosc,  suntem  neamuri, 
acelaş  sânge  nobil  curge  în  vinele  noastre,  dar  fapta 
aceasta  dragul  meu  nu  înseamnă  nimic,  nu-ţi  poate 
aduce  nici  o  scăpare.  Renumele  strămoşilor,  fie  cât  de 
strălucit,  nu-i  de  nici  un  folos  şi  zadarnic,  deoarece  nu-i 
în  stare  să-ţi  câştige  mântuirea.  Nu  strălucirea  unei  fa¬ 
milii  vestite  poate  să  te  facă  mai  nobil,  ci  o  vieaţâ  plină 
de  virtute.  Deci  nu  te  lăudă  astfel:  tatăl  meu  a  fost 
ministru,  tatăl  meu  a  fost  învăţat!  Aceasta  mă  priveşte 
puţin.  Nu  spune:  tatăl  meu  a  fost  ministru!  Căci  nici 
nu  te-am  întrebat  despre  aceasta.  De-ai  avea  de  tată 
chiar  şi  pe  marele  apostol  Pavel  şi  de  fraţi  pe  sfinţii 
mucenici,  dacă  vieaţa  ta  e  pătată,  dacă  nu  te-ai  asemănat 
într’un  nimic  pildei  lor  de  virtute,  naşterea  ta  şi  înru¬ 
direa  lor,  nu-ţi  foloseşte  la  nimic.  Un  străbun  glorios 
sau  o  mamă  evlavioasă  este  dimpotrivă  un  pârâş  ne 
milos  în  contra  vieţii  tale  destrăbălate!  Precum  şi  o 
mamă  rea  şi  necredincioasă  slujeşte  cu  atât  mai  mult 
la  renumele  tău,  aflându-ţi-se  vieaţa  bogată  în  fapte  mari, 
vrednică,  şi  plină  de  virtute.  Nu  glorie  de  străbuni,  ci 
dela  noi  se  cere  virtute:  statornicie  în  credinţă,  şi  fapte. 
După  purtarea  lui  se  cunoaşte  omul,  şi  cu  plăcere  îl 
voiu  numi  nobil  pe  ori  şi  cine,  care  va  răspunde  acestei, 
cerinţe,  chiar  de  ar  fi  slugă  şi  bătut  cu  biciul,  iar  ne- 
răspunzând  acestei  legi  nobile  a  moralei  creştine,  îl  voiu 
numi  rob  ferecat  în  lanţuri,  chiar  de  i  s’ar  trage  neamul 
din  viţă  de  nobili  şi  de  împăraţi... 

«Părinte  Avraame,  fie-ţi  milă»,  a  zis  bogatul  când 
l-a  zărit  pe  Lazar.  Dar  în  chipul  acesta  poate  grăi  numai 
un  cerşitor,  numai  un  nenorocit,  numai  un  sărac  în 
toată  puterea  cuvântului.  «Părinte  Avraame,  fie-ţi  milă»! 
Dar  oare  ce  vreai  tu  bogatule?  «Trimite  pe  Lazar»! 

Cum,  poate  doreşti  să  ţi-1  trimit  pe  acela,  pe  lângă  care 
treceai  odinioară  ca  un  orb,  fără  să-i  iai  seama?  Asupra 
căruia  îţi  aruncai  numai  batjocurile  şi  dispreţul?  «Trimite 
pe  Lazar»  I  Dar  unde-ţi  sunt  linguşitorii  şi  prietenii? 
Unde-ţi  este  aurul?  Unde-ţi  sunt  hainele  de  mătase  şi 
vison?  Te  văd  ca  pe  un  cerşitor  şi  mă  cuprinde  mila... 
Unde  sunt  banii,  acei  crainici  ai  îngânfării  tale  fără  de 
margini  ?  Unde  e  vieaţa  ta  plină  de  belşug  şi  de  plăceri  ? 
Toate  au  fost  numai  frunze  în  vânt.  A  sosit  toamna  şi 
ele  s’au  uscat.  Au  fost  un  vis;  s’a  crăpat  de  zi  şi  visul 
s’a  destrămat.  Au  fost  o  umbră;  a  venit  adevărul,  şi 
umbra  a  pierit... 

tVedeţi  dară  cât  de  nestatornică  este  bogăţia  şi  cât 
de  ademenitoare  chiemarea  ei.  De  aceea  sdacă  veţi  zări 
aici  pe  pământ  pe  un  om  drept,  rsuferind  pedepse,  so¬ 
cotiţii  de  fericit  şi  gândiţi-vă  astfel: «omul  acesta  sau 
a  greşit  aici  pe  pământ  şi-şi  primeşte  răsplata,  ca  din¬ 
colo  să  se  poată  bucură  apoi  de  întreaga  cinste  ce  i  s’a 
pregătit ;«sau  suferind  peste  măsura  păcatelor  lui,  aici 
jos,  i  se  va  adauge  cu  atât  mai  mult  în  lumea  ceealaltă 
suferinţa,  la  fericirea  lui.  Şi  tot  asemenea,  văzând  un 
om  încărcat  de  fărădelegi,  bucurându-se  însă  de  tot  ce 
poate  da  pământul  ca  culme  a  gloriei  şi  fericirei,  să  nu-1  so¬ 
cotiţi  norocit  pentru  aceasta.  /Pilda  bogaţului  amintit 
este  o  măsură  după  care-1  putem  judecă  cum  se  cuvine. 
Să  avem  răbdare.  Coroana  dreptăţii  este  răsplata  unei 
munci  istovitoare  şi  neinteresate  de  ani  de  zile.  Numai 
astfel  vom  puteâ  întâmpina  orice  încercări,  ce-ar  fi  tri¬ 
mise  asupra  noastră  de  minunatul  cunoscător  al  inimilor, 
şi  vom  câştiga  izbânda.  Pentru  aceea  semnul  trimis  de 
marele  necunoscut,  în  chip  de  cutremur,  ne  va  sluji  ca 
un  nou  îndemn  de  muncă  şi  stăruinţă  pe  calea  virtuţii, 
pentru  întimpinarea  cu  vrednicie  a  Domnului  şi  mân¬ 
tuitorului  nostru  Iisus  Hristos,  căruia  i  se  cuvine  laudă, 
cinste  şi  mărire,  acum  şi  pururea  şi  în  vecii  vecilor.  Amin ! 

Dr.  I.  Broşu. 

Notiţă  biografică  despre  Marcu  Eugenicu 
mitropolitul  Efesului,  apărătorul  ortodoxiei. 

Există  anumite  personagii  renumite,  al  căror  nume 
sunt  nedespărţit  legate  de  oare-cari  evenimente.  Aşa 
este  Marcu  al  Efesului  în  istoria  bisericească.  Activitatea 
şi  influenţa  lui  în  sinodul  dela  Florenţa,  înalta  lui  eru¬ 
diţie  bisericească,  neclintita  tărie  a  convingerilor  sale, 
credinţa  lui  faţă  de  adevăr,  în  mijlocul  laşităţii  generale 
şi  a  trădării,  i-au  câştigat  de  multă  vreme  şi  cu  drept 
cuvânt  un  loc  de  cinste  printre  apărătorii  ortodoxiei, 
în  lupta  ei  împotriva  papismului. 

Din  nenorocire,  până  la  noi  au  ajuns  prea  puţine 
date  despre  vieaţa  lui  Marcu  al  Efesului,  înainte  de  ple¬ 
carea  lui  lâ  sinodul  italian.  Noi  ştim  numai,  că  el  s’a 
născut  dintr’o  familie  nobilă  din  Constantinopol,  şi  că 
s’a  dedicat  din  copilărie  studiului  şt'inţelor  teologice; 
c’a  fost  conducătorul  şcoalei  bisericeşti  din  Constantinopol, 
şi  că  avea  darul  unei  elocinţe  deosebite.  In  urmă,  Marcu 
părăsi  această  carieră,  şi,  dupăce  îşi  alese  vieaţa  mo¬ 
nahală,  se  dedică  cu  totul  singurătăţii  în  mănăstirea 
Mangan.1  Acolo  într’o  chilie  petrecu  el  câţiva  ani  stu¬ 
diind  Sf.  Scriptură  şi  scrierile  sf.  Părinţi ;  el  era  aşa  de 
introdus  în  aceste  cunoştinţe,  încât  nici  chiar  înşişi  adversarii 
săi  n’au  putut  să-i  refuze  o  erudiţie  teologică  adâncă 
şi  întinsă.  Acestea  au  fost,  imensa  erudiţie  şi  adevărata 
religiositate,  care  i-au  dobândit  lui  Marcu,  puţin  înainte 
de  plecarea  lui  în  Italia,  rangul  de  mitropolit  al  Efesului. 

Epoca,  în  care  Marcu  îşi  conduceâ  dieceza,  eră  cea 
mai  nenorocită,  din  câte  a  avut  imperiul  bizantin. 
Otomanii  cuceriseră  aproape  întreg  imperiul  şi  s’apro- 

piaseră  de  Constantinopol.  Intre  aceste  împrejurări,  îm¬ 
păraţii  greci  căutau  în  toate  părţile  un  ajutor  contra 
cuceritorilor  înspăimântători;  ei  contau  mai  ales  pe 
simpatia  creştinilor  din  Apus;  dar,  între  Răsărit  şi  Apus, 
eră,  deja  de  vreme  îndelungată,  o  barieră,  ce  nu  puteă 
fi  trecută,  ridicată  de  ambiţia  şi  pretenţiile  enorme  ale 
pontificilor  romani.  Împăraţii  greci,  spre  a  salvă  slabele 
resturi  din  autoritatea  lor,  îşi  propuseră  să  ridice  această  ba¬ 
rieră  şi  să  cumpere  ajutorul  Apusului  cu  preţul  ortodoxiei. 
Mihail  Paleologul  încercase  deja  să  execute  acest  proiect; 
urmaşii  lui  îl  imitară.  La  rândul  lor,  papii,  folosindu-se  de 
nenorocirile  Grecilor,  îi  îmbărbătau  cu  nădejdea,  că  vor 
află  în  ei  ajutoare  împotriva  Turcilor,  însă  sub  singura 
condiţiune  a  supunerii  bisericii  greceşti  cătră  puterea  papală. 
Ispita  era  egală  cu  primejdia.  Cei  mai  înţelepţi  dintre  Greci, 
văzând  mai  înainte  inevitabila  cădere  a  imperiului,  nu  voiră 
să  sacrifice,  de  dragul  unei  himere,  ortodoxia,  care  eră 
pentru  ei  unica  garanţie  de  independenţăşi  mântuire  a  popo¬ 
rului  în  viitor.  Insă  alţii  nu  erau  de  această  părere.  Pentru  a-şi 
susţinea  imperiul  aproape  ruinat,  ei  se  arătară  dispuşi 
a  se  aruncă  la  picioarele  papei,  cu  toate  încercările 
precedente,  care  ar  fi  trebuit  să-i  înveţe,  că  papalitatea 
eră  îndărătnică  în  înoirile  ei,  şi  să  le  arete  puţina  nă¬ 
dejde,  ce  puteau  aveâ  în  sprijinul  ei;  căci,  şi  în  Apus, 
epoca,  când  glasul  papilor  ridicase  mulţime  de  creştini 
pentru  a  lupta  contra  necredincioşilor  din  Azia,  îşi 
pierduse  de  mult  prestigiul  ei.  Ori  cum  ar  fi,  loan 
Paleologul,  ceva  după  venirea  sa  pe  tron,  luă  hotărîrea 
d’a  urmă  planurile  predecesorilor  săi  în  ce  priveşte 
unirea  bisericilor.  In  acest  scop  s’a  fost  propus  un  sinod 
de  episcopi  din  Răsărit  şi  din  Apus,  care  să  se  întru¬ 
nească  spre  a  delibera  asupra  diverginţelor  cu  privire 
la  credinţă.  Fără  îndoială,  că  intenţiunea  ar  fi  fost  bună 

şi  folositoare,  dacă  ea  n’ar  fi  fost  motivată  decât  de 
dragostea  faţă  de  adevăr,  şi  nu  de  calcule  interesaie 
de-o  parte  şi  de  alta.  , 

In  urma  unor  lungi  consfătuiri,  a  fost  designată 
Ferrara,  ca  loc  de  întrunire  al  sinodului.  La  sfârşitul 
anului  1437,  împăratul  loan,  împreună  cu  patriarhul  losif, 
douăzeci  şi  doi  episcopi  şi  oarecari  alte  persoane 
s’au  dus  acolo.  Papa  făgădui,  că  va  da  tuturor  Grecilor 
o  subvenţie  în  decursul  întregii  durate  a  sinodului. 
Printre  episcopii,  cari  însoţiau  pe  Patriarh  se  putea 
observă  mai  ales:  Marcu  al  Efesului  şi  Visarion  al 
Niceei,  amândoi  bărbaţi  erudiţi  şi  buni  vorbitori;  dar, 
pe  cât  eră  cel  dintâi  de  sincer  şi  de  firm  în  ce  pri¬ 
veşte  adevărul,  atât  era  cel  din  urmă  de  ambiţios  şi 
de  nestatornic ;  el  merse  până  chiar  la  trădare.  Patriarhul 
losif  arătă  la  început  o  tărie  vrednică  de  un  adevărat 
ierarh.  Părăsind  Constantinopolul,  el  ziceâ  însoţitorilor 
săi:  «Chiar  când  ne-ar  ameninţă  Latinii  cu  chinuri,  noi 
mai  curând  le  vom  suferi,  decât  să  trădăm  ceeace  ni-s’a 
încredinţat  de  sf.  Părinţi » 1  Dar  el  n’a  rămas  credincios  hotă- 
rîrii  sale.  Bătrân  şi  slăbit,  el  se  supuse  cu  uşurinţă  influenţei 
străine  şi  se  arăta  nehotărit  acolo,  unde  glasul  lui 
ar  fi  putut  fi  de  mai  multă  greutate  în  favorul  ade¬ 
vărului  decât  al  altora. 

Sosind  Grecii  Ia  Ferrara,  sinodul  s’a  deschis  cu 
mare  solemnitate,  sub  prezidenţia  papei  Eugenie  IV,  în 
biserica  Sfântului  Gheorghe.  Episcopii  latini  nu  erau  la  în¬ 
ceput  în  număr  mare,  din  cauza  sinodului  dela  Basilea,  la 
care  luau  parte  un  mare  număr  dintre  ei,  şi  cari  declarau 
cu  tărie,  cu  toate  anatemele  lui  Eugenie,  că  voiesc  să 
îndrepte  abuzurile  papilor  în  biserică. 

Aşteptând  ca  adunarea  episcopilor  să  se  înmulţească, 
s’a  făcut  propunerea,  să  se  delibereze  în  mod  prealabil 

şi  particular  asupra  deosebirilor  dintre  biserici.  Latinii 
arătară  patru  atari  deosebiri:  1.  Purcederea  Duhului 
Sfânt;  2.  întrebuinţarea  pânei  nedospite  (azimei)  la 
Euharistie;  3.  Purgatoriul,  şi  4.  Supremaţia  Papei  în 
biserică.  Se  hotărî  să  se  înceapă  desbaterile  cu  punctul 
al  3-lea.  Atunci  s’a  arătat  Marcu  al  Efesului,  pentru 
întâia  oară,  cu  strălucita  elocinţă  şi  cu  vasta-i  erudiţie 
bisericească.  împăratul  îl  însărcină  să  conducă  împreună 
cu  Visarion,  toate  disputele  împotriva  Latinilor. 

Marcu  respinse  liniştit  şi  cu  tărie  toate  argumentele 
lor,  unele  după  altele,  şi  apoi  scrise  două  tratate,2  în 
care  el  expuse  adevăratul  înţeles  al  textelor  Sf.  Scripturi 
şi  al  Sf.  Părinţi,  citate  de  cătră  Latini  în  sprijinul  doc¬ 
trinei  lor.  Cu  toate  acestea,  aceşti  din  urmă  nu  renunţară, 
din  încăpăţinare,  la  opiniunile  lor.3  Disputele  încetară 
din  cauza  unei  epidemii  care  se  declară  la  Ferrara.  Trei  luni 
mai  târziu,  ele  au  fost  din  nou  începute  în  chip  sărbă¬ 
toresc,  în  prezenţa  împăratului  şi  a  papei.  Deastădată 
s’a  început  disputa  asupra  Purcederii  Duhului  Sfânt. 
Marcu  stăruiâ  ca  deliberarea  cestei  dogme  să  fie 
precedată  de  soluţia  acestei  chestiuni:  Biserica  romană 
avut-a  ea  dela  sine  dreptul  să  facă  adaosul  la  simbol? 
In  aceste  dispute,  Marcu  eră  susţinut  de  Visarion  din 
Nicea  şi  de  Isidor,  mitropolitul  Rusiei.  Desbătând 
aceasta  întrebare,  Marcu  exprimă  în  mod  sincer  cugetarea 
sa  asupra  caracterului  şi  scopului,  pe  care,  după  dânsul, 
ar  trebui  să  le  aibă  disputele  sinodului.  «Domnul  no¬ 
stru  Isus  Hristos,  zise  el,  porunci  ucenicilor  săi  dra¬ 
gostea,  şi,  înălţându-se  la  ceriu,  le  lăsă  pacea  sa;  dar 

2  Aceste  două  tratate  rămaseră  inedite.  Ele  sunt  indicate  de  Fabricius 
printre  scrierile  lui  Marcu  (Biblioth.,  voi.  X,  p.  530),  sub  titlul:  Orationes 
Ferrarae  scriptae. 

3  Synod  Fior.,  p.  30—36. 

biserica  romană  a  nesocotit  dragostea  şi  a  violat  pacea. 
Conchiemând  acest  sinod,  ea  şi-a  exprimat  dorinţa  de 
a  reînoi  pacea;  însă  ea  nu  o  poate,  decât  părăsind 
opiniunea,  care  a  cauzat  despărţirea  bisericilor.  Prin 
urmare,  sinodul  actual  nu  va  avea  succes,  decât  cu 
condiţia  unui  acord  deplin  întru'  toate  cu  definiţiunile  tu¬ 
turor  sinoadelor  ecumenice  precedente».1  lată  pentruce 
Marcu  cereâ  cu  toată  autoritatea,  ca  înainte  de  toate 
să  se  citească  hotărîrile  acestor  sinoade.  Latinii  se  si¬ 
leau  în  tot  chipul  să  delăture  aceasta,  înţelegând  prea 
bine,  că  din  acea  cetire  ei  ar  auzi  condamnarea  adao¬ 
sului  lor  făcut  Ia  simbol;  însă  Marcu,  sprijinit  de  câţiva 
Greci,  stărui  asupra  acestei  cetiri.  Se  cetiră  unele 
după  altele  canoanele  sinoadelor  ecumenice  înce¬ 
pând  cu  al  treilea  până  la  al  şaptelea,  care  opriau 
orice  schimbare  sau  adăogire  la  simbol.  Marcu  însoţiâ 
aceste  canoane  cu  mărturiile  din  sf.  Părinţi,  contimporani 
ai  sinoadelor,  precum  şi  cu  cele  ale  papilor  însuşi. 
Episcopii  latini  păziau  tăcerea;  numai  unii  din  călugării 
lor,  dupăce  ascultară  hotărîrile  sinoadelor,  mărturisiră  pe 
faţă,  că  e  pentru  întâia  dată  că  le  aud,  şi  că  Grecii  învăţau  cu 
exactitate.0  Sfârşită  cetirea,  Marcu  luă  cuvântul:  «Voi 
vedeţi  aşadară,  că  supunându  ne  poruncii  sf.  Părinţi 
şi  decisiunilor  sinoadelor  ecumenice,  noi  nu  putem  re¬ 
cunoaşte  adaosul  vostru  nici  ca  just,  nici  ca  legitim.» 
Latinii  simţiră  toată  îndreptăţirea  acestei  conclusiuni ; 
cu  toate  acestea  ei  se  hotăriră  să  se  justifice.  Disputele 
asupra  acestui  subiect  dăinuiră  două  luni  de  zile. 

Din  partea  Latinilor,  organul  lor  era  un  Grec,  ve- 
chiu  apostat  al  ortodoxiei.  Andrei,  arhiepiscop  din  Ro- 
dus ;  de  altfel,  toate  obiecţiunile  lui  fură  cu  uşurinţă  corn- 


4  Synod.  Fior.  p.  60 — 75. 

8  Conc.  Florent.,  p.  114—115. 

bătute  de  Marcu.  Grecii  se  simţiau  tari  pe  acest  teren; 
de  aceea,  văzând,  că  din  cauza  îndărătniciei  Latinilor, 
desbaterile  nu  vor  avea  nici  un  rezultat,  ei  cerură  să  se 
întoarcă  în  patria  lbr,  cu  atât  mai  mult,  că  papa  înce¬ 
tase  deja  de  multă  vreme  să  mai  dea  ajutorul  de  lipsă 
trebuinţelor  lor.  Insă  împăratul  împedecă  plecarea  lor, 
urmărindu-şi  scopul,  care  eră  sprijinul  papei  împotriva 
Turcilor.  El  sfătui  pe  episcopi  să  continue  desbaterile 
şi  să  treacă  la  dogma  purced.erei  Duhului  Sfânt.  Marcu 
înţelese,  că  aceasta  ar  însemnă  să  cedezi  Latinilor  un 
punct  important,  şi  sprijinit  de  patriarhul  Iosif,  el  se  îm¬ 
potrivi  mult  timp  schimbării  desbaterilor.  El  ghâceâ  deja 
zădărnicia  acestor  desbateri,  ştiind  că  Latinii  nu  căutau 
decât  triumful  opiniunilor  lor  şi  nu  cel  al  adevărului. 
Dar  majoritatea,  având  în  fruntea  ei  pe  Visarion  şi  pe 
Isidor,  hotărî  altcum.  In  acelaş  timp  papa  notifică  Gre¬ 
cilor  transmutarea  sinodului  dela  Ferrara  Ia  Florenţa  sub 
pretextul  epidemiei  (care  aproape  încetase) ;  adevăratul  lui 
motiv  era  bogata  recompensă,  pe  care  i-o  promiseseră 
Florentinii  de  dragul  cinstei  de  a  aveă  sinodul  în  ora¬ 
şul  lor. 

împăratul  luă  măsuri,  pentruca  Grecii  să  nu  se  de¬ 
părteze  şi  în  felul  acesta  ei  fură  siliţi  să  meargă  toţi 
la  Florenţa.  Acolo,  la  sfârşitul  lui  Februarie  1439,  înce¬ 
pură  desbaterile  asupra  dogmei  însăşi  a  purcederii  Sfân¬ 
tului  Duh.  Ca  şi  mai  înainte,  Marcu  a  fost,  aproape  sin¬ 
gur,  cel-ce  le-a  susţinut.  Ar  fi  prea  mult  să  expunem 
într’o  scurtă  biografie  toate  amănuntele  desbaterilor, 
care  umplură  noile  şedinţe  ale  sinodului.6 

Observăm  numai  atâta,  că  nici  un  singur  text  din 
sf.  Scriptură,  nici  un  singur  loc  din  sf.  Părinţi,  de  care 

6  Ele  sunt  expuse  în  tomul  al  XXXIII-lea  din  Concilia  generaţia,  şi 
ocupă  partea  cea  mai  mare  din  el. 

s’au  servit  Latinii  spre  a-şi  sprijini  adaosul  lor  la  simbol, 
n’au  rămas  fără  o  combatere  clară  şi  pozitivă  din  partea 
lui  Marcu.  El  nimici  cu  tărie  şi  cu  linişte  toate  pre¬ 
tinsele  lor  dovezi,  arătându-le  greşelile  traducerilor  latine 
din  sf.  Părinţi,  precum  şi  falsificările,  care  fură  făcute 
cu  rea  credinţă.  In  ciuda  puţinului  sprijin,  ce  l-a  primit 
din  partea  Iui  Visarion  şi  a  lui  -Isidor,  Marcu  a  fost  tot¬ 
deauna  învingător.  El  făcu  o  greşală  numai  la  şedinţa 
a  noua,  din  cauza  întorsăturei  neaşteptate,  ce  o  luă 
afacerea. 

După  şedinţa  a  şasea,  împăratul  a  băgat  din  nou  de 
samă,  că  disputele  asupra  adaosului  la  simbol  nu  vor  isbuti 
la  nimic,  din  pricina  orgoliului  şi  a  îndărătniciei  Latinilor. 
El  pricepu  în  sfârşit,  că  planurile  sale  cu  privire  la  aju¬ 
torul  papei  contra  Turcilor  nu  vor  avea  nici  un  rezultat; 
pentru  aceea  chemă  pe  episcopii  greci,  şi,  dupăce  le-a 
desfăşurat  ideile  sale,  îi  angajă  să  caute  un  mijloc  de 
înţelegere.  La  rândul  său,  papa,  folosindu-se  de  poziţia 
dificilă  a  Grecilor,  lipsiţi  de  ajutor  în  străinătate,  le 
fixă  un  termin  foarte  scurt,  pentru  a  se  înţelege  cu  Latinii, 
sau  atunci  să  se  întoarcă  în  patria  lor.  Visarion  şi  Isidor, 
cu  Grigorie  Mamma,  duhovnicul  împăratului,  şi  cu  oare- 
cari  alţii,  se  ocupară  îndată  să  găsiască  formula  de  în¬ 
ţelegere.  începând  din  acest  moment,  în  sânul  întrunirilor 
particulare  ale  Grecilor,  ei  luară  asupra-şi  îndatorirea, 
pentru  a  ne  exprimă  astfel,  de  a  apăra  opiniunile  La¬ 
tinilor.  Marcu  a  observat  întorsătura  rea,  ce  a  luat-o 
lucrul;  el  părăsi  şedinţele,  neîncetând,  cu  toate  acestea, 
de  a  face  o  prea  puternică  opoziţie  prin  chiar  absenţa 
sa,  ca  reprezentant  al  patriarhului  din  Antiohia.  In  urma 
unor  desbateri  scurte,  s’a  convenit  să  se  recunoască 
Sfântul  Duh  ca  purcezând  din  Tatăl  prin  Fiiul. 

Slabul  patriarh  Iosif  cedă  insinuărilor  şi  stăruinţelor 

partidului  latinizant.  El  subscrise  noua  formulă  a  dogmei, 
cerând  numai  ca  Latinii  sâ  nu  silească  pe  Greci  să 
adrniţâ  adaosul  lor  la  simbol.  Exemplul  patriarhului 
atrase  şi  pe  alţii,  singuri  cei  trei  reprezentanţi  ai  patri¬ 
arhilor  din  Răsărit,  în  fruntea  cărora  eră  invincibilul 
Marcu,  reprezentant  al  celui  din  Antiohia,  rămaseră 
neclintiţi.  După  împăcarea  cu  privire  la  dogma  despre 
purcederea  Sfântului  Duh,  Sinodul  a  început  să  desbată 
celelalte  trei  puncte  de  divergenţă,  care  existau  între 
biserici,  anume:  chestiunile  despre  primatul  papal  în 
biserică,  despre  azime  şi  despre  momentul  consacrării 
sfintei  taine  la  liturgie,  şi  în  fine  despre  purgatoriu. 
Partida  latinizantă  a  Grecilor,  puternică  ca  număr,  du- 
păce  trădase  dogma  fundamentală  a  ortodoxiei,  făcea 
puţin  caz  de  celelalte.  Moartea  patriarhului  losif,  care 
stâmpără  aşâ  de  puţin  zelul  lipsit  de  prudenţă  al  parti¬ 
zanilor  împăcării,  le  deslegă  definitiv  manile.  Concesiile 
făcute  Latinilor  urmară  iute  unele  după  altele ;  dogmele 
ortodoxiei  fură  trădate  una  după  alta,  chiar  fără  de 
dispută,  în  urma  singurei  arătări  a  papei,  ceeace  a  pro¬ 
dus  multă  supărare  împăratului,  care  r.u  pricepu  decât 
acum  mărimea  sufletului  iui  Marcu;  el  se  apropie  de 
dânsul  şi  încercă  prin  linguşiri  şi  promisiuni  să-i  înco- 
voaie  cât  de  puţin  puterea  morală.  El  căută  într’ânsul 
sprijin  în  mijlocul  slăbiciunii  generale  de  suflet  şi  de 
caracter  şi  al  trădării.  Insă  adevărul  pentru  ierarhul 
Efesului  a  fost  mai  presus  decât  orice,  şi  el  îi  rămase 
credincios.  In  sfârşit  toate  deosebirile  păreau  ca  şi  când 
ar  fi  dispărut,  şi  actul  unirii  bisericilor  Răsăritului  şi 
ale  Apusului  fu  adoptat.  In  acest  act,  Grecii  justificau 
într’un  mod  indirect  adaosul  Latinilor  la  simbolul  cre- 
dinţii;  recunoşteau  pe  papa  ca  cap  al  bisericii  şi  de 
locţiitor  al  lui  Isus  Hristos  pe  pământ;  conform 

canoanelor  sinoadelor  generale;  însă  cu  toate  acestea,  ei 
admiteau  ca  permisă  întrebuinţarea  azimelor  la  Euharistie, 
tot  aşa  şi  purgatorul,  în  forma,  cum  îl  admitea  atunci 
biserica  latină.’  Papa  nu  făcu  decât  o  singură  concesie 
Grecilor,  recunoscând  ca  legitimă  întrebuinţarea  pânei 
dospite  la  euharistie.  împăratul  subscrise  acest  act  cel 
dintâi;  alţi  Greci  urmară  exemplul  lui.  Antonie,  mitro¬ 
politul  din  Eraclea,  se  împotrivi  mai  multă  vreme  decât 
alţii;  în  sfârşit  însă  el  îngădui  linguşirilor  şi  ameninţă¬ 
rilor.  Marcu  a  fost  singurul,  pe  lângă  carele  n’au  cutezat 
să  facă  nici  un  fel  de  încercare,  căci  tăria  lui  de  con¬ 
vingere  eră  cunoscută  de  toată  lumea.  Aprinşi  de  mănie 
asupra  lui,  Visarion  şi  Isidor,  urzitorii  principali  ai  unirii, 
înduplecară  pe  împăratul  să  alăture  la  actul  unirii  ex¬ 
comunicarea  acelora,  care  s’ar  opune  acestui  act,  ceeace 
a  respins  împăratul,  care  ştiâ  bine,  care  e  scopul  lor. 

Apoi,  când  episcopii  greci  prezentară  solemn  papei 
actul  spre  subscriere,  acesta,  caracteriză,  în  puţine  cu¬ 
vinte,  dar  în  chip  expresiv,  actul  unirii.  Neaflând  pe 
acest  act  semnătură  lui  Marcu  al  Efesului,  el  zise  pe 
faţă  înaintea  tuturora: 

«Noi  n’am  făcut  prin  urmare  nimica!»  Nădăjduind, 
că  va  putea  convinge  personal  pe,  neclătinabilul  ierarh, 
sau  a-1  atrage  prin.  ameninţări,  papa  rugă  pe  împăratul 
să  i-1  trimită.  Marcu,  într’adevăr,  se  prezentă  înaintea 
papei.  Dupăce  l-a  încărcat  pe  venerabilul  bătrân  cu  tot 
felul  de  imputări,  papa,  în  calitatea  sa  de  cap  al  bisericii, 
recunoscut  dejâ  de  Greci,  îl  ameninţă,  că-1  va  supune 
pedepselor  decretate  de  sinoadele  universale,  din  cauza 
împotrivirii  lui  hotărîrilor  lor.  Dar  curagiosul  apărător 
al  ortodoxiei  îi  răspunse  plin  de  linişte: 

T  In  acea  epocă,  Biserica  latină  eră  mult  depărtată  de  exagerările 
bisericii  romane  actuale. 

«Sinoadele  nu  osândesc,  decât  pe  aceia,  cari  se 
opun  bisericii  şi  se  îndărătnicesc  într’o  opiniune  oare¬ 
care,  ce-i  este  contrară.  In  ce  mă  priveşte,  eu  nu  pro- 
poveduesc  nici  un  fel  de  opiniune  personală, ‘eu  nu  in¬ 
troduc  nimic  nou  în  biserică  şi  nu  apăr  nici  o  eroare; 
ci  păstrez  doctrina,  pe  care  biserica  a  primit-o  dela 
Hristos  însuşi,  pe  care  ea  a  păzit-o  cu  statornicie  şi  pe 
care  ea  o  păzeşte  până  în  timpul  de  faţă.  Însăşi  biserica 
romană  a  păzit  această  învăţătură  în  conformitate  cu 
cea  a  Răsăritului  până  în  momentul  desbinării.  Această 
învăţătură,  ca  şi  altădată,  a  fost  totdeauna  aprobată  de 
voi,  ce  e  mai  muit,  adeseori  a-ţi  lăudat-o  în  acest  sinod. 
Şi  cine  va  putea  să  o  critice  sau  să  o  condamne  ?  Dacă 
eu  apăr  cu  toată  tăria  aceasta  învăţătură,  şi  dacă  eu 
nu  vreau  să  renunţ  Ia  ea,  cine  va  îndrăsni  să  mă  con¬ 
damne  ca  eretic?  Trebuie,  ca  însăşi  dogma,  pe  care  o 
mărturisesc  să  fie  condamnată  mai  întâi  de  toate.  Dar 
dogma  e  recunoscută  sfântă  şi  dreaptă  de  cătră  toată 
lumea;  pentruce  aş  fi  eu  demn  de  osândă?»8  Papa  fu 
silit  să  recunoască,  că  nu  eră  cu  putinţă,  nici  să  con¬ 
vingă,  nici  să  înfricoşeze  pe  Marcu. 

Împăratul,  temându-se  ca  nu  cumva  acest  episcop, 
din  cauza  tăriei  sale,  să  sufere  oare  care  violenţă  din 
partea  Latinilor,  cari  îl  declarară  atins  de  alienaţie  men¬ 
tală,  îl  reţinu  aproape  de  persoana  sa  şi-l  aduse  cu  dânsul 
împreună  în  patria  sa,  dupăce  dispuse  să  plece  cei  care 
luaseră  parte  la  sinod.  Ajungând  la  Constantinopol,  el 
îi  propuse  scaunul  de  patriarh;  Marcu  nu-1  primi.  Un 
alt  apărător  al  ortodoxiei.  Antonie  al  Eracleei,  care  re- 
sistase  mai  mult  decât  alţii,  deşi  el  a  fost  în  cele  din 
urmă  constrâns  să  subscrie  actul,  încă  nu  l-a  primit. 


8  Istoria  sinodului  din  Florenţa,  pag.  179. 

La  Constantinopol,  unde  majoritatea  eterului  şi  a  popo¬ 
rului  se  ridicase  împotriva  unirii,  Antonie  însuşi  se  su¬ 
puse  de  bunăvoie  judecăţii  episcopilor,  cerând  penitenţă 
pentru  subscrierea  actului  de  unire. 

Aceeaş  căinţă  au  arătat  încă  mulţi  alţii s  dintre  cei 
care  luaseră  parte  la  sinod.  Cu  toate  acestea  Marcu, 
de  teama  ca  nu  cumva  unirea  dela  Florenţa  să  seducă 
pe  unii,  a  cerut,  că  e  neapărat  de  lipsă  să  scrie  pe  rând 
două  enciclice  tuturor  creştinilor,  îndrumându-i  să  re¬ 
spingă  aceasta  unire,  care  este  o  operă  contrară  lui 
Dumnezeu  şi  vechei  învăţături  a  bisericii.40  Cuvintele  şi 
îndemnurile  lui  Marcu  nu  rămaseră  fără  rezultate.  Nu¬ 
mărul  partisanilor  unirii  scăzu  din  ce  în  ce  tot  mai 
mult,  şi  pe  măsură  ce  disputele  lui  la  sinodul  din  Flo¬ 
renţa  deveniau  mai  cunoscute,  se  sporiă  stima  orto- 
doxilor  faţă  de  el.  Toată  lumea  consideră  pe  Marcu  ca 
pe  un  mărturisitor  curagips  şi  neclătit  al  adevărului,  şi, 
fără  dânsul,  nu  se  întreprindea  nici  un  fel  de  dispută 
cu  partizanii  Latinilor.  Marcu  avu  mângâierea  de  a  în¬ 
tări  în  ortodoxie  pe  unul  din  învăţăceii  şi  amicii  săi,  pe 
învăţatul  Oheorghe  Scolariul,  care  aderase  câtva  timp 
la  unirea  cu  Latinii.  Intre  braţele  lui  şi-a  terminat  Marcu 
sfânta  sa  vieaţă  (cătră  anul  1447),  lăsându-i  cu  limbă 

9  Printre  ei  eră  eclesiarhnl  bisericii  mari,  Syropulos,  autorul  Istoriei 
Sinodului  din  Florenţa. 

10  Aceste  două  enciclice  au  fost  publicate  de  Labbe  (Act.  concil.,  t.  XIII). 
Scrierile  lui  Marcu  needitate  sunt:  Scrisoarea  cătră  Ioan  Paleologul,  două 
scrisori  cătră  preotul  George  (Şcolarul) ;  câteva  scrieri  polemice,  compuse 
probabil  în  Italia,  cu  prilejul  petrecerii  lui  Marcu  la  sinod,  adecă :  Capi¬ 
tolele  contra  Latinilor  cu  privire  la  purcederea  Sfântului  Duh,  răspunsurile 
la  întrebările  Cardinalilor,  soluţia  a  două  cestiuni  propuse  de  împăratul 
loan,  un  al  doilea  răspuns  Latinilor  despre  purgatoriu,  despre  momentul 
consacrării  sfintei  taine  la  liturgiei,  etc.,  Mai  departe,  el  compuse  Cestiunile 
teologice,  mărturisirea  credinţi!  în  sinodul  din  Florenţa,  patruzeci  şi  opt 
capitole  contra  ereziei  lui  Acyndin,  opt  canoane  în  onoarea  Sfintei  Fecioare, 
explicarea  rugăciunei  domneşti  a  slujbei  dumnezeeşti,  etc. 

de  moarte  lui  Scolariul  grija  de-a  continuă  opera  sa 
pentru  apărarea  învăţăturii  ortodoxe.11  Gheorghe  Scolariul 
cinsti  amintirea  lui  Marcu  cu  un  panegiric  şi  rămase  în¬ 
treaga  lui  vieaţă  credincios  testamentului  măiestrului  său. 

Lucrările  şi  ostenelile  lui  Marcu  n’au  rămas  fără 
de  roade.  Trei  ani  după  moartea  lui,  patriarhii  Răsări¬ 
tului:  din  Alexandria,  din  Antiohia  şi  din  Ierusalim,  se 
întruniră  la  Constantinopol  şi  condamnară  unirea  dela 
Florenţa,  depuseră  din  scaunul  Constantinopolei  pe  pa¬ 
triarhul  latinizant,  Grigorie  Mamma,  şi  îl  înlocuiră  cu 
ortodoxul  Atanasie.  Curând  după  aceea,  Constanti- 
nopolul  căzu  înaintea  armelor  lui  Mohamet  II.,  însă 
noul  suveran,  agreând  ca  patriarh  pe  învăţăcelul  Iui 
Marcu,  Gheorghe  Scolariul  (mai  bine  cunoscut  sub  nu¬ 
mele  călugăresc  de  Ghenadie),  îşi  manifestă  în  felul 
acesta  antipatia  sa  faţă  de  raporturile  nouilor  săi  supuşi 
cu  Roma. 

Aşa  fel  s’a  realizat  prezicerea  papei  Eugenie :  Unirea 
dela  Florenţa  n’a  produs  nici  un  fel  de  isbândă.  Marcu 
al  Efesului  a  fost  apărătorul  ortodoxiei  şi  al  demnităţii 
bisericii  Răsăritului. 

După  Dumitru  Wassilieff.  //re  Beleuţă. 


«Ci  măcar  şi  noi  sau  înger  din  cer  de  vă  va  binevestl  vouă 
afară  de  ceeace  am  binevestit  vouă  anatema,  să  fie!  Precum 
am  zis  mai  înainte  şi  acum  iarăş  vă  zic:  oricine  de  vă  va 
binevestl  afară  de  ceeace  aţi  luat  anatema  să  fie!» 

Ep.  c.  Qatateni  7,  8—9. 


Dissert.  Renaudoti  de  Geunadio  in  Biblioth.  Fabric.,  t.  X.  pag.  349. 


—  30 


Licăriri  de  românism  în  vechia  biserică  a 
Românilor.1 

—  Epoca  tiparelor  româneşti  din  vremea  influinţei 
protestantlce.  — 

După  reflexiunile  făcute  asupra  celor  mai  vechi 
manuscrise  româneşti,  trecem  acum  la  cele  mai  vechi 
tipare  româneşti,  purtaţi  de  acelaş  gând,  ca  din  ele  să 
ne  încredinţăm  despre  raportul  intim  dintre  respectivele 
producte  literare  de  tipar  şi  dintre  vechia  biserică  ro¬ 
mânească. 

Dacă  ne  restrîngem  la  tiparele  româneşti  contim¬ 
porane  cu  influinţa  protestantică  din  Ardeal,  o  facem 
aceasta  cu  intenţiunea,  ca  mersul  evolutiv  al  simţului 
românesc,  care  a  prezidat  cu  lucrările  acestea,  să-l  putem 
pune  în  desvoltarea  sa  organică  în  faţa  celorce  le  place 
să  afirme,  că  trezirea  şi  manifestarea  în  forme  culturale 
bisericeşti  la  Români  a  acestui  simţ  sunt  a  se  atribui 
protestantismului,  şi  cari  se  fac  a  uită  cu  totul  de  prin¬ 
cipiul  naţional,  înherent  organizaţiei  şi  vieţii  bisericeşti 
a  Orientului  ortodox. 

1. 

Dejâ  în  cele  premerse  am  indicat  numărul  mare  al 
manuscriselor  româneşti,  cari  circulau  printre  Români 
înainte  de  urnirea  tiparului  românesc  şi  că  din  acele 
producte  culturale  au  încăput  în  tipare  d’abiâ  manuscrise 
româneşti  mai  vechi  —  ori  şi  traduceri  atunci  făcute,  — 
cari  stăteau  în  raport  direct  cu  necesităţile  liturgice  ale 
bisericii  Românilor.  împrejurarea  aceasta  în  sine  e  su¬ 
ficientă  pentru  a  dovedi,  că  din  care  principiu  a  pornit 

1  Vezi  începutul  sub  acelaş  titlu  în  «Revista  Teol.»  din  1914  pag.  217 
şi  urmare. 

şi  în  al  cui  serviciu  a  căutat  tiparul  românesc  să  se 
pună  de  loc  la  începutul  urnirii  sale. 

O  altă  împrejurare  caracteristică  este,  că  celce  s’a 
pus  în  serviciul  propagării  primelor  tipare  româneşti  a 
fost,  în  jumătatea  a  doua  a  veacului  XVI,  diaconul 
Coresi  din  Braşov,  care  eră  ţinut  a  fi  când  grec,  când 
slav,  pânăce  dl  (orga  ni-1  prezintă  ca  pe  un  român  neaoş.1 

Diaconul  Coresi,  care  a  stat  în  serviciul  bisericii 
ortodoxe  din  Scheii  Braşovului,  unde  se  pomenesc  în 
cursul  vremii  mai  mulţi  preoţi  luminaţi,  dintre  cari  unii 
chiar  colaboratori  lui  Coresi  la  traducerea  Evangheliei 
cu  învăţătură  (tip.  în  Braşov  la  1581),  —  a  fost  un 
cleric  român  cu  foarte  multă  pricepere,  călăuzit  de  un 
pronunţat  simţ  românesc,  pe  urma  cărora  ajunge  să 
iniţieze  tipărirea  de  cărţi  bisericeşti,  cari,  după  ideia 
vremii  de  atunci,  reprezentau  suprema  necesitate  culturală. 

Incontestabil,  că  diaconul  Coresi,  care  trăia  în  Bra¬ 
şovul  veacului  XVI,  stăpânit  de  Saşii  lutherani,  a  avut 
cunoştinţă  despre  pornirea  protestantismului  german, 
care  cereâ  afirmarea  limbii  poporului  în  serviciile  bise¬ 
riceşti,  în  locul  limbilor  moarte  uzitate  până  atunci  în 
mod  exclusiv  în  biserica  creştină.  Totuşi  e  caracteristic, 
că  dânsul,  la  inaugurarea  operei  sale,  nu  se  provoacă 
într’atâta  la  uzul  altor  biserici,  cât  la  autoritatea  apo¬ 
stolului  Pavel2  şi  la  necesităţile  de  ordin  religios  şi  cul¬ 
tural  ale  neamului  românesc. 

Expedientul  acesta,  prin  care  Coresi  cercă  să  justi¬ 
fice  tipărirea  traducerilor,  începute  dejâ  de  mai  înainte 
de  dânsul  pentru  reromânizarea  ritului  bisericii  sale, 
este  cu  atât  mai  de  remarcat,  cu  cât,  pe  acelea  vremuri 
pe  ţinere  morţişe  la  uzul  exclusiv  al  celor  patru  limbi 


1  Analele  istorice  ale  Acad.  Române. 
*  I.  Cor.  XIV.  19. 

canonizate  prin  praxa  bisericească  (tetraglosismul :  evraic, 
grec,  latin  şi  slav),  marele  iniţiator  al  pentaglosismului 
sau  al  introducerii  în  uz  bisericesc  şi  a  Iimbei  ro¬ 
mâneşti  —  putea  foarte  uşor  să  întimpine  opoziţiunea 
cea  mai  categorică  din  partea  altor  biserici  particulare 
din  Orient,  în  deosebi  pe  aceea  a  slavilor,  cari,  prin 
eliminarea  limbii  lor  în  favorul  limbii  româneşti,  aveau 
tot  dreptul  să  se  simtă  jigniţi  nu  numai  în  simţul  şi 
ambiţiunea  lor  naţională,  ci  mai  ales  în  credinţa  lor,  că 
s’ar  vătăma  o  «dogmă»,  dupăcum  se  privea  deja  pe 
atunci  tetraglosismul. 

Noi  remarcasem,  în  articolul  precedent,  bilincvis- 
mul  slavo-român  usitat  în  mod  parţial  în  biserica  noa- 
\  stră  din  Ardeal  în  veacul  al  XV-lea.  Acum,  în  veacul 
al  XVl-lea,  vedem,  că  Coresi  încearcă  să  elibereze  bi¬ 
serica  românească  de  balastul  textului  slavon.  Pasul  a- 
cesta,  oricât  de  îndrăzneţ  pare  a  fi,  în  realitate  ni  se 
prezintă  a  fi  de  un  radicalism  destul  de  atenuat :  Coresi 
nu  face  nici  o  inovare  sub  raportul  principiar  al  gra¬ 
iului  românesc ,  care  începuse  a  se  afirmă  de  mai  înainte 
în  cadrele  bilincvismului  slavo-român,  ci  opera  lui  se 
reducea  la  aceea,  ca  graiul  românesc  din  textele  bilincve 
de  până  la  dânsul  să  rămână  singur,  iar  textul  slavon 
să  se  delăture  ca  unul  ce  eră  neînţeles,  în  marea  masă 
a  credincioşilor  români,  şi  tipărindu-se,  ar  fi  făcut  mai 
costisitoare  —  dar  nu  şi  mai  folositoare  —  productele 
de  tipar  coresian. 

Cu  deviza  aceasta  începe  Coresi  a  tipări  la  1560, 
în  Braşov,  Evanghelia.  Evanghelierul  lui  Coresi,  cum 
ştim,  are  în  formă  unele  deosebiri  faţă  de  Evanghelie- 
rele  de  acum.  Aceste  sunt  aranjate  după  ordinea  tim¬ 
purilor  liturgice,  pe  când  Evangehlierul  lui  Coresi  ţine  la 
sistemul  anticilor  codici  liturgici,  cari  urmează  a  redă  în 

întregime  singuraticele  cărţi  biblice,  dar  având  indicaţiu- 
nile  tipiconale :  de  unde  şi  până  unde,  când  şi  la  ce  ser¬ 
viciu  ortodox  oriental  este  a  se  ceti  respectiva  pericopă. 
Sub  acest  raport  e  absolut  imposibil  de  a  nu  observă 
identitatea  de  sistem  între  Evanghelierul  lui  Coresi  şi 
între  fragmentul  manuscris  de  Apostolier,  găsit  de  dl 
lorga,  amintit  şi  de  noi  în  cele  premerse.  Şi  astfel  stăm 
foarte  aproape  de  adevăr  cu  supoziţiunea  noastră,  că 
diaconul  Coresi,  la  tipărirea  acestei  cărţi  liturgice,  n’a 
făcut  altceva,  decât  ceeace  s’ar  fi  putut  face  şi  cu 
Apostolierul  din  chestiune,  adecă  de  a-1  tipări  în  text 
excluziv  românesc,  prin  simpla  abandonare  a  textului 
slavon,  care  începea  a  nu  mai  reprezenta  printre  români 
o  necesitate  sufletească,  iar  culturală  —  şi  mai  puţin. 

Mai  este  de  remarcat  şi  acea  împrejurare,  că  la 
pasul  acesta  se  decide  diaconul  Coresi  de  abia  dupăce 
la  1544  ieşise  din  tipar  in  Sibiiu,  catehismul  luteran. 
Fără  îndoială,  catehismul  acesta,  cu  dogme  protestante 
restălmăcite  pe  româneşte,  reprezintă  o  agresiune  la  a- 
dresa  principiilor  bisericii  ortodoxe  a  Românilor.  Ace¬ 
stei  agresiuni  nu  i  se  puteâ  răspunde  mai  demn,  mai  cu 
efect  şi  totodată  mai  la  adăpost  de  învinuiri  şi  de  per¬ 
secuţii,  decât  prin  tipărirea  în  româneşte  a  cărţilor  litur¬ 
gice  ortodoxe.  Aşâ  credem,  nu  greşim,  când  prin  ur¬ 
mare,  pe  diaconul  ortodox  şi  român  Coresi  dela  1560 
îl  considerăm,  nu  de  agent  al  protestantismului,  ci  mai 
vârtos  de  un  propagandist  antiprotestantic  al  bisericii 
româneşti,  care  aveă  să  lupte  cu  nespus  de  mari  şi  multe 
greutăţi  spre  a  se  puteâ  achită  de  misiunea  sa  culturală. 

Prefeţele  cărţilor  bisericeşti,  tipărite  de  însuşi  Co¬ 
resi  şi  dela  dânsul  încoace,  cuprind  material  de  infor¬ 
maţie  suficient,  spre  a  ne  face  o  ideie  clară  despre  mer¬ 
sul  evolutiv  al  simţului  cultural  românesc,  şi  despre  a- 

3 

ceea,  că  plăsmuitorul  şi  ocrotitorul  acestuia  a  fost  ve¬ 
chia  noastră  biserică  ortodoxă  şi  nu  protestantismul. 
Protestantismul  —  ce  e  drept  —  a  dat  şi  el  naştere  la 
câteva  tipare  româneşti,  cari  insă,  fiind  toate  tendenţi¬ 
oase  şi  uşoare  de  recunoscut  pentru  conţinutul  lor  deo¬ 
sebitor  sub  raportul  dogmatic,  nu  numai  n’au  fost  în¬ 
drăgite,  ci  au  întâmpinat  chiar  resens  la  Românii  ar¬ 
deleni,  iar  dincolo  de  Carpaţi  au  fost  combătute  şi  pe 
cale  bisericească  şi  literară.1  Noi  vom  face  o  excurziune 
pela  amintitele  prefeţe,2  în  credinţa,  că  cuprinsul  ace¬ 
lora  va  contribui  esenţial  la  des'legarea  problemei  ce 
ne-am  impus. 

ii. 


Cea  dintâi  carte  românească  a  diaconului  Coresi  a 
fost  Evanghelia  dela  Braşov,  tipărită  la  1560,  căreia 
i-a  urmat  — 

Psaltirea,  tot  a  lui  Coresi,  tipărită  de-asemenea  la 
Braşov,  în  anul  1570. 

Cărţile  acelea  nu  au  predoslovie  sau  prefeţe.  To¬ 
tuşi  scopul  tipăririi  lor  este  evident  din  două  împreju¬ 
rări,  cari  nu  pot  fi  de  loc  înţelese  rău. 

Una  este,  că  ele,  în  feliul  lor  de  redactare,  fiind 
cărţi  liturgice,  per  eminentiam  ale  bisericii  ortodoxe  — 
şi  nici  decât  încercări  de  natură  academică,  cum  s’ar 
zice,  sau  de  propagandă  prozelitică  —  aveau  să  servească 
excluziv  scopului  liturgic  al  bisericii  ortodoxe  a  Ro¬ 
mânilor. 


Xh  1  Am  văzut  o  copie  de  pe  o  atare  carte  tipărită  în  spirit  protestantic. 

.  Pasagiile  eterodoxe,  mai  bine  zis  protestantice,  sunt  spicuite  cu  toată  pre- 

U'v*  ciziunea  sub  raportul  dogmatic  şi  puse  Intre  paranteze,  aşa  că  restul  se 

v  ^4.  pute*1  ce*i  se  Ş'  cetea  în  biserica  respectivă. 

s  Pe  baza  câtorva  tipare  vechi,  ce-mi  stau  ia  dispoziţie,  încolo  —  cu 
ajutorul  Bibliografiei  române  de  I.  Bianu  şi  Hodoş. 

Ceealaltă  împrejurare  —  care  confirmă  cele  spuse  — 
este,  că  însuşi  Coresi  încearcă  a  întemeia  dreptul  limbii 
româneşti  în  biserică  prin  autoritatea  apostolului  Pavel.1 2 
De  aceea  el.  Ia  Evanghelierul  său  şi  la  două  Psaltiri, 
ce  Ie-a  tipărit,  zice  apriat:  in  sfânta  besearică  mai  bine 
e  a  grâi  cinci  cuvinte  cu  înţeles,  decât  10  mii  de  cuvinte 
neînţelease  în  limbă  străină ». 

lată-1  deci  pe  diaconul  Coresi  lucrând  şi  scriind  în 
adevăratul  spirit  al  bisericii  răsăritene,  care,  cum  am  văzut, 
în  principiul  său  extern  este  biserică  naţională. 

întrebarea  ar  fi  acum:  dacă  îndemnul  acesta,  de 
desrobire  culturală  a  bisericii  româneşti  s’a  trezit  în  su¬ 
fletul  diaconului  român  Coresi  sub  infkiinţa  reformei 
protestante,  ori  din  trebuinţa  simţită  de  sufletul  româ¬ 
nesc  de  a  lucră  cu  tiparul. 

Noi  suntem  de  părerea  a  doua.  întâi  de  toate, 
pentru  motivul  că  —  cum  am  văzut 8  —  înainte  de  Coresi 
deja  există  o  traducere  a  sf.  Scripturi,  cel  puţin  în  o 
parte  numai,  în  text  slavo-român,  şi  tot  astfel  existau 
şi  alte  traduceri  de  cărţi  liturgice,  aşa  că  lui  Coresi  îi 
rămânea  numai  să  tipărească  texte  româneşti  cu  delătu- 
rarea  textului  paralel  slavon ;  —  al  doilea :  pentrucă  dacă 
Coresi  ar  fi  fost  un  agent  al  protestantismului,  el  ar  fi 
început  a  tipări  producte  literare  româneşti  influinţate 
de  protestantism,  şi,  mai  departe,  ar  fi  rămas  un  agent  con¬ 
secvent  al  protestantismului.  In  oricare  caz,  apoi,  Coresi  ar 
fi  evitat  cu  multă  scrupulozitate  cărţile  de  serviciul  dum- 
nezeesc  ortodox  oriental.  Coresi  deci  a  căutat  să  corăs- 
pundă  unei  necesităţi  de  cultură  religioasă  şi  româ¬ 
nească  a  vremii  sale,  când  s’a  apucat  de  tipărirea  în  ro¬ 
mâneşte  a  cărţilor  liturgice  româneşti. 

1  I.  Corinteni  XIV.  19. 

2  «Rev.  Teologică»  1914  pag.  217-^-232. 

Prin  prisma  aceasta  se  remarchează  încă  o  împre¬ 
jurare,  care  confirmă  această  părere  despre  opera  lui 
Coresi.  Evanghelierul  acestuia  este  redactat  —  după  cum 
atinserăm  mai  sus  —  în  forma  anticelor  lecţionare  litur¬ 
gice,  al  căror  sistem  l-am  văzut  mai  sus  şi  la  frag¬ 
mentele  de  apostol  din  veacul  al  XV-lea,  găsite  în  Ardeal. 
Deci,  nici  sub  acest  raport  nu  avem  de  a  face  cu  vr’un 
sistem  nou,  care  să  poată  fi  suspectat  din  punctul  de 
vedere  al  ortodoxiei.  Din  contră,  pentru  a  verifică  pe 
deplin  tipărirea  acestor  cărţi  corăspunzătoare  necesităţilor 
spirituale  ale  ortodoxiei,  tipăritorul  Coresi  a  provăzut 
Evanghelierul,  Ja  sfârşitul  cărţii,  cu  nişte  tabele,  în  cari 
se  arată:  la  care  zi  a  calendarului  oriental,  care  pericopă 
sau  cetire  din  sfintele  evanghelii  este  a  se  ceti,  la  utrenie 
şi  la  sf.  liturghie ;  —  iar  tabelele  acestea  consună  pe  de¬ 
plin  cu  tabelele  la  fel  ale  evanghelierelor  ruseşti  —  deci 
ortodoxe  —  dela  finea  veacului  al  XVIl-lea  şi  dela 
începutul  celui  al  XVIlI-lea  şi  cu  ale  noastre  de  azi. 

Opera  lui  Coresi,  cum  a  inaugurat-o  dânsul,  stă 
deci  justificată  din  punctul  de  vedere  al  ortodoxiei,  iar 
dacă  a  avut  şi  cine  să-l  încurajeze  prin  cumpărarea  tipa¬ 
relor  sale  româneşti,  e  semnul,  că  printre  românii  vea¬ 
cului  XVI,  prinsese  rădăcini  de-a  binele  gândul  mai 
uşoarei  mântuiri  sufleteşti  prin  prefacerea  cultului  pe 
limba  poporului.  Iar  la  opera  aceasta,  Coresi  se  putea 
angaja  cu  atât  mai  uşor,  cu  cât  materialul  de  tipar  — 
texte  liturgice  traduse  în  româneşte  —  avea  destul  deja 
cel  puţin  din  veacul  premergător. 

Cumcă  la  tipărirea  cărţilor  liturgice  s’a  avut  în  cursul 
timpului  în  vedere,  începând  deja  cu  Coresi,  în  cea  mai 
mare  măsură  principiul  şi  interesele  religioase  şi  cultu¬ 
rale  ale  Românilor  şi  ale  ortodoxiei  şi  nu  ale  protestan- 

tismului,  se  vede  nu  numai  din  disparent  de  micul  număr 
al  cărţilor  româneşti,  cărora  să  Ii-se  poată  atribui  timbrul 
protestantic,  ci  mai  ales  din  următoarea  împrejurare: 

Mai  întâi  ies  din  tipar  (1560—1570)  Cărţi  litur¬ 
gice  româneşti  din  cele  mai  indispensabile,  constituite  din 
Sf  Scriptură :  Evanghelia  şi  Psaltirea  lui  Coresi ;  —  apoi 
cărţile  de  învăţătură:  «Evanghelia  învăţătoare»  (1581) 
şi  altele  de  mai  apoi;  —  după  aceea  traduceri  din  însăşi 
Sf.  Scriptură:  Palia  dela  Orăştie  (1582)  şi  cu  noul  Te¬ 
stament  de  mai  apoi  (1648)  din  Bălgrad.  Acestora  le 
urmară  cărţile  de  organizaţie  şi  de  jurisprudenţă  biseri¬ 
cească  orientală:  Pravila  de  Govora  (1640),  cea  dela 
Iaşi  (1646),  —  şi  d’abia  mai  târziu  iese  din  tipar  cea 
dintâi  liturghie  românească,  în  Iaşi,  la  1679,  când  ea  se 
află  deja  în  manuscript  românesc,  încă  de  mai  înainte, 
dincoace  de  Carpaţi. 

Dacă  tiparul  vechiu  ar  fi  servit  unui  principiu  pro¬ 
testantic,  era  firesc,  ca  Catehismul  protestant  dela  Sibiiu 
(1544)  să  fi  fost  un  început  al  unei  serii  întregi  de  cărţi 
protestantice,  tot  atât  de  amplă  ca  cea  a  cărţilor  orto¬ 
doxe  ieşite  din  tipar  în  o  ordine  sistematică  ca  cea  de 
mai  sus.  De  fapt  însă,  cărţi  în  spirit  protestantic  avem 
puţine  şi  rămân  izolate  în  mijlocul  numărului  mare  de 
tipare  româneşti  liturgice  ortodoxe,  aşa  că  absoluta  pre- 
ponderanţă  o  au  cărţile  româneşti  de  o  tendenţă  pur 
ortodoxă.  Concluzia  ?  —  e  evidentă :  Ortodoxia  reveniâ 
încetinel,  în  formele  unei  vieţi  culturale  româneşti,  la 
conştiinţa  datorinţei  sale  culturale  faţă  de  neamul  ro¬ 
mânesc. 

III. 

Pornirea  culturală  românească  a  vechii  noastre  bi¬ 
serici,  inaugurată  prin  Coresi,  însă  nu  a  putut  ţinea  ex- 
cluziv  linia  dreaptă  a  graiului  românesc,  inaugurat  prin 

primul  Evarighelier  românesc  tipărit.  Biserica,  între  bine¬ 
cunoscutele,  împrejurări  politice,  create  de  un  stat  etero- 
dox  şi  foarte  agresiv,  cum  eră  stăpânia  protestantă  din 
Ardeal,  a  fost  silită  să  balanseze  în  această  privinţă, 
mai  mult  ori  mai  puţin,  prin  înclinare  cătră  vechiul  sla- 
vonism.  Iar  pricinile  acelei  balansări  pot  fi  mai  multe. 

Prima  cauză  ni  se  pare  a  fi,  că  însaş  opera  rein¬ 
troducerii  graiului  românesc  în  biserică,  se  întemeiă  pe 
ideia  religioasă,  care  eră  ideia  primară  şi  în  acea  epocă, 
şi  nu  pe  ideia  naţională,  care  în  accepţiunea  sa  amplă 
şi  modernă  este  productul  cultural  al  timpului  mai  nou. 
Aceasta  înseamnă  însă,  nu  neexistenţa  pe  atunci  a  sim¬ 
ţului  românesc,  ci  numai  subordonarea  acestuia  în  ra¬ 
port  cu  ideia  religioasă.  Deci  politica  culturală  de  atunci 
a  bisericii  noastre  a  fost  subordonată  interesului  religios 
al  ortodoxia  noastre. 

Din  punctul  de  vedere  al  ortodoxiei  apoi,  Ardealul 
şi  mai  ales  părţile,  pe  unde  se  aflau  primele  tipare  ro¬ 
mâneşti,  stăteau  sub  o  influinţă  pronunţată  eretică:  la 
Braşov  contactul  cu  Saşii  luterani,  la  Sas- sebeş  şi  Băl- 
gradul  Ardealului  —  contactul  cu  calvinii,  cari  se  girau 
uneori  şi  de  ocrotitori  ai  acestor  tipare,  cari  nu  odată 
i  au  încărcat  cu  laude  pe  principii  calvini. 

Intre  atari  împrejurări,  pururea  bisericosul  nostru 
neam  din  trecut  se  află  între  două  focuri  mari :  unul  al 
ereticilor  luterani  şi  calvini  din  Ardeal,  iar  celălalt  al  bă¬ 
nuielilor  din  afară  —  din  partea  bisericilor  ortodoxe  apro¬ 
piate  :  românească,  rusească  şi  bulgară  —  că,  prin  adop¬ 
tarea  graiului  românesc,  sprijinit  de  eretici  din  ale  lor 
consideraţiuni  şi  scopuri,  Românii  ar  înclina  spre  aban¬ 
donarea  ortodoxiei. 

Din  acest  punct  de  vedere,  nici  nu  e  mirare,  dacă 
deja  la  1577  —  adecă  la  17  ani  după  editarea  primului 

evanghelier  ortodox  românesc,  sub  a  cărora  durată  se 
puteau  colporta  bănuieli  de  abandonare  a  ortodoxiei  — 
apare  Psaltirea  slavo- română  a  aceluiaş  Coresi. 

Cu  sistemul  acesta  bilincv  —  slavoromân  —  ne  în¬ 
tâlnirăm  de  altfel  şi  la  textele  de  Apostol,  găsite  de  dl. 
lorga  tot  în  Ardeal,  —  cu  acea  deosebire  însă,  că  la 
psaltirea  slavo-română,  cele  două  texte  sunt  aranjate  în 
columne  paralele. 

Sistemul  acesta  bilincv  îl  vedem  şi  la  alte  publicaţii 
posterioare,  şi  mi  se  pare  a  vedea  în  el  o  venerabilă  re¬ 
acţie  a  celor  geloşi  de  conservarea  ortodoxiei  la  Români, 
şi  nici  decât  o  abandonare  a  graiului  românesc  deja  în¬ 
drăgit  în  biserică. 

Am  putea  zice  şi  aşa,  că  temători  în  faţa  primejdiei 
de  a-şi  pierde  ortodoxia,  Românii  mai  făceau  ochi  dulci 
acelor  forme  vechi  şi  străine  ale  slavonismului,  şi  pentru 
motivul,  că  limba  slavonă  eră  simbolul  unui  veritabil  or¬ 
todoxism,  şi  totodată  eră  în  evul  mediu  «legătura  vie 
între  toţi  creştinii  ortodocşi :  Românii  dela  Dunăre  şi 
din  Carpaţi,  şi  Slavii,  Bulgarii  şi  Sârbii  din  Peninzula 
Balcanică».1 

Cumcă  Psaltirea  slavo  română  dela  1577  —  care  ni-a 
dat  anză  la  reflexiunile  imediat  premerse  —  este  un  pro- 

1  I.  Bianu:  Introd.  limbii  româneşti  în  biserica  Românilor.  Pag.  17. 

E  la  locul  său  să  adaugem  şi  aceea,  că  limba  slavonă  bisericească,  încă 
de  mai  nainte,  era  un  mijloc  cultural,  adoptat  şi  de  neortodocşi.  Regele 
Matia  Corvinul  o  manuă  în  graiu  viu  şi  în  scris.  Dânsul  s’a  folosit  de  ea 
şi  în  documentul  dela  1465,  dat  Rogusanilor.  Chiar  de  mai  înainte  de  re¬ 
gele  Matia,  la  1429,  regele  Sigismund  o  întrebuinţează  in  documentul  dat 
mănâstirei  Tismen  (?)  în  Banatul  Severin,  ceeace  denotă,  că  limba  aceasta 
era  nu  numai  cunoscută,  ci  chiar  şi  întrebuinţată  în  Cancelaria  regală  ungară 
din  evul  mediu.  Turcii,  după  ajungerea  în  Europa,  s’au  folosit  de  asemenea 
de  limba  slavonă  bisericească  ca  de  o  limbă  «diplomatică,  aş  putea  zice: 
limbă  de  oficiu»,  după  cum  o  confirmă  aceasta  multele  documente  de  ale 
Sultanilor  şi  Paşâlelor  turceşti.  los.  Lad.  Pic;  Abstammung  der  Rumăntn, 
pag.  134—5. 

duet  al  ortodoxiei  reacţionare  româneşti,  se  vede  din  îm¬ 
prejurarea  premergătoare  ei,  că  dupăce  erezia  calvină 
luase  la  1567  hotărirea  solemnă  pentru  izgonirea  de  tot 
a  limbii  slavone  din  biserica  Românilor,  numai  ca  o  de¬ 
monstraţie  poate  fi  socotit  faptul,  că  Coresi,  în  Psaltirea 
sa  din  lp-77,  revine  la  vechia  formă  bilincvă,  slavo-ro- 
mână,  consacrată  oficial  de  cătră  ortodoxie  încă  mai 
nainte  de  veacul  al  XVl-lea. 

Prin  prizma  şicanărilor  dela  Calvini  _  şicanări,  cari 
aveau  de  scop  să  înlesnească  furişarea  cât  mai  uşoară 
a  protestantismului  între  Români  —  şi  prin  psihologia 
reacţiunei  ortodoxe  între  Români:  numai  pe  această  cale 
se  poate  explica  în  modul  cel  mai  logic  revenirea  tipa¬ 
rului  românesc  la  bilincvismul  slavo-român,  uneori  chiar 
şi  la  excluzivismul  slavon,  în  paguba  graiului  românesc. 

Temeinicia  acestei  explicaţiuni  se  vede  şi  din  îm¬ 
prejurarea,  că  d.  ex.  Coresi,  român  şi  diacon  ortodox, 
tipări  la  1580,  în  Sas-sebeş,  un  Sbornic  —  Carte  de 
slujbe  pentru  strană  —  în  text  slavon,  plângându-se,  că 
în  timpurile  din  urmă,  adecă  pe  vremea  sa,  a  experiat 
« din  partea  popoarălor  de  altă  credinţă »  —  în  locul  prim 
pot  fi  înţeleşi  aci  Saşii  luterani  şi  mai  vârtos  Maghiarii 
calvini,  ardeleni  —  «mare  cădere  şi  mare  stricăciune ,  ţi 
căderea  sfintelor  biserici,  precum  şi  împuţinarea  dumne- 
zeeştilor  cărţi». 

Evident,  Coresi,  —  care  plecase  pe  drumul  limbii 
româneşti,  cel  aspru  şi  mângâietor  pentru  Români,  dar 
plin  deocamdată  de  primejdii  din  punctul  de  vedere  al 
ortodoxiei,  —  voia  să  salveze  ortodoxia  prin  măsura, 
acum  conservativă,  a  slavonismului. 

Coresi,  acum,  se  putea  căi,  dupăce  văzuse  roadele 
greşite,  de  cari  şi  el  era  vinovat,  pentrucă,  tipărind,  iarăşi 
în  Braşov,  la  1564,  un  Molitvelnic,  —  tradus  de  «vr’un 

Ungur  calvinist,  care  ştia  româneşte,  sau  de  vr’un  Român 
care  ştia  ungureşte,1  şi  pe  care  molitvelnic  l-a  înzestrat 
cu  o  prefaţă  în  sens  reformatoric  —  a  sprijinit  şi  el  în¬ 
suşi  lăţirea  printre  Români  a  ideilor  reformatorice. 

Fără  îndoială,  Coresi  eră  vinovat  din  acest  punct 
de  vedere,  dar  vinovăţia  lui  a  putut  să  fie  mai  mult  prin 
scăpare  din  vedere  a  principiului  ortodoxiei,,  ori  —  şi 
mai  probabil  —  prin  sila,  cu  care  va  fi  fost  tratat,  mai 
înainte,  la  tipărirea  acelui  molitvelnic.  Ba  se  putea  şi 
aceea,  ca  altcineva  să  lucre  în  sens  protestantic  în  nu¬ 
mele  şi  fără  de  ştirea  şi  învoirea  lui  Coresi. 

Altmintrea  nu  poate  aveâ  înţeles  logic  revenirea  sa, 
la  a.  1577,  la  sistemul  bilincv:  slavo  român,  al  Psaltirei 
sale;  cu  atât  mai  puţin  la  textuarea  exclusiv  slavonă  a 
Sbornicului  său  dela  1580;  şi  şi  mai  puţin  ar  fi  putut, 
ca  în  sbornicul  acesta  să  se  plângă  de  devastarea  bi¬ 
sericii  ortodoxe  «din  partea  popoarălor  de  altă  credinţă», 
cari  popoare  nu  puteau  fi  altele,  decât  Saşii  luterani  şi 
Maghiarii  calvini. 

Coresi  se  căiâ,  dar  târziu  numai,  când  prin  vina  sa 
—  poate  singura  vină,  că  s’a  lăsat  terorizat  în  calitatea 
sa  de  tipograf  —  şi  prin  silnicia  stăpânirii  calvineşti  de 
stat,  prinsese  oarecari  rădăcini  erezia  calvină  printre 
Români. 

Coresi  trebuia,  deci,  ca  la  bune  prilejuri,  să  caute 
a  repară,  iarăşi  prin  tipar  jignirile  aduse  ortodoxiei,  de 
cari,  poate,  şi  dânsul  eră  vinovat.  De  aceea,  spre  a  in- 
fluinţâ  în  sensul  vechei  ortodoxii,  se  gândeşte  la  alte 
tipare  româneşti  corăspunzătoare  acelui  scop. 

Astfel  el,  Coresi,  de  loc  după  tipărirea  sbornicului 
slavon  apărător  al  ortodoxiei,  se  întovărăşeşte  cu  Saşii 


I.  JJianu;  of  c.  11, 

braşoveni,  cari  erau  luterani  şi  deci,  ca  contrari  pro¬ 
nunţaţi  ai  calvinismului  unguresc  stăpânitor,  aveau  in¬ 
teresul  comun,  de  a  stângeni  propaganda  calvinismului. 

In  acest  chip,  ni  se  pare,  aflăm  cea  mai  nimerită 
explicaţie  la  împrejurarea,  că  primarul  oraşului  —  săsesc 
şi  luteran  —  al  Braşovului  îi  dă  mână  de  ajutor  lui 
Coresi. 

Ajunşi  la  acest  puuct  de  criză,  al  ortodoxiei  româ¬ 
neşti  primejduite  chiar  şi  cu  concursul  —  intenţionat  ori 
de  silă  —  al  lui  Coresi,  vom  reluă  firul  cărţilor  româneşti, 
cu  oarecari  referiri  explicatoare  a  raportului  dintre  graiul 
românesc  şi  biserica  noastră  veche. 

IV. 

Dupăce,  mai  sus,  am  înşirat  Evanghelia  şi  Psaltirea, 
ambele  româneşti,  ale  lui  Coresi,  vom  trece  acum  mai 
departe,  pe  rând,  la  celelalte  cărţi  ale  ace  uiaş,  înce¬ 
pând  cu : 

3.  Evanghelia  cu  învăţătură ,  a  lui  Coresi,  tipărită 
în  Braşov  la  1581. 

Cartea  aceasta  este  adusă,  ca  original  slavon  şi  or¬ 
todox,  din  Muntenia.  «Lucaciu  Hrăjilă»  —  Luca  Hirschel, 
un  sas  (?),  judeţ  al  Braşovului, — spune  în  prefaţă:  «o 
amti  aflatu  în  ţara  rumâneascâ  la  archimitropolitulu  Se- 
rafimu  în  cetate  în  Trăgovişte.. .  iară  eu  deacâ  vâzuiu  ce 
învăţătură  dumnezeiască  şi  cu  folosă  sufletului  şi  trupului 
iaste  ia,  iarâ  inima  mea  se  îndulci  şi  foarte  mă 

sfăluii  m  luminatulă  mitropolitulu  marele  ghenadie. . noi 

o  deademu  lu  coresi  diaconuiu. . .  de  o  scoase  deîn  cartea 
sârbească  pre  limba  rumâneascu  impreunâ  şi  cu  preuţii 
dela  beseareca  şcheailor »  adeca  din  Braşov,  citadelă  şi 
mai  apoi  a  ortodoxiei. 

«Lucaciu  Hrăjilă»  spune  şi  scopul,  pentru  care  a 

cheltuit  şi  el  cu  scoaterea  acestei  cărţi  româneşti:  «ca 
să  fie  mai  lesne  şi  mai  uşoră  a  ceti  şi  a  inţeleage  pentru 
oamenii  ceia  proşti». 

Primarul  Braşovului  ne  pune  pe  gânduri  cu  ataşarea 
sa  la  opera  lui  Coresi.  «Lucaciu  Hrăjilă»  ori  eră  un  Ro¬ 
mân  ortodox,  dar  cu  un  atare  nume,  care  putea  fi  uşor 
germanizat,  eventual  eră  un  Român  luteranizat,  din  care 
nu  se  stinsese  tot  strfletul  de  odinioară,  ori  eră  un  lu¬ 
teran  veritabil,  gelos  de  progresele  calvinismului  maghiar, 
care  ar  fi  văzut  mai  bucuros  întărinduse  paşnica  orto¬ 
doxie  a  Românilor,  ca  mai  puţin  primejdioasă  luteranilor, 
decât  agresiva  propagandă  a  calvinilor  maghiari. 

Ori  cum  ar  sta  lucrul  cu  acel  judeţ  braşovean,  ră¬ 
mâne  caracteristic,  cum  de  s’a  îndulcit  inima  lui  de  o 
carte  per  eminentiam  ortodoxă  după  folosinţa  ei  litur¬ 
gică  şi  după  doctrina,  ce  o  cuprindeâ,  şi  cum  de  s’a 
sfătuit  el  cu  un  mitropolit  ortodox  asupra  traducerii  şi 
tipăririi  unei  atari  cărţi,  care  putea  servi  în  primul  loc 
intereselor  ortodoxe  româneşti  şi  numai  în  al  doilea  plan 
—  şi  d’abiâ  numai  indirect  —  interesului  de  rivalitate 
confesională  dintre  Saşii  luterani  şi  Maghiarii  calvini,  cari 
din  urmă  erau  sub  raportul  religios  un  duşman  comun 
atât  al  Saşilor  luterani,  cât  şi  al  Românilor  ortodocşi. 

Ori  care  ar  fi  părerea  asupra  lui  Coresi  şi  a  operei 
sale,  e  în  afară  de  orice  îndoială,  că  cărţile  lui,  ori  cum 
au  fost  ele,  au  adunat  sufleteşte,  prin  vieaţă  culturală, 
pe  toţi  Românii  la  olaltă,  întemeiând  astfel  o  vieaţă  li¬ 
terară  comună  a  tuturor  Românilor,1  înlăuntrul  şi  cu 
concursul  bisericii  noastre  strămoşeşti. 

Protopresb.  Dr.  Gh.  Ciuhandu. 


1  N.  lorga:  Ist.'  iit,  relig.  a  Rpinânilor,  pag.  84, 

Orfanii  neamului. 

«Cine  va  primi  pe  un  prunc 
ca  acesta  întru  numele  meu,  pe 
mine  mă  primeşte.» 

Mat.  18,  5. 

Poate  cunoaşteţi  frumosul  tablou  ce  ne  înfăţişează 
pe  îngerul  păzitor  întinzându  şi  mâna  după  un  copilaş 
care  aleargă  sburdalnic  să  prindă  un  fluture,  fără  să 
bage  de  seamă  că  fluturelui  în  sboru-i  săltăreţ  apucase 
deasupra  unei  adânci  prăpăstii.  Mâna  ocrotitoare  a  în¬ 
gerului  opreşte  pe  drăgălaşul  copil  în  clipa  când  eră  să 
alunece  în  prăpastie. 

Un  astfel  de  înger  păzitor  al  copiilor  trebuie  să  fie 
fiecare  om  cu  inimă  creştinească.  Copiii  se  învrednicesc 
din  partea  creştinismului  de  o  preţuire  religioasă  şi  morală, 
cum  n’o  mai  găsim  aiurea.  Şi  din  aceasta  străluceşte 
sublimitatea  divină  a  creştinismului.  Dumnezeu  e  atât 
de  mare  încât  nu-i  impune  mărimea  omenească,  dar  cele 
ce  sunt  mici  şi  neînsemnate  pe  pământ  le  înalţă  şi  le 
face  părtaşe  măririi  sale.  E  un  semn  de  scădere  a  simţului 
creştinesc  între  oameni,  când  micul  popor  al  copiilor  ei 
nu-1  consideră  ca  pe  o  frumoasă  grădină  a  lui  Dumnezeu, 
de  care  trebuiesc  îndepărtate  toate  ispitele  şi  răutăţile. 
Aşa  o  rătăcire  se  răsbună  amar,  căci  pe  urma  seminţii 
rele  ce  o  arunci  astăzi,  va  sosi  secerişul  slab  din  viitor. 

Cu  câtă  dragoste  senină  şi  gingaşă  tratează  Mân¬ 
tuitorul  pe  copii!  Iată  ce  ne  spune  evanghelia:  «Şi 
aduceau  la  dânsul  prunci,  ca  să  se  atingă  de  ei;  iar 
ucenicii  certau  pe  ceice  îi  aduceau.  Iar  văzând  lsus  nu 
i-a  părut  bine,  şi  a  zis  lor:  Lăsaţi  pruncii  să  vină  la 
mine  şi  nu-i  opriţi  pe  ei,  că  a  unora  ca  acestora  este 
■mpărăţia  lui  Dumnezeu.  Amin  zic  vouă :  Oricine  nu 

va  primi  împărăţia  Iui  Dumnezeu  ca  pruncul,  nu  va  intră 
întru  ea.  Şi  luându-i  în  braţe,  şi-a  pus  mânile  peste  ei 
şi  i-a  binecuvântat  pe  dânşii»  (Marcu  10,  13 — 16).  Şi 
cu  altă  ocazie  Mântuitorul  a  prezentat  pe  copii  drept 
icoană  a  acelei  calităţi  sufleteşti,  fără  de  care  nimenea 
nu  poate  intră  întru  împărăţia  lui  Dumnezeu.  Inima  co¬ 
piilor  e  deschisă  şi  primitoare  pentru  toate  cele  bune; 
e  plină  de  încredere  şi  nemuncită  de  îndoieli ;  e  smerită 
şi  nu  cunoaşte  deosebirile  sociale  —  ca  prinţişorii  cari 
se  joacă  bucuros  şi  cu  copiii  oamenilor  săraci;  e  plină 
de  bucurie  şi  liberă  de  griji ;  e  sinceră  şi  străină  de  în¬ 
dărătnicia  celor  mari;  e  curată  ca  apa  cea  limpede  de 
izvor;  e  tare  în  credinţă  şi  în  libertăţile  sale  nu  e  în¬ 
cătuşată  de  multele  forme  convenţionale  ale  vieţii.  Ei 
bine,  împreunaţi  într’o  frumoasă  armonie  aceste  însuşiri 
şi  le  aplicaţi  la  raportul  sufletului  nostru  cu  Dumnezeu : 
oare  nu  formează  ele  podoaba  vieţii  adevăratului  creştin  ? 
De  aceea  a  spus  Mântuitorul  câ,  dacă  voim  să  primim 
împărăţia  lui  Dumnezeu  în  inimile  noastre,  trebuie  să 
fim  ca  pruncii',  iar  întru  cât  ne-am  înstrăinat  de  acest 
înalt  ideal  al  vieţii,  lăsându  ne  amăgiţi  de  ştiinţa  cea 
falsă,  de  ispitele  şi  de  plăcerile  cele  păcătoase  ale  lumii, 
trebuie  să  ne  « întoarcem » (Mat  18,  3)  la  bucuria  credinţii, 
la  curăţenia  şi  nevinovăţia  proprie  inimei  de  copil. 

Mântuitorul  consideră  pe  copiii  ca  un  ‘sanctuar,  a 
cărui  profanare  constitue  unul  dintre  cele  mai  grele  pă¬ 
cate.  In  legătură  cu  aceasta  a  rostit  gravele  sale  cuvinte 
despre  smintele.  Iar  smintele  se  pot  da  copiilor  prin 
exemple  rele,  prin  vorbe  urâte,  prin  fapte  imorale  şi 
printr’o  educaţie  necreştinească.  Mai  bine  să-ţi  ciunteşti 
corpul,  zice  Domnul,  decât  să  sminteşti  un  suflet  de 
copil.  Cum  nici  una  dintre  o  sută  de  oi  nu  vrei  să  ţi-se 
rătăcească,  aşa  nu  este  voia  lui  Dumnezeu  «să  piară 

unul  dintr'aceşti  mici».  Când  ne  gândim  cât  s’a  păcătuit 
în  această  privinţă  înainte  de  răsboiu,  ba  chiar  şi  acum 
în  timpul  răsboiului,  ni  se  umple  sufletul  de  groază!  In 
loc  ca  să  se  întoarcă  şi  cei  mari  la  nevinovăţia  copiilor, 
n’a  fost  cruţat  nici  un  mijloc  pentru  a  aruncă  pe  copii 
în  nenorocirea  vinovată  a  celor  mari.  Intr’adevăr  nici  o 
mare  n’ar  fi  prea  adâncă,  ca  să  înghită  pe  toţi  corupătorii 
tinerimei  (Mat.  16,  6)1  Din  multe  părţi  se  aud  plângeri 
în  privinţa  purtării  tinerimei.  Părinţii  sunt  în  răsboiu, 
învăţătorii  în  mare  parte  deasemenea,  iar  mamele  au  să 
îndeplinească  ele  lucrul  bărbaţilor.  Cine  să  poarte  grija 
tinerimei?  Toţi  cei  rămaşi  acasă  trebuie  să  se  angajeze, 
fiecare  după  ale  sale  puteri,  la  această  lucrare,  pentrucă, 
oricare  va  fi  sfârşitul  răsboiului,  un  lucru  e  lipede :  ge¬ 
neraţia  viitoare  o  aşteaptă  probleme  mari  şi  sarcini  grele. 
Prin  urmare  trebuie  crescută  pentru  ele.  Viitorul  îşi  are 
rădăcinile  în  prezent.  Toată  lauda  se  cuvine  acelor  preoţi 
ai  noştri,  cari  s’au  simţit  obligaţi  în  conştiinţa  lor  să 
substitue  pe  învăţătorii  mobilizaţi.  Ochii  ageri  şi  plini 
de  iubire  părintească  ai  preoţimii  noastre  trebuie  să  se 
îndrepte  in  timpul  răsboiului  şi  spre  tineretul  care  a 
părăsit  băncile  şcoalei,  dar  care  n’a  intrat  în  armată. 
Trebuie  aprinsă  în  inimile  tinere  flacăra  iubirii  de  Dum¬ 
nezeu  şi  a  iubirii  de  neam,  pentru  a  le  feri  de  alunecare 
pe  cărări  rătăcite.  La  aceste  chestiuni  vom  mai  reveni, 
pentrucă  sunt  de  o  arzătoare  importanţă  şi  au  laturi 
asupra  cărora  răsboiul  a  aruncat  lumină  nouă. 

* 

Dragostea  noastră  jertfitoare  trebuie  să  se  concen¬ 
treze  în  aceste  timpuri  de  urgie  în  mod  deosebit  asupra 
copiilor  lipsiţi  de  sprijin  părintesc:  asupra  orfanilor  nea¬ 
mului.  Ne  plânge  inima  de  durere  când  ne  gândim  că 
mii,  ba  zeci  şi  sute  de  mii  de  fraţi  de  ai  noştri  au  căzut 


jertfă  nevinovată  cumplitului  răsboiu,  iar  copilaşii  lor  de 
acasă  au  rămas  lipsiţi  de  îngrijitorii  şi  povăţuitorii  lor, 
destui  dintre  dânşii  lipsiţi  chiar  de  pânea  cea  de  toate 
zilele.  Ce  se  va  alege  de  aceşti  copiii,  dacă  nu  li  se  va 
veni  grabnic  într’ajutor?  Ce-i  aşteaptă  în  vieaţă? 

Din  mijlocul  acestor  griji  şi  clădită  din  dragostea 
tuturor  inimilor  noastre  creştineşti  trebuie  să  se  înalţe 
instituţia  de  salvare:  orfelinatul.  Răsboiu!  ne-a  dat  o 
lecţie  —  ce  e  drept  prea  durereasă  —  despre  jertfă. 
Până  când  mai  înainte  cu  anevoie  ne  puteam  hotărî  să 
jertfim  câteva  coroane  pe  altarul  celor  mai  sfinte  interese 
culturale  ale  noastre,  acum  am  dat  totul,  ce  ni  s’a  cerut, 
ţjertfe  de  avere  am  dat.  *  Jertfe  de  sânge  cu  prisosinţă 
am  dat.  o  Dumnezeu,  care  nici  o  jertfă  nu  o  lasă  neîn¬ 
soţită  de  binecuvântările  sale,  facă  să  încolţească  şi  să 
rodească  din  jertfele  noastre  binele  cel  mare  ce-1  sperăm 
pentru  neamul  nostru!  Iar  noi  toţi  să  reţinem  şi  să 
aplicăm  pentru  noi ,  învăţătura,  că»  numai  prin  jertfe  se 
poate  asigură  progresul  şi  viitorul  unui  popor. 

Ocaziunea  ni  se  dă.  Miile  de  glasuri  nevinovate  ale 
orfanilor  strigă  după  ajutorul  nostru.  Inimă  de  piatră  să 
ai  şi  totuş  trebuie  să  te  înduioşezi  gândindu-te  la  soartea 
lor.  Nu-i  destul  să  ne  împlinim  datorinţa  întinzându-le 
câte  o  bucată  de  pâne  celor  ce  se  vor  abate  pe  la  casele 
noastre.  Acest  fel  primitiv  de-a  împărţi  milostenie  acum 
nu  ajunge.  Micii  orfani  trebuesc  strânşi  de  pe  uliţi,  scoşi 
din  braţele  mizeriei  şi  cerşitoriei,  adăpostiţi  într’un  cămin 
şi  împărtăşiţi  de  o  astfel  de  creştere,  care  să  i  pună  în 
situaţia  de-a  se  ajută  ei  înşişi  în  vieaţă  şi  a  fi  folositori 
prin  munca  lor  în  sânul  neamului  întreg.  Ei  sunt  ai  noştri, 
ai  tuturora.  Prin  urmare  cu  toţii  suntem  datori  să  con¬ 
tribuim  la  ajutorarea  şi  creşterea  lor.  Bogaţii  au  prilejul . 
să-şi  arate  dărnicia,  dar  să  nu  lipsească  nici  jertfele  să- 

racilor  şi  banii  văduvelor.  Să  ne  unim  cu  toţii  în  dra¬ 
gostea  noastră  gata  spre  jertfe,  prin  care  se  va  ridică 
casa  de  salvare  a  orfanilor  neamului! 

Credeam  că  această  dragoste  va  răsbi  deasupra  re¬ 
gretabilelor  noastre  deosebiri  confesionale.  Dacă  n’a  avut 
atâta  avânt,  atunci  şi  stând  alături,  dar  însufleţindu-ne 
de  aceleaşi  măreţe  sentimente,  să  lucrăm  la  opera  cre- 
ştineasă  şi  naţională  a  îngrijirii  de  orfanii  noştri.  Spre 
mare  mângâiere  ne  suht  ştirile  despre  ajutorul  —  ridicat 
deja  până  acum  la  o  sumă  foarte  frumoasă  —  ce  s’au 
grăbit  să  ni-1  întindă  fraţii  noştri  de  peste  Carpaţi.  Ei 
dovedesc,  că  durerea  noastră  e  şi  durerea  lor,  şi  că  inima 

de  frate  nu  cunoaşte  obstacole.  Domnul  să  fie  cu  dânşii ! 
* 

Orfelinatul  e  insă  numai  una  dintre  modalităţile  de 
ajutorare  a  orfanilor.  Mai  sunt  şi  altele,  atât  din  partea 
statului,  cât  şi  din  partea  societăţii.  Un  mijloc  care  în 
cazuri  răsleţe  s’a  practicat  până  acum  şi  la  noi,  e  cre¬ 
şterea  ori  chiar  adoptarea  orfanilor  de  cătră  familiile 
lipsite  de  copii.  Apelul  în  cauza  aşezării  orfanilor  din 
Jina,  pe  care  l-a  adresat  publicului  d-1  Victor  Tordăşianu, 
care  are  multe  idei  bune  şi  ştie  stărui  pentru  realizarea 
lor,  a  dat  dovezi  (vezi:  «Telegraful  Român»  Nr.  2,  1916) 
că  acest  mijloc  poate  fi  aplicat  cu  succes  şi  ar  trebui 
aplicat  cât  mai  grabnic  faţă  de  acei  orfani,  cari  acum , 
până  ce  încă  nu  există  orfelinatul,  au  urgentă  trebuinţă 
de  salvare.  In  ţările,  în  cari  filantropia  organizată  se 
bazează  pe  experienţele  unui  trecut  îndelungat,  mulţi 
mai  preferă  educaţia  în  familii  faţă  de  cea  în  orfelinate, 
cu  deosebire  pentru  orfanii  de  tată.  Faţă  de  aceştia  se 
susţine  principiul:  copiilor  să  nu  li  se  iee  mamele,  ma¬ 
melor  să  nu  li  se  iee  copiii!  Copiii  orfani  de  tată  sunt 
ajutaţi  prin  aceia  că  li  se  dă  mamelor  ajutor  ca  să-i 
poată  susţinea  şi  creşte. 

După  cum  vedem,  îngrijirea  de  orfani  prezintă  un 
întreg  complex  de  probleme,  atât  de  ordin  material,  cât 
şi  pedagogic.  Comisiunea  aleasă  de  Consistorul  arhi- 
diecezan  ca  să  iee  măsurile  preparative  pentru  înfiinţarea 
orfelinatului  ar  trebui  să-şi  lărgească  programul.  Cineva, 
care  la  tot  cazul  trebuie  să  facă  parte  din  acea  comi- 
siune,  ar  trebui  însărcinat  să  studieze  organizarea  ser¬ 
viciului  caritativ  din  alte  biserici  şi  la  alte  popoare.  Să 
ne  folosim  de  experienţele  altora  pe  acest  teren,  adap- 
tându-le  împrejurărilor  şi  necesităţilor  dela  noi.  O  che¬ 
stiune,  foarte  importantă  în  legătură  cu  orfelinatul  este 
găsirea  şi  pregătirea  suficientă  a  personalului  de  serviciu. 
Să  grijim  din  bună  vreme  ca  nu  cumva  din  pricina  dile¬ 
tantismului  nostru  să  sufere  o  întreprindere  atât  de 
măreaţă  şi  necesară.  Dar  lucrul  cel  mai  arzător  de  care 
trebuie  să  grijim  deocamdată  e,  ca  colecta  pentru  orfelinat 
să  dee  rezultatele  cele  mai  bune. 

Oândeşte-te,  iubite  cetitorule,  că  astăzi,  în  ziua  când 
ceteşti  aceste  şire  ai  fi  învrednicit  de  fericirea,  de  care 
a  fost  împărtăşit  Zacheu,  ca  să  primeşti  pe  Domnul  ca 
oaspe  sub  acopereremântul  casei  tale.  O  ce  fericire  ne¬ 
spusă  1  Mântuitorul  ni-a  făcut  şi  nouă  posibilă  această 
fericire.  Intru  atâta  s’a  identificat  cu  pruncii  nevinovaţi, 
încât  a  zis:  «cine  va  primi  pe  un  prunc  ca  acesta  întru 
numele  meu ,  pe  mine  mă  primeşte».  Gâudeşte-te  că  Domnul 
Hristos  umblă  pe  la  noi  prin  ţară,  în  chipul  miilor  de 
copilaşi  rămaşi  orfani  pe  urma  cumplitului  răsboiu.  Vrei 
să  i  primeşti?  Atuncţ  fă,  în  numele  Lui,  în  duhul  Lui, 
tot  ceeace  îţi  este  ţie  posibil  pentru  adăpostirea  şi  cre¬ 
şterea  bună  a  micilor  orfani  ai  neamului  nostru! 

Dr.  Nicolae  Bălan. 

Predică  la  Dumineca  Vameşului  şi  Fariseului. 

Zic  vouă:  S'a  pogorît  acesta 
mai  îndreptat  la  casa  sa,  decât 
acela.  Luca,  18,  14. 

Iubiţi  fii! 

Cosaşul,  se  ştie,  înainte  de  a  sosi  vremea  ierbii,  îşi  cum¬ 
pără  coasă,  bâtele,  îşi  face  furcă,  greblă  şi  toate  uneltele  tre¬ 
buincioase  la  strângerea  fânului.  Uneltele  Ie  direge,  ascute,  ţine 
gata  de  lucru.  Sosind  vremea,  fără  nici  o  piedecă,  se  aşterne 
pe  lucru.  Harul  lui  Dumnezeu  îi  mai  trebuie  şi  zel  de  muncă  — 
celelalte  cu  mare  zor  merg  înainte.  Ca  cosaşul  face  plugarul 
bun,  ca  plugarul  secerătorul,  îmblătitorui.. . 

La  oameni  ca  aceştia  se  umplu  jitniţele,  aceştia  au  toate 
dulceţile  pământului.  Sate  împopulate,  feţe  vesele,  vieaţă  înflo¬ 
ritoare  în  toate  părţile,  unde  sunt  oamenii  harnici.  Nemulţă- 
mirile,  tânguirile,  de  greul  vieţii  îşi  iau  remas  bun  dela  satele 
sârguitoare. 

Vai  însă  celuice  abiâ  în  oara  din  urmă  se  trezeşte.  Vai 
celuice  numai  când  alţii  sunt  în  toiul  aratului  îşi  aduce  aminte, 
că  i-ar  trebui  boi  şi  plug,  că  ar  fi  vremea  să  iasă  la  câmp. 
Astfel  de  plugar  nu  că  nu  e  chivernisitor,  nu  că  nu  câştigă 
nimic  Ia  casă,  dar  de-a  dreptul  este  mănătorul  casei  sale.  Casa 
acestuia  pururea  va  fi  casa  sărăciei  şi  masa  lui  masa  flămân¬ 
zilor.  Mai  bine  nu  s'ar  fi  născut  omul  acela,  decât  să  fie  pri¬ 
cinuitorul  peirei  căsenilor  săi. 

Pricepeţi  din  aceste,  cred,  foloasele  hărniciei  şi  prevederei 
în  ale  economiei.  In  privinţa  trebuinţei  de  a  fi  harnici  lucrători, 
nici  vă  pot  spune  ceva  mai  bun,  decât  să  vă  trimit  la  cuvintele 
înţeleptului  din  Scriptură  care  zice:  « Puţin  să  dormi  şi  puţin  să 
şezi  şi  puţin  să  dormitezi,  şi  puţin  să-ţi  îmbrăţişezi  cu  mânile 
pieptul,  că  îţi  va  veni  ţie  ca  un  călător  rău  sărăcia  şi  lipsa  ca 
un  bun  alergător,  iară  de  nu  vei  fi  leneş ,  veni-va  ca  un  izvor 
secerişul  tău  şi  sărăcia  ca  un  călător  rău  va  fugi  dela  tine. 
(Pilde  6,  10-12). 


Iubiţilor  1  Dacă  scopul  cuvântărei  mele  ar  fi  numai  în¬ 
demnul  la  agonisirea  hranei  trupeşti,  cu  punerea  înainte  a  cu- 


vintelor  înţeleptului,  aş  fi  terminat  cuvântarea.  Este  însă  şi  altă 
hrană...  hrană  cu  mult  mai  înaltă  şi  folositoare  omului,  hrană 
ce  satură  şi  trupul  şi  sufletul  nostru,  hrană  care  dacă  o  luăm 
ne  simţim  întineriţi,  mai  puternici,  un  fior  sfânt  străbate  parcă 
prin  toate  încheieturile  noastre,  şi  de  am  fi  cât  de  bolnavi,  cât  de 
flămânzi  —  după  primirea  ei  ne  trec  toate  durerile,  toate  năca¬ 
zurile...  Hrana  aceasta  minunată  ne  învaţă  a  o  câştiga  şi  ţinea 
Evanghelia  zilei  de  astăzi.  De  aceea  tot  în  vremea  ce  la  câş¬ 
tigarea  hranei  trupeşti  v’am  îndemnat,  datorinţă  am  a  propo- 
veduî  şi  bunătăţile  hranei  celei  minunate  din  Evangelie. 

Mai  bine  vă  dumeriţi  însă  din  cazul  dat,  de  aceea  îl  po¬ 
vestesc  aci. 

Eră  un  om.  Omul  eră  toarte  bogat.  Cum  nu,  când  me¬ 
seria  lui  eră,  vămăluitul!  E  zisa,  că  cine  cu  ce  umblă,  aceea  se 
lipeşte  de  ei.  Acesta  umblă  cu  banii  ce-i  strângeâ  dela  oameni. 
De  sine  înţeles,  că  dela  nime  n’a  luat  mai  puţin  ca  ce  se  cădeâ. 
Lacom  a  fost,  ca  ori  cine  în  starea  Iui.  A  încasat  deci  bani 
preste  bani  şi  a  grămădit  averi  preste  averi.  Nici  dânsul  nu 
ştia  ce  are  la  casă  —  atât  de  mare  eră  dealul  averilor.  Lumea, 
cum  judecăm  şi  noi  când  e  vorba  de  bogătani,  îl  ţineâ  foarte 
fericit.  Şi  ca  şi  noi,  mulţi  dintre  contimporani  îi  vor  fi  pizmuit 
fericirea,  că  e  stăpân  ai  averilor  aşa  mari...  Astfel  judecau  alţii, 
dar  Vameşul  -  numele  vine  dela  meserie  —  ştiâ  că  nu-i  fericit. 
Averi  avea,  nu-i  vorbă,  dar  pe  suflet  zăceau  nedreptăţile,  lăco¬ 
miile  fără  de  sfârşit,  apăsările  de  tot  felul  la  câştigarea  averilor. 
Dela  câte  văduve  nu  va  fi  luat  bucătura  din  urmă;  pe  câţi  că¬ 
zuţi  in  cleştele  sale,  nu  i  va  fi  trimis  cu  uzurăriile  în  gura  morţii !... 
Vameşii  de  regulă  storc  şi  sângele  din  jertfa  lor.  Meseria  aduce 
cu  sine,  să  fie  tari  la  cerbice _  Cu  bogăţia  deodată  s’au  gră¬ 

mădit  deci  şi  fărădelegile...  ce  conştiinţa  trează  a  Vameşului 
nu  le  mai  încăpea...  trebuia  ori  să  le  descarce  cumva,  ori  să 
crape.  A  încercat  mijlocul  dintâi.  S’a  dus  la  biserică,  a  căzut 
în  genunchi  şi  cu  faţa  la  pământ.  Groaza  păcatelor  celor  multe 
l-a  făcut  atât  de  fricos,  că  nu  îndrăzniâ  a  privi  cu  ochii  ia  cer. 
Nici  vorbe  multe  nu  putea  grăi-  de  groaza  păcatelor.  Toată 
ruga  lui  constă  din  5  vorbe:  Dumnezeule!  fii  milostiv  mie  pă¬ 
cătosului!  Ruga  scurtă  cum  eră,  o  rostea  cu  atâta  ferbinţeală 
că  emoţia  se  auzea  departe.  In  momentele  de  emoţie  n’a 

văzut  pe  nime  şi  nici  prin  sufletul  Iui  alt  gând  n'a  trecut, 
decât  gândul,  că  e  păcătos.  Tot  sufletul,  tot  cugetul,  toată  vâr- 
tutea  şi-a  îndreptat-o  la  Dumnezeu,  cerând  a-i  descărca  povara 
păcatelor,  a-i  uşura  inima. 

Fără  să  ştie  poate  în  acele  momente,  a  împlinit  Vameşul 
cuvintele  lui  Hristos  ce  zice:  «Iară  când  vă  rugaţi,  nu  grăiţi  multe 
ca  păgânii,  că  le  pare  că  întru  multă  voi  ba  lor  se  vor  auzi». 
(Mat.  G,  7),  şi  altele:  «Când  te  rogi  nu  fi  ca  făţarnicii,  că  iu¬ 
besc  în  adunări  şi  în  unghiurile  uliţelor  să  se  roage,  ca  să  se 
arete  oamenilor »  (Mat.  6,  5).  «Tu  când  te  rogi  întră  în  cămara 
ta»  (te  adânceşte  în  rugăciune)  (Mat.  6,  6)...  De  aceea  rugă¬ 
ciunea  a  corespuns  deplin  duhului  şi  a  străbătut  ceriurile.  Dum¬ 
nezeu  a  auzit-o,  a  uşurat  conştiinţa  păcătosului,  l-a  iertat  şi  pri¬ 
mit  în  şirul  fiilor  săi  adevăraţi,  căci  zice:  S'a  pogorît  acesta  în¬ 
dreptat  la  casa  sa!  Că  ruga  sa  scurtă  şi  adâncită  şi  îndoirea 
inimei  înaintea  milostivului  Dumnezeu  a  adus  vameşului  vin¬ 
decarea,  se  vede  de  acolo,  că  Fariseul,  care  şi  el  s'a  rugat  ală¬ 
turea  cu  Vameşul,  n’a  ieşit  din  biserică  îndreptat  etc.  De  ce? 
N’a  eşit  îndreptat,  pentrucă  vorbele  sale  erau  curată  făţărnicie  şi 
lipsite  de  evlaviei 

Iubiţilor!  A  avut,  cum  vedeţi,  multe  comori  Vameşul.  Nici 
se  puteâ  să  nu  fie  bogăţie,  când  nici  el  nu-şi  ştia  numerâ  banii 
ce-i  avea  îngrămădiţi  prin  toate  unghiurile.  Dacă  totuş  ar  fi  în¬ 
trebat  cineva  în  momentul  acela  pe  Vameş:  Pare-i-se  mai  de 
preţ  bogăţia  grămezilor  sale  de  aur,  ori  liniştea  dobândită  în 
biserică  prin  descărcarea  conştiinţei?  —  nici  pe  un  moment  n’ar 
fi  întârziat  cu  răspunsul;  sus  şi  tare  ar  fi  declarat  numaidecât: 
Toată  averea  mea  nimica  este  lângă  bunătatea ,  ce  am  primit-o 
astăzi !  Numai  în  clipa  de  faţă  am  devenit  adevărat  bogat! 

Şi  răspunsul  curatul  adevăr  îl  cuprinde —  Se  spune,  că 
cineva  în  vechime  invidia  pe  un  anumit  Damocle,  că  toată 
ziua  stă  pe  tron  de  rege,  împarte  porunci  şi  încassează  laude 
dela  supuşi,  l-a  zis  deci  regelui :  «Mi-ar  plăcea  mult  şi  aş  fi  fe¬ 
ricit  să  te  pot  înlocui  barem  pe  o  zi!»  S’a  făcut  tocmeala.  Ser¬ 
vitorul  a  ajuns  pe  tron  şi  împărţeâ  porunci.  Dar  împărţit-a  ziua 
întreagă?  Nul  De-asupra  capului  său,  acăţată  în  un  fir  de  păr 
atârnă  o  sabie...  în  tot  momentul  să  cadă  şi  să-i  crepe  capul... 
Văzând-o  de  grab  s'a  coborât  zicând:  «Nu-mi  trebuie  tronul, 

prea  multe  griji  are...!»  Şi  iată  aşa  e  bogăţia.  Dacă  celce  o  are, 
are  şi  câte  o  sabie  damocleană  şi  nu  caută  să-şi  îmbogăţească 
cu  virtuţi  sufletul  şi  să-l  uşureze  de  păcate  cu  căinţă  —  cu 
toată  bogăţia  e  cel  mai  nefericit  om;  şi  de  altă  parte  fericit 
este  cel  cu  «inima  curată»,  deşi  nu  are  poate  altă  avere. 

Urmează  de  acî:  Ţinta  noastră  a  tuturor  trebuie  să  fie 
o  urmare  a  pildei  din  Evangelia  de  astăzi:  anume:  Alăturea 
de  truda  câştigării  traiului  de  toate  zilele ,  să  nu  încetăm  a 
agonisi  sufletului  nostru  linişte ;  care  e  comoaiă  de  cel  mai 
mare  preţ  în  această  lume \  Scaunul,  pe  care  tronează  liniştea 
e  dreptatea.  Celce  umblă  drept,  umblă  cu  nădejde ,  zice 
înţeleptul  (Pilde  10,  9).  Binecuvântarea  Domnului  pe  capul 
dreptului,  aceasta  îl  îmbogăţeşte ,  şi  nu  se  va  adauge  lui  întristare 
(Idem  10,  22).  Dreptatea  să  o  şi  căutăm,  de  strâmbătate  să  fugim. 
Ştiu,  că  e  greu  a  ocoli  strâmbătatea  mai  ales  astăzi,  când  toată 
lumea  trăeşte  cumpărând  şi  vânzând  ca  întriun  bâlciu.  De  atâtea 
ori  primim  şi  dăm  bani,  că  uneori  ni  se  strecoară  printre  degete 
şi  înşelăciunea.  Bogatul  ca  şi  muncitorul  amândoi  pot  comite 
strâmbătate.  (Cine  se  naşte  să  nu  aibă  păcat?!)  Unde  însă  rîvna 
este  a  nu  sluji  păcatului,  se  poate  îndrepta  strâmbătatea.  N’avem 
decât  să  căutăm  persoane  nedreptăţite,  săraci  şi  mişei,  biserici, 
şcoale  şi  facem  milostenie.  Iar  peste  toate  ca  cel  din  urmă 
remediu ,  să  ne  întoarcem  la  sfântul  altar ,  acolo  să  cercăm  alinarea 
nedreptăţii  noatre \  Zice  tot  înţeleptul:  «Fericit  este  bărbatul 
ce  mă  ascultă,  şi  omul  care  va  păzi  căile  mele,  şi  priveghiază 
la  uşile  mele  pururea  şi  păzeşte  pragurile  uşilor  mele .  (Pilde  8, 34). 

Nu  ceice  cad  în  păcate,  sunt  urgisiţii  de  Dumnezeu.  Pilda 
vameşului  dă  dovadă.  Urgisiţi  înaintea  lui  Dumnezeu  sunt 
ceice  dorm ,  adecă  continuă  a  rămânea  în  păcate.  Contra  du¬ 
hului,  contra  credinţei  greşesc  ei.  Şi  păcatele  de  felul  acesta 
sunt  cele  mai  grele.  Este  scris:  Tot  păcatul  şi  hula  se  va  iertă 
oamenilor,  iară  hula,  carea  este  asupra  Duhului,  nu  se  va  iertă 
oamenilor.  Şi  oricine  va  zice  cuvânt  împotriva  Fiului  omenesc 
se  va  iertă  lui,  iară  celece  va  zice  împotriva  Duhului  sfânt, 
nu  se  va  ierta  nici  în  acest  veac,  nici  în  celce  va  să  fie  (Mat. 
12,  31 — 32). 

Să  ne  ferim  deci  cu  totdinadinsuî  de  îndărătnicirea  în 
păcat,  ca  de  cea  îmi  mare  călcare  de  lege.,  şi  să  luăm  calea 

căinţei,  care  sufletului  asigură  vecinicîa,  iar  nouă  celorcfe  suntem 
încă  în  vieaţă  ne  împrumută  traiu  liniştit,  fără  griji!.. 


Iubiţilor!  Din  Dumineca  aceasta  şi-a  luat  începutul  şi  prin 
toate  Duminecile  până  la  Sf.  Paşti  se  cântă  cântarea  ce  începe : 
Uşile  pocăinţei  deschide  nouă.  Atât  această  cântare,  cât  şi  cele 
ce  perondează  de  aci  încolo,  vor  fi  pline  de  evlavie,  pătrunzătoare 
până  la  rărunchi.  De  ce  a  întocmit  aceste  biserica?  Vrea  să  ne 
arete,  că  de  astăzi  încolo  urmează  pentru  creştini  zile  de  înălţare 
sufletească ,  zile,  în  carise  poate  şi  trebuesăse  apropie  de  Dumnezeu , 
care  este  izvorul  mângâierii  omeneşti .  Să  venim  prin  urmare  în 
număr  tot  mai  mare  la  biserică,  să  plecăm  inimele  şi  genunchele, 
ca  Vameşul,  în  faţa  Celuice  în  mâna  sa  ţine  soartea  noastră, 
să-l  rugăm  tot  mai  ferbinte  spre  a  ne  dâ  mângâierea.  Fericite 
sunt  slugile  acelea  pe  care  venind  Domnul,  le  va  află  priveghind 
(Luca  12,  37).  Amin!  Vasile  Gan 

_  protopop. 


Pilde  şi  asemănări. 

„Veniţi  1“  Când  cete  mari  (caravane)  de  călători  trec  peste 
întinsele  pustiuri  aşternute  cu  nisip,  trimit  în  toate  părţile  cer¬ 
cetaşi,  ca  să  găsească  izvoare  cu  apă  răcoritoare.  Cel  ce  a  dat 
mai  întâiu  de  un  astfel  de  izvor,  strigă  cu  glas  puternic  soţului 
care  e  mai  aproape  de  dânsul:  «Veniţi!»  —  acesta  dă  strigătul  de 
chemare  mai  departe,  şi  aşa  trece  din  gură  în  gură  până  ce 
l’au  auzit  toţi,  şi  apoi  se  adună  ca  să-şi  stâmpere  setea  la  izvor. 

Aşa  trebue  să  facem  şi  noi  creştinii.  Noi  am  auzit  vestea 
cea  bună,  solia  cea  mântuitoarea  despre  Domnul  nostru  lsus 
Hristos,  care  a  pironit  păcatele  noastre  pe  cruce.  Noi  am  găsit 
izvorul  cel  cu  apă  vie,  de  aceea  trebue  să  chemăm  şi  pe  fraţii 
noştrii,  zicându-le:  «Veniţi!» 

«Veniţi  la  mine  toţi  cei  osteniţi  şi  însărcinaţi,  şi  eu  vă  voiu 
odihni  pe  voi»  (Mat.  11,  28).  Dela  Domnul  iese  strigătul  «Ve¬ 
niţi!»  El  zice  «Veniţi  la  mine»,  adecă  nu  la  vre-o  făptură,  ori 
la  vre-o  învăţătură  omenească,  ci  la  Domnul  suntem  chemaţi. 

Chemarea  aceasta  se  îndreaptă  cătră  toţi  oamenii.  Toţi  trebue 
să  se  apropie  de  Domnul,  căci  toţi  sunt  osteniţi  şi  însărcinaţi, 
iar  sarcina  cea  mai  grea  a  tuturora  este  păcatul.  «Şi  veniţi  să 
ne  întrebăm,  zice  Domnul:  şi  de  vor  fi  păcatele  voastre  ca  mo- 
horâciunea,  ca  zăpada  le  voiu  albi,  iar  de  vor  fi  ca  loşala,  ca 
lâna  le  voiu  albi»  (Isaia  1,  18). 

Toţi  să  luăm  jugul  Lui  asupra  noastră,  toţi  să  păşim  pe 
urmele  Lui  şi  să  ascultăm  de  poruncile  Lui.  Atunci  ne  vom 
împărtăşi  de  făgăduinţa  ce  nea  dat-o,  că:  «Eu  vă  voiu  odihni 
pe  voi...  şi  veţi  află  odihnă  sufletelor  voastre»  (Mat.  11,  28  -29). 

Domnul  a  zis:  «De  însătoşază  cineva,  să  vie  la  mine  şi 
să  bea»  (loan  7,  37),  iar  lui  Zacheiu  i-a  spus:  «Grăbeşte  de  te 
pogoară,  că  astăzi  în  casa  ta  mi-se  cade  să  rămâi»  (Luca  19,  5). 

Duhul  Domnului  strigă  prin  glasul  prorocului :  «O  voi  toţi 
cei  însetaţi,  veniţi  la  apă,  şi  câţi  nu  aveţi  argint,  veniţi,  cumpă¬ 
raţi  şi  mâncaţi.  Da,  veniţi,  cumpăraţi  vin  şi  lapte  fără  de  argint 
şi  fără  de  preţ»  (Isaia  55,  1). 

Mântuitorul  nostru  zice:  «Eu  sunt  pânea  vieţii;  cela  ce 
vine  cătră  mine,  nu  va  flămânzi  şi  cela  ce  crede  întru  mine,  nu 
va  însetâ  nici  odată»  şi  «Pe  cela  ce  vine  cătră  mine  nu-I  voiu 
scoate  afară»  (loan  6,  35—37). 

Domnul  cel  înălţat,  din  mărirea  ceriului  zice:  «Şi  duhul 
şi  mireasa  zice:  vino.  Şi  cel  ce  aude  să  zică:  vino.  Şi  cel  în¬ 
setat  să  vie.  Şi  cel  ce  voieşte,  ia  apa  vieţii  în  dar»  (Apocal. 
22,  17). 

Când  Pilip  a  găsit  pe  Domnul,  a  zis:  «Vino  şi  vezi»  (loan 
1,  46).  Femeia  Samariteană  a  chemat,  pe* cei  din  satul  ei:  «Ve¬ 
niţi  de  vedeţi  om,  care  mi-a  spus  mie  toate  câte  am  făcut;  nu 
cumva  acesta  este  Hristos?»  (loan  4,  29). . 

Veniţii  «Pe  voi  o  oamenilor  vă  rog  şi  glasul  meu  se  în¬ 
dreaptă  cătră  fii  oamenilor»  (Pilde  8,  4) 

Vino,  tu  păcătosule!  «Acesta  pe  păcătoşi  primeşte»  (Luca 
15,  2). 

Vino,  tu  cel  pierduţi  «Că  a  venit  Fiul  omului  să  caute  şi 
să  mântuească  pe  cel  pierdut»  (Luca  19,  10). 

Vino,  tu  cel  care  ai  lipsă  de  multe!  «Fie  ţie  precum  vo- 
ieşti»  (Mat.  15,  28). 

Vino,  tu  ce!  întristat!  Cel  ce  a  luat  asupra  Sa  durerile 
noastre  îţi  zice:  «Nu  plânge». 

«Veniţi,  că  totul  e  gătit!»  Veniţi  fără  zăbavă!  Veniţi  Ia 
Hristos  Mântuitorul!  Veniţi! 


Ţineţi  ziua  Duminecii!  Au  fost  odată  şapte  surori,  cari 
trăiau  împreună  în  casa  ce  le  rămăsese  moştenire  dela  părinţi. 
Şase  dintre  ele  mergeau  la  lucru,  iar  a  şaptea  grijeâ  de  ale 
casei.  Când  cele  şase  surori  se  întorceau  obosite  dela  lucru, 
găseau  casa  curăţită,  luminată  şi  toate  în  cea  mai  bună  rân- 
duială.  Ele  se  bucurau  şi  lăudau  pe  sora  lor  cea  de-a  şaptea. 
Aşa  a  trecut  o  bucată  de  vreme,  până  ce  una  dintre  surori, 
vrând  să  se  arate  mai  înţeleaptă  decât  celealalte,  începu  să  ba- 
jocorească  pe  sora  cea  de-a  şaptea,  zicând  că-i  o  leneşă  şi  o 
pierde  vară,  fiindcă  nu  merge  şi  ea  în  rând  cu  celealalte  la 
N  lucru.  Vorba  rea,  spusă  şi  azi  şi  mâne,  a  intrat  dela  o  vreme 
şi  în  urechile  celoralalte  surori,  încât  întPo  zi  au  silit  pe  sora 
care  rămâneâ  acasă  să  meargă  şi  ea  la  lucru.  Când  s’au  întors 
sara  acasă,  au  găsit  casa  nemăturată,  neluminată,  masa  neaşter¬ 
nută,  nimic  gata  de  mâncare  şi  nici  o  fiinţă  care  să  Ie  întim- 
pine  cu  faţa  veselă  şi  cu  vorbe  bune.  Numai  acum  văzură  ele 
ce  nebunie  au  făcut  şi  se  simţiră  şi  mai  nenorocite  şi  părăsite 
ca  mai  înainte.  De  atunci  încolo  au  lăsat  pe  sora  lor  cea  de-a 
şaptea  iarăşi  acasă,  şi  aşâ  s’a  întors  de  nou  bucuria  în  casa  lor. 

Aşa  este  şi  Dumineca  între  celealalte  surori  ale  ei :  ea  este 
ziua  care  dă  lumină,  căldură  şi  binecuvântare  celoralalte  zile  de 
peste  săptămână.  Numai  acel  om  şi  numai  acel  popor,  care  cin¬ 
steşte  ziua  Domnului  cum  se  cuvine,  cercetând  sfânta  slujbă 
din  biserică,  petrecând  în  rugăciuni  şi  în  gânduri  cucernice, 
numai  acela  are  bucurie  de  vieaţâ  $i  spor  la  luciu  în  celealalte 
zile  de  peste  săptămână. 


Ucide  răul  până  ce-i  mic!  La  un  părinte  bisericesc,  cu¬ 
noscut  ca  om  foarte  evlavios  şi  înţelept,  au  venit  doi  tineri  şi 
i-au  pus  următoarea  întrebare:  «Părinte,  te  rugăm  să  ne  înveţi, 
ce  să  facem  ca  să  ucidem  poftele  cele  rele  din  lăuntrul  nostru 
şi  să  ne  scăpăm  de  obiceiurile  cele  păcătoase?» 

Bătrânul  zise  unuia  dintre  tineri:  «Scoate  din  pământ  acest 
stejărel!»  Tinărul  l-a  putut  smulge  uşor  cu  o  mână,  căci  stejă- 
relul  eră  mic. 

«Smulge  din  pământ  şi  pe  celalalt!»  —  zise  bătrânul.  Şi 
pe  acesta  l-a  putut  smulge  tinărul,  dar  numai  cu  o  oarecare  în* 
cordare,  căci  stejărelul  era  mai  înalt  şi  mai  puternic  decât  cel 
dintâi. 

«Smulge  acum  şi  pe  cestalaltl»  —  zise  a  treia  oară  bă¬ 
trânul,  arătând  cu  mâna  spre  un  stejărel  de  înălţimea  unui  om 
şi  care  avea  rădăcini  destul  de  puternic  înfipte  în  pâmânt.  Ti¬ 
nărul  ş’a  încordat  toate  puterile,  ba  a  chemat  într’ajutor  şi  pe 
fratele  său,  dar  n’au  fost  în  stare  să  smulgă  din  pământ  stejărelul. 

«Vedeţi,  dragilor  mei»  —  le  vorbi  bătrânul  —  «patimile  şi 
deprinderile  cele  rele  se  aseamănă  cu  aceşti  pomişori.  Până 
ce  sunt  încă  mici  şi  puţin  înrădăcinate,  omul  cu  voinţă  tare  le 
poate  smulge  din  inimă,  dar  dacă  au  avut  vreme  să  se  înră¬ 
dăcineze  şi  să  crească  mari,  e  greu  de  tot  să  te  scapi  de  ele. 
Luptaţi-vădeci  de  cu  bună  vreme  împotriva  patimilor  şî  a  deprin¬ 
derilor  celor  rele  şi  nu  le  lăsaţi  să  prindă  rădăcini  în  inimile 
voastre.  Ucideţi  răul  până  ce-i  mic!» 


„Ispitiţi  Scripturile !“  O  legendă  veche  ne  spune  că,  pe 
când  zăceâ  Adam  pe  patul  de  moarte,  a  trimis  pe  Sit  la  poarta 
raiului  ca  să-i  aducă  un  rod  din  pomul  vieţii.  Cheruvimul  care 
era  la  poarta  raiului  a  spus  că  nu  are  voie  să  dee  nimănui 
roade  din  pomul  vieţii,  dar  mişcat  de  nevinovata  cerere  a  co¬ 
pilului  i-a  dat  câteva  frunze  de  pe  pomul  vieţii.  Când  i-le-a 
adus  lui  Adam  şi  acesta  a  simţit  miros  din  raiu,  i-s*a  luminat 
toată  faţa  ca  de  o  rază  de  nădejde  şi  apoi  a  murit  mângâiat. 
Aşa  sunt  şi  frunzele  Bibliei  :  frunze  de  pe  pomul  vieţii,  cari  au 
miros  din  raiu,  din  patria  vieţii  celei  adevărate  şi  veşnice.  Deci 
să  cetim  în  sfta  Scriptură  cuvintele  vieţii  celei  de  veci! 

N.  B. 

Mişcarea  literară. 

Mamă  şi  fiu.  Traducere  de  /.  Mihâlcescu.  Bucureşti. 
Preţul:  70  bani. 

Contrarii  credinţei  au  înţeles  de  mult  timp  ce  mijloc  po¬ 
trivit,  pentru  ca  să  facă  curs  printre  oameni  ideilor  lor  scrintite, 
sunt  scrierile  de  literatură  frumoasă.  Prin  schiţe  şi  nuvele  răs¬ 
pândite  prin  presa  zilnică  şi  prin  revistele  literare,  prin  drame 
şi  romane,  ei  pun  în  vânzare  multă  otravă  sufletească  pe  piaţa 
largă  a  publicităţii.  Să  nu  credem,  că  clasa  intelectualilor  noştri 
e  ferită  de  această  otravă.  Scriitorul  acestor  rânduri  a  văzut 
foiletoane  tăiate  din  ziare  budapestane  circulând  din  mână  în 
mână  printre  intelectuali  din  familii  româneşti  de  seamă.  Cum 
educaţia  religioasă  a  celor  cari  arată  interes  faţă  de  o  asemenea 
lectură  e  şubredă,  uşor  primesc  în  sufletele  lor  tot  felul  de  idei, 
prin  cari  se  înstrăinează  rând  pe  rând  de  credinţa  şi  biserica 
noastră. 

Acest  rău  nu-1  putem  combate,  decât  prin  o  bună  literatură 
de  propagandă  religioasă,  care  prin  o  formă  frumoasă,  să  facă 
să  se  strecoare  în  suflete  învăţăturile  creştineşti.  Oraţie  unor 
harnici  traducători,  avem  un  început  destul  de  bun  pe  terenul 
acesta.  Cu  o  seamă  de  scrieri  literare  cu  colorit  religios  ne-am 
ocupat  în  Nr.  2  din  anul  1911  a  acestei  reviste.  De  atunci  au 
mai  apărut  câteva  scrieri  de  acelaş  fel  datorite  zelului  alor  doi 
ierarhi  din  biserica  României.  P.  S.  Sa  păr.  episcop  Nicodem 
a!  Huşilor  ni  a  dat  în  traducere  frumoasă  o  scriere  a  lui  Petrov 
«Un  păstor  model»,  iar  din  peana  P.  S.  Sale  păr.  arhiereu  Antim 
dela  laşi  avem  câteva  povestiri  foarte  atrăgătoare. 

Literatura  de  acest  fel  s’a  sporit  în  timpul  din  urmă  încă 
cu  o  publicaţie,  pe  care  o  recomandăm  cetitorilor  noştri  cu 
deosebită  bucurie.  E  cea  anunţată  în  fruntea  acestor  şire  şi 
datorită  d  lui  profesor  dela  facultatea  teologică  din  Bucureşti 
Dr.  I.  Mihâlcescu.  Teza  acestui  captivant  şi  educativ  roman  e, 
că  prin  suferinţe  omul  poate  ajunge  la  credinţă,  iar  credinţa  e 
lumina  sufletului  şi  a  vieţii.  Traducerea  e  din  nemţeşte  şi  e 
ţinută  într'o  limpede  şi  frumoasă  limbă  românească.  E  una  din 

cele  mai  potrivite  lecturi  în  această  vreme,  când  sufletele  noastre 
sunt  copleşite  de  suferinţe  pe  urma  ravagiilor  produse  de  în¬ 
fricoşatul  răsboiu.  (Se  poate  comandă  prin  librăria  Krafft  din 

Sibiiu).  JV,  B. 

* 

„Veniţi  după  mine!"  —  „Eu  sunt !“  sau  Glasul  Domnului 
Hristos  în  bucuriile  şi  suferinţele  din  vieaţa  noastră,  de  preotul 
N.  Runceanu.  Bucureşti, ‘1915.  E  o  broşurică  de  cuprins  reli¬ 
gios,  în  care  se  tâlcuesc  cuvintele  Mântuitorului  puse  în  fruntea 
broşurei.  întâiul,  e  cuvântul  de  chemare  adresat  pescarilor  de 
pe  Marea  Galileîi,  ca  să-i  urmeze,  şi  îi  va  face  pescuitori  de 
oameni.  Atunci  a  fost  cuvântul  de  chemare  la  ucenicie,  iară 
de  atunci  a  rămas  cuvânt,  ce  cheamă  pe  toţi  creştinii  a  urmă 
Domnului,  pentru  a-şi  dbbândi  mântuirea  sufletului.  Fiecare 
după  felul  slujbei  şi  al  ocupaţiunii  sale  are  o  chiemare  aici  pe 
pământ,  ca  şi  pescarii,  se  cuvine  însă  a  urma  pildei  acelora,  cari 
la  glasul  Domnului  şi-au  lăsat  mrejile,  pentru  a-i  urmă.  Nouă 
nu  ni  se  cere  a  ne  lăpădâ  cu  totul  de  rosturile  lumeşti  pe  cari 
le  avem,  ci  ni  se  cere  ca  acelea  să  le  întocmim  aşa  fel,  ca  să 
dovedească  că  am  înţeles  şi  ne  încredem  deplin  în  Celce  a  spus 
despre  sine  «eu  sunt  calea,  adevărul  şi' vieaţa»  şi  al  cărui  glas 
se  desluşeşte  tot  aşa  de  luminat  în  vremea  de  azi  în  glasul  de 
chemare  al  Bisericei  Sale,  precum  şi  în  mulţimea  de  împre¬ 
jurări  şi  lucruri  fericite  ori  nenorocite,  ce  ne  împrejmuesc,  şi 
pe  cari  cercând  să  le  pătrundem  şi  înţelegem,  vom  găsî  că  în 
toate  e  vocea  Celuia-ce  a  spus:  «Pe  celce  vine  la  mine,  nu-l 
voi  scoate  afară  deşert». 

Al  doilea,  «eu  sunt,  nu  vă  temeţj!»  e  cuvântul  de  îmbăr¬ 
bătare  al  Mântuitorului  cătră  apostolii  primejduiţi  de  valurile 
mării  înălţate  de  vifor.  Acelaş  glas  de  îmbărbătare  îndeamnă 
la  încredere  în  Domnul  în  mijlocul  furtunilor  vieţii  pe  ceice  îi 
urmează  cu  credinţă.  Domnul  a  făgăduit  să  ne  scape  de  fur¬ 
tună,  dar  nu  de  a  o  împedecâ  să  nu  o  întâlnim.  Nu  putem  fi 
scutiţi  de  încercări,  de  dureri,  năcazuri,  amărăciuni  şi  suferinţe, 
ele  sunt  probele  pentru  a  dovedi  credinţa  şi  alipirea  noastră 
cătră  Părintele  ceresc,  care  însă  nu  uită  pe  fii  săi,  mai  ales 
în  grelele  zile  de  încercare,  cari  sunt  chiar  necesare  omului,  ca 
şi  doctoriile,' oricât  de  amare,  pe  cari  tata  le  dă  fiului  său  bolnav, 

pentru  a-1  scăpă  de  primejdia  morţii.  Focul  suferinţelor  departe 
de  a  ne  mistui,  ci  mai  mult  ne  apropie  de  izvorul  vieţii*  căci 
ca  şi  apostolilor  săi  Mântuitorul  ne  întinde  mâna,  ne  strigă: 
«nu  te  teme,  Eu  sunt»,  şi  te  voiu  scăpă.  De  sigur  pentru  în¬ 
tărirea  acestei  nădejdi  se  cere  omului  credinţă,  credinţă  tare, 
credinţă  vie,  dovedită  în  fapte...  Această  a  doua  parte  e  o 
prelucrare  după  Newman  Hali.  Broşura  conţine  o  lectură  bună, 
potrivită  a  întări  sufletele  amărâte  pe  urma  grelelor  încercări, 
de  cari  avem  parte  în  aceste  vremuri  cumplite.  Se  poate  co¬ 
mandă  dela  librăria  Krafft  din  Sibiiu.  jy, 

■* 

X/Trei  scrisori  cătră  soldaţi  de  preotul  George  Navrea , 
Arad  igi£  Astăzi,  când  e  atât  de  seracă  la  noi  literatura  me¬ 
nită  să  dea  razim,  îndemn  şi  întărire  sufletească  iubiţilor  noştri 
eroi  de  pe  câmpul  de  luptă,  orice  încercare  în  direcţia  aceasta  — 
fie  ea  cât  de  modestă  —  e  bine  venită.  De  aceea  nepretenţioasa 
broşură  a  preotului  O.  Navrea  nu  e  o  lucrare  de  prisos. 

Cărticica  conţine  trei  scrisori,  scrise  în  formă  de  răspuns 
la  răvaşul  fictiv  al  unui  soldat,  căruia  abia  înfricoşatul  răsboiu 
a  fost  în  stare  să-i  arete  «calea  vieţii».  Miezul  epistolei  dintâiu 
l-am  putea  concentra  în  eternul  adevăr  biblic:  «căci  prin  foc 
se  vor  lămuri  toate»...# Sufletele  se  purifică  prin  năcazuri  ca 
aurul  prin  foc.  A  doua  conţine  Simbolul  credinţei  amplificat 
şi  desvoltat  cu  destulă  claritate  şi  preciziune.  Măduva  celei  de 
a  treia  o  formează  expunerea  pe  scurt  a  celor  10  porunci. 
Urmează  îndemnuri  spre  credinţă  vie  —  nu  cumva  sentimentul 
religios,  deşteptat  de  asprimea  zilelor  noastre  să  rămână  un  fel 
de  «Timor  fecit  deos».  Cele  24  pagini  sunt  scrise  cu  duh  şi 
dragoste. 

Oaspele  blăstămat  de  D.  I.  Cornilescu.  Bucureşti.  —  O 
carte  pentru  ceice —  nu  o  vor  ceti.  Subiectul  ei...  l-aţi  gâcit: 
detestabilele  efecte  ale  beţiei.  Lipsa  «interesantului»  în  pove¬ 
stire  o  compenzează  căldura  şi  sinceritatea  expunerii.  Mai  mult: 
întâlneşti  momente,  cari  te  emoţionează...  Cartea  e  lipsită  de 
răceala  «moralistului»  teoretic,  căci  subietul  e  concretizat  într’o 
istorioară,  care  desvoaltă  tema  din  cugetarea  lui  lorga:  Omul 
beţiv  îşi  omoară  mai  întâi  năcazurile,  apoi  vieaţa. 

In  limba  traducerii  nu  se  obsearvă  obicinuitul  «artificial» 
şi  fraze  «trase  de  păr».  De  aceea  broşura  se  ceteşte  uşor. 

N.  C. 

Istorioare  biblice  pentru  elevii  şcoalelor  gr.- or.  române, 
de  Nicolae  Crişmariu.  ediţia  V.  Caransebeş  1914.  Preţul  45 
fileri  pag.  103. 

Catehizaţia  în  şcoalele  noastre,  în  felul  cum  s’a  făcut  până 
acum,  nu  dă  roadele  pe  cari  Ie  dorim.  Cauza  în  parte  e  a  se 
căută  şi  în  lipsă  de  manuale  corespunzătoare. 

Manualul  de  faţă  cuprinde  material  din  istorioarele  biblice 
pentru  clasele  II,  III  şi  IV  ale  şcoalelor  elementare  şi  poate  fi 
folosit  cu  multă  uşurinţă  şi  cu  rezultat  de  cătră  celce  cunoaşte 
scopul  şi  întocmirea  planului  de  învăţământ  din  1911.  Folosirea 
lui  ar  deveni  şi  mai  practică,  dacă  s’ar  marcă  întrânsul  împăr¬ 
ţirea,  gruparea  materialului  după  clase.  Astfel  unităţile  meto¬ 
dice  s’ar  putea  deosebi  mai  cu  înlesnire  şi  s’ar  putea  împărţi 
materialul  sub  raportul  duratei  predării  diferitelor  unităţi  me¬ 
todice. 

Şi  aşâ  cum  este  manualul  e  de  o  valoare  recunoscută  şi 
prin  aprobarea  lui  din  partea  veneratelor  Consistorii,  din  Ca¬ 
ransebeş,  Arad  şi  Oradea-mare.  Se  poate  procură  dela  libră¬ 
riile  diecezane  din  Arad  şi  Caransebeş., 

Istorioare  bisericeşti  pentru  elevii  de  V-a  şi  Vl-a  clasă 
a  şcoalelor  elementare  gr.-or.  române,  de  Nicolae  Crişmariu, , 
Caransebeş.  1914  Ediţia  Iii.  Preţul  40  fileri,  pag.  72. 

Manualul  acesta  e  de  o  valoare  practică  mai  mare  ca 
manualul:  «Istorioare  Biblice».  Acest  fapt  rezultă  din  împrejurarea, 
că  nu  se  iveşte  nici  o  greutate  la  împărţirea  materialului  după 
clase,  pentrucă  planul  de  învăţământ  împarte  materialul  întreg 
al  istoriei  bisericeşti  universale  aşâ,  ca  el  şă  fie  predat  în  clasa 
V.  Iar  pentru  clasa  a  Vl-a  pJanul  de  învăţământ  prescrie  Istoria 
specială  a  bisericii  române.  Manuarea  căiţii  deci  nu  cauzează 
nici  o  greutate,  căci  însaş  e  împărţită  în  două  părţi,  conţinând 
partea  primă  materialul  pentru  clasa  V  şi  paitea  doua  ma¬ 
terialul  clasei  a  Vl-a,  adecă  istoria  specială  a  bisericii  române. 

O  mică  observare  e  a  se  face  şi  aici  ia  partea  primă,  din 
care  lipseşte  cu  desăvârşire  chiar  şi  menţionarea  părintelui 
ortodoxiei,  adecă  a  iui  Atanasiu  cel  mare,  care  e  iuat  în  plan. 

De  altminteri  manualul  e  scris  într’o  limbă  corectă  şi  în  stilul 
cel  mai  potrivit.  E  aprobat  de  Ven.  Consistoriu  din  Arad,  Caran¬ 
sebeş  şi  Oradea-mare. 

Catehism  pentru  elevii  şcoalelor  elementare  gr.-or.  române 
Caransebeş  1915,  de  Nicolae  Crişmariu ,  Ediţia  IV-a.  Preţul  40 
flleri,  pag.  71. 

Manualul  acesta  are  o  introducere  menită  să  facă  pe  elevi 
a  înţelege,  ce  e  catehismul.  Această  ţântă  nu  o  ajunge  însă 
autorul,  căci  nu  poate  face  pe  elev  să  înţeleagă,  ce  e  catehismul. 
La  întrebarea:  ce  cere  religiunea  creştină  dela  noi,  se  răspunde 
credinţă,  iubire  şi  speranţă.  La  întrebarea:  de  unde  aflăm  acea¬ 
sta,  avem  ca  răspuns:  din  cuvintele  Sf.  Scripturi  şi  se  citează  trei 
locuri  din  Sf.  Scriptură.  După  acestea  îndată  vine  întrebarea: 
Unde  se  cuprinde  învăţătura  despre  credinţa,  iubirea  şi  speranţa 
creştină,  ni  se  spune,  că  se  cuprinde  în  catehism.  Evident,  că 
în  felul  acesta  nu  putem  şti,  ce  e  catehismul.  Ba  câtă  vreme 
la  întrebarea  precedentă  s’a  răspuns,  că  despre  aceste  virtuţi 
aflăm  cele  de  lipsă  în  Scriptură  şi  acum  deodată  la  întrebarea 
ce  vine,  răspundem,  că:  în  catehism,  —  putem  produce  ne¬ 
dumeriri  în  mintea  elevilor. 

Altcum  manualul  poate  fi  întrebuinţat  conform  planului 
de  învăţământ.  Materialul  e  grupat  după  cele  trei  virtuţi  teologice. 
Mai  mare  înlesnire  ar  avea  însă  catihetul,  dacă  ar  avea  împărţit 
materialul  după  clase,  şi  anume  aşa,  precum  prescrie  planul 
de  învăţământ  şi  îndreptarul  metodic  din  1911.  Autorul  acestui 
manual  la  o  altă  ediţie  ar  putea  —  şi  spre  aceasta  are  com¬ 
petenţa  necesară  —  grupă  materialul  aşâ,  ca  să  fie  bine  marcat 
materialul  semestrului  al  doilea  din  ci.  IV  elementară  şi  ma¬ 
terialul  clasei  a  V-a.  Pentru  fiecare  an  făcând  o  determinare 
precisă  a  unităţilor  metodice,  am  avea  un  manual  de  catehism  cu 
mai  multe  condiţii  de  practicitate. 

Pe  terenul  compunerii  catehismelor  trebue  să  fim  foarte 
cu  grijă  şi  cu  deosebită  muncă  trebue  să  tindem  spre  scopul 
urmărit  de  catehism:  să  creştem  creştini  cu  convingeri  sănă 
toase.  Manualul  acesta  încă  e  aprobat  de  Veneratele  Consistorii 
din  Caransebeş  Arad  şi  Oradea-mare. 


Di\  Gh.  Comşa 

aiKOisria  jl. 


Recunoaşterea  religiunii  izla- 
rnîte.  Dieta  ungară  în  şedinţa  deia 
13  Ianuarie  a  primit  proiectul  de  lege 
despre  recunoaşterea  acestei  religiuni. 
De  sigur  îndemn  la  acest  proiect,  adus 
în  dietă  într’o  vreme  când  nu  se  dis¬ 
cută  decât  chestiuni  de  răsboiu,  au 
dat  împrejurările  politice.  în  temeiul 
art.  43  de  lege  din  1805  şi  această 
religiune  avea  asigurată  şi  până  acum 
libertatea  reiigionară,  precum  şi  in 
viitor  practica  religioasă,  principiile, 
învăţăturile  şi  instituţiile  sale  se  vor 
putea  validitâ  tot  numai  în  marginile 
legilor  de  până  acum  ale  statului. 
Prin  urmare  va  fi  exclusă  poligamia, 
căci  căsătoria  legală  nu  se  va  putea 
contractă  decât  în  temeiul  art.  de  lege 
31  din  1804. 

Nu  atât  deci  o  regulare  a  stărilor 
de  drept  a  acestei  religii  în  stat,  ci 
mai  mult  motive  politice  au  îndemnat 
pe  legiuitorii  ţării  să  manifeste  deose¬ 
bită  solicitudine  faţă  de  izlamism,  ca 
o  recunoştinţă  faţă  de  Turcii,  cari  s'au 
alipit  cu  statornicie  cătrâ  puterile  cen¬ 
trale  în  acest  răsboiu  mondial. 

Religiunea  izlamită  a  fost  insă  nu¬ 
mai  recunoscută  prin  lege,  nu  reci- 
piată,  căci  drepturile  istorice  ii  lipsesc 
pentru  a  fi  înşirată  între  religiunile 
recepte,  cari  de  altfel  nici  nu  mai  pot 
fi  sporite.  Totuşi  legislaţiunea  a  voit 
prin  această  recunoaştere  să  o  ridice 
faţă  de  confesiunea  baptistă,  care  tre¬ 
buie  să-şi  aştearnă  principiile  de  cre¬ 
dinţă  şi  practică  religioasă  spre  apro¬ 
bare  ministrului  de  culte,  pe  când  nou 
recunoscuta  religiune  nu  mai  are  înda¬ 
torirea  aceasta,  rămânând  ca  să  obţină 
aprobare  specială  în  viitor  numai  pen¬ 
tru  statutele  organizării  comunităţilor 
religioase,  întrucât  legea  de  acum  an¬ 


ticipează  recunoaşterea  principiilor  de 
credinţă  tuturor  confesiunilor  izlamite, 
ştiut  fiind  că  izlamul  încă  e  împărţit 
în  confesiuni.  Asemenea  au  favorul, 
pe  care  confesiunile  recunoscute  nu-l 
au,  că  fii  părinţilor  de  religiunea  izla¬ 
mită,  cercetând  şcoalele  ţării,  vor  fi 
instruiţi  în  cele  religioase  după  învă¬ 
ţăturile  religiunii  lor,  pe  când  fii  unor 
părinţi  aparţinători  unei  confesiuni  nu¬ 
mai  recunoscută,  nu  pot  fi  instruiţi  după 
învăţăturile  acelei  confesiuni,  ci.  se 
supun  instrucţiei  unei  confesiuni  reci- 
piate,  de  regulă  aceleia  pe  care  au 
părăsit’o  părinţii. 

S’au  scos  la  iveală  în  dietă  şi 
principiile  cari  contrazic  acestei  recu¬ 
noaşteri  a  religiunii  izlamite,  dar  ma¬ 
joritatea  privind  chestiunea  numai  din 
punctul  de  vedere  al  politicei  interna¬ 
ţionale  şi  sub  influinţa  opiniei  publice 
favorabile,  a  votat  legea  fără  a-i  face 
opoziţie.  In  ţara  noastră  nu  sunt  de¬ 
cât  câteva  sute  de  suflete  mohame- 
dane,  pe  insula  Ada-Kale.  p_ 

f  Episcopul  Vasile  Hossu.  Bi¬ 
serica  greco-catolică  a  îndurat  o  grea 
pierdere  prin  moartea  episcopului 
Qherlei.  Nu  ajunge  jertfa  atâtor  vieţi 
stânse  fără  vreme  în  uraganul  acestui 
răsboiu  înfricoşat,  ci  trebuie  să  ne 
despărţim  pe  neaşteptate  şi  de  atâţia 
bărbaţi  luminaţi,  cari  nădăjduiam  să 
ne  fie  strâjeri.  vânjoşi,  stâlpi  de  întărire 
in  clipele  de  cumpănă  grea,  ce  poate 
să  ne  mai  ajungă.  Dar  orânduelile 
Provedinţei  divine  nu  noi  Ie  vom 
cumpăni,  ci  primindu-le  cu  smerită 
supunere,  să  căutăm  a  împlini  cu 
îndoită  strădanie  lipsa  celorce  ne-au 
părăsit  în  aceste  timpuri  amare. 

In  Episcopul  Hossu  biserica  greco- 
catolică  deplânge  pe  arhiereul  vrednic, 
care  cu  minte  ageră  a  condus  trebile 
eparhiei  de  Gherla,  ca  şi  mai  înainte 
ale  celei  dela  Lugoj ;  ea  jeleşte  moartea 
unui  bun  şi  blând  părinte,  care  a  pri- 
veghiat,  a  alergat  şi  a  muncit  fără 
preget  pentru  înaintarea  supuşilor  săi 
in  această  vieaţă,  şi  a  ostenit  cu  râvnă 
multă  pentru  înălţarea  şi  mântuirea 
sufletelor  încredinţate  cârmuirii  sale. 

împărtăşim  şi  noi  doliul  bisericii 
gr.-catolice  şi  îndeosebi  a  eparhiei 
Gherlei,  care  n’a  avut  norocul  să  se 
bucure  decât  pe  scurtă  vreme  de 
arhiereul  de  care  legase  atâtea  nădejdi 
şi  care  croise  cu  înţelepciune  planul 
înălţării  ei. 

Dorim  ca  celce  va  urmă  pe  scaunul 
văduvitei  eparhii  să  fie  un  apostol 
adevărat  al  legii  Domnului,  şi  un  stâlp 
de  lumină  pentru  neamul  nostru. 

f  Dimitrie  Machi  Ardelean.  Pu¬ 
ţini  vor  fi  cei  cari  l-au  cunoscut  pe 
fostul  notar  din  Giula-Vărsand  aşa,  cu 
suflet  nobil  şi  înţelegător,  cum  el  s’a 
dovedit  la  moarte.  Din  averea  pe  care 
a  strâns-o  cu  cinste  şi  omenie  a  făcut 
un  dar  obştei  române  ortodoxe,  o  fun¬ 
daţie,  care  nu  prin  mărimea  sumei 
de  10,000  coroane  se  impune,  ci  con¬ 
cepţiile  de  vieaţă,  înţelegerea  adâncă 
de  care  a  fost  animat  un  notar  dela 
sate  dau  valoare  neperitoare  faptei 
sale.  Donaţia  a  făcut-o  eparhiei  Ara¬ 
dului  pentru  trimiterea  teologilor  talen¬ 
taţi  in  străinătate,  spre  perfecţionare  în 
arta  oratoriei.  Un  notar  pentru  lăţirea 
cuvântului  lui  Dumnezeu  între  oameni 
’ —  iată  ce  surprinde  atât  de  multîntr’o 
vreme  când  cultura,  civilizaţia  fără 
religiositate  ţine  lumea  mare  departe 
de  Biserică,  departe  de  legea  Domnu¬ 
lui.  Un  notar,  un  oficiant  în  admini¬ 
straţie,  de  cari  sunt  atâţia  în  cuprinsul 


neamului  românesc,  cât  de  luminos  se 
înalţă  nu  numai  din  rândul  semenilor 
săi,  ci  prin  concepţia  sa,  prin  dreapta 
înţelegere  a  celei  mai  vitale  probleme 
din  vieaţa  unui  neam  şi  a  omenirii 
întregi,  el  se  ridică  chiar  peste  toţi 
binefăcătorii  noştri.  Căci  ce  este  mai 
vrednic  de  laudă  şi  recunoştinţă  decât 
să  frângi  mu  Iţi  mei  pânea  vieţii ,  care 
este  cuvântul  lui  Dumnezeu,  sau  măcar 
să  dai  posibilitatea  ca  din  agonisita  ta 
alţii,  cei  chemaţi,  păstorii  de  suflete, 
să  formeze  un  izvor  statornic  din  care 
să  se  reverse  roadele  binecuvântate 
ale  propoveduirii  învăţăturilor  creşti¬ 
neşti,  menite  a  preface  şi  a  înălţă 
omenirea. 

Ce  explicare  să  dai  unui  astfel  de 
fapt?  Desigur  răposatul  a  făcut  parte 
din  acea  generaţie  de  notari  cucernici, 
strâns  alipiţi ,  de  biserica  strămoşească, 
cari  îşi  ţinea  ca  o  datorie  să  înceapă 
însuşi  doxologia  mare  în  Dumineci  şi 
sărbători  din  scauuul  de  după  strană, 
care  niciodată  în  vremea  slujbei  nu 
rămânea  gol,  şi  îşi  ţinea  de  o  mândrie 
că  poate  ceti  în  biserica  cuvântul  ca¬ 
zaniei,  pe  care  poporul  o  ascultă  cu 
drag  şi  mângâiere.  Notarul  eră  pe 
atunci  şi  un  părinte  al  poporului... 

Dumnezeu  să-i  facă  odihnă  bună 
în  lăcaşurile  drepţilor!  Biserica  îl  va 
pomeni  în  rândul  marilor  săi  binefă¬ 
cători,  ca  pe  un  adânc  înţelegător  al 
nevoilor  credincioşilor  săi.  Şi  cu  recu¬ 
noştinţă  îi  vor  păstră  amintirea  şi  alte 
institute  cărora  le-a  împărţit  daruri: 
«Astra»  1000  cor.  Fond  de  teatru  1000 
cor.  Fond.  ziariştilor  500  cor.  Biserica 
din  Vărsând  pentru  scopuri  culturale 
bisericeşti  3000  cor.  şi  alte  2000  cor. 
pentru  edificarea  unei  case  de  întru¬ 
nire  a  comitetului  parohial.  Şi  vor  fi 
zis  din  inimă  un  «Dumnezeu  să-l  ierte» 
şi  săracii  cărora  s’au  împărţit  500  cor. 
în  ziua  înmormântării. 


Pentruce  a  întârziat  apariţia 
„Revistei  Teologice"?  Ne  simţim  da¬ 
tori  să  dăm  onoraţilor  noştri  cetitori 
explicaţii,  pentruce  a  întârziat  până 
acum  apariţia  revistei  noastre.  Cauza 
principală  a  acestei  întârzieri  e  urmă¬ 
toarea  :  cu  sfârşitul  anului  1915  datoria 
noastră  la  Tipografia  arhidiecezană  se 
urca  la  considerabila  sumă  de  7968 
cor.  57  fii.  Adecă:  dupăce  am  muncit 
9  (zis:  nouă)  ani  de  zile  pentru  a 
ţinea  aprinsă  o  luminiţă  spirituală  pe 
seama  preoţimei  noastre,  drept  răsplată 
ne  ameninţa  datoria  de  mai  sus!  Îşi 
poate  închipui  oricine  cu  ce  tragere 
.de  inimă  poate  lucra  cineva  intre  ase¬ 
menea  împrejurări.  Hotărârea  ce  o 
luasem  a  fost,  ca,  pe  lângă  toată  du¬ 
rerea  ce  ni-o  pricinuia  părăsirea  unui 
prietin  vechiu,  să  sistăm  apariţia  re¬ 
vistei,  iar  faţă  de  restanţiert-  să  facem 
paşii  ultimi,  pentru  a  ne  încasa  abo¬ 
namentele,  cari  numai  de  pe  cei  4 
ani  din  urmă  trec  peste  suma  de 
25,000  coroane. 

Acum  situaţia  aceasta  s’a  ameli¬ 
orat!  Oraţie  îndeosebi  preoţimei  din 
arhidieceză,  cu  începutul  anului  ace¬ 
stuia  din  încasările  făcute  am  achitat 
partea  cea  mai  mare  din  datoria  re - 
vist  ei.  Ni  s’a  luat  parcă  un  sloiu  de 
ghiaţă  de  pe  inimă!  De  aici  înainte 
existenţa  revistei  credem  că  e  asigu¬ 
rată.  Cu  nou  curaj  şi  cu  nouă  dra¬ 
goste  vom  continua  munca  noastră  în 
interesul  culturii  preoţimei  noastre. 

Nu  vrem  să  lipsim  dela  datoria 
noastră  îndeosebi  în  aceste  vremuri 
grele,  când  scrisul  românesc  s’a  îm¬ 
puţinat  şi  când  preoţimea  simte  tre¬ 
buinţa  unei  cât  mai  bune  orientări  şi 
întăriri  sufleteşti  în  misiunea  ce  o  în¬ 
deplineşte.  Răsboiul  a  aruncat  nouă 
lumină  asupra  multor  chestiuni  de 
vieaţă  bisericească,  cari  trebuesc  dis¬ 
cutate  pentru  folosul  tuturor.  Încă  în 


numerele  următoare  vom  începe  o 
serie  de  articole  de  acest  cuprins. 

Nu  mai  puţin  ne  privesc  pe  toţi 
chestiunile  dela  ordinea  zilei  din  bi¬ 
serica  noastră.  In  urma  agitaţiilor  ce 
se  fac  în  vederea  întregirii  scaunului 
mitropolitan,  s’au  ivit  fenomene  dure¬ 
roase,  pe  cari  cu  optinismul  nostru 
din  timpuri  de  pace  le  credeam  im¬ 
posibile.  Dacă  a  trebuit  să  ne  înnoim 
cândva  dragostea  şi  devotamentul  no¬ 
stru  faţă  de  sfânta  noastră  biserică 
strămoşească,  acum  trebue.  Precum 
primii  creştini  aveau  o  «inimă  şi  un. 
cuget»  faţă  de  strâmtorările  din  afară, 
între  cari  se  găseau,  aşa  să  fim  şi  noi, 
preoţime  şi  popor,  astăzi.  Interesele 
bisericei,  care  e  corabia  de  mântuire 
a  neamului  nostru  celui  credincios,  să 
le  ridicăm  mai  presus  de  toate! 

La  întărirea  dragostei  noastre  faţă 
de  biserică  şi  a  solidarităţii  noastre 
sufleteşti  vom  lucra  şi  de  aici  înainte. 
Pe  lângă  toate  greutăţile  cu  cari  am 
luptat,  revista  noastră  şi-a  câştigat  un 
cerc  credincios  de  cetitori  şi  aderenţi 
cari  o  apreciază.  Ne-am  putut  con¬ 
vinge  despre  aceasla  şi  din  îndem¬ 
nurile  şi  încurajările  de-a  o  continua, 
ce  le-am  primit  în  timpul  din  urmă. 

Premiile  „Rev.  Teo1.“  Paralel  cu 

revista,  vom  publica  şi  « Biblioteca 
bunului  păstor ale  cărei  publicaţii 
folositoare  pentru  practica  pastorală 
le  împărţim  gratuit,  ca  premii,  celor 
ce  şi  au  achitat  întreg  abonamentul  Ia 
revistă.  Pentru  anul  acesta  dăm  ca 
premiu  un  foarte  frumos  volum  cu  26 
de  predici,  cari  conţin  „Tâlcuîrea  cre¬ 
zului"  şi  sunt  datorite  P.  S.  Sale  pă¬ 
rintelui  episcop  Nicodem  al  Huşilor, 
bine  cunoscut  cetitorilor  noştri  ca 
scriitor  bisericesc.  Predicele  P.  S.  Sale 
sunt  o  propoveduire  sistematică  a  în¬ 
văţăturilor  bisericei  ortodoxe,  după 

ordinea  în  care  se  găsesc  formulate 
în  simbolul  credinţi!.  Sunt  ţinute  pe 
înţelesul  poporului  şi  sunt  foarte  aco¬ 
modate  pentru  a  le  ceti  în  aceste  vre¬ 
muri,  în  cari  numai  din  cuvântul  Dom¬ 
nului  se  mai  pogoară  raze  de  mângâ¬ 
iere  şi  lumină  în  sufletele  cernite  de 
durere. 

Predicele  nu  se  vor  pune  îu  vân¬ 
zare,  ci  se  vor  da  numai  ca  premiu 
abonaţilor  revistei,  cari  vor  fi  achitat 
întreg  abonamentul  pe  anul  1916  până 
cel  mai  târziu  la  10  Mai  st.  v.  a.  c. 
Prin  urmare  cei  ce  doresc  să  benefi¬ 
cieze  de  premiu,  grăbească  a  trimite 
abonamentul,  în  care  scop  în  corpul 
acestui  număr  am  pus  câte  un  mandat 
postai.  # 

y.  Patronagiul  tinerime!.  In  lipsa 
unei  supraveghiere  şf  povăţuiri  destul 
de  severe,  tineretul  care  încă  n’a  in¬ 
trat  în  oaste  s’a  dedat  la  obiceiuri  rele 
şi  excese  de  tot  felul,  pentru  curmarea 
cărora  în  unele  locuri  au  întrevenit 
cu  măsuri  energice  forurile  militare. 
In  Germania  cele  mai  aspre  măsuri 
în  privinţa  aceasta  le-a  luat  comanda 
corpului  ilfe  armată  bavarez.  Printr’un 
ordin  publicat  de  curând  opreşte  fu¬ 
matul  pentru  tinerii  sub  17  ani.  Dacă 
aceşti  tineri  vor  fi  găsiţi  fumând  pe 
drumuri,  pe  străzi  şi  pieţe,  vor  fi  pe¬ 
depsiţi,  ca  şi  vânzătorii  cari  le-au  vândut 
tutun  ori  ţigări.  Tinerilor  sub  17  ani 
nu  le  este  permis  să  intre  in  birturi 
decât  numai  în  societatea  unor  per¬ 
soane  mature,  dar  şi  aceasta  numai 
până  la  orele  9  seara;  după  această 
oară  acei  tineri  n’au  voie  să  stee  în 
birturi  nici  chiar  dacă  sunt  însoţiţi  de 
oameni  maturi.  Asemenea  n’au  voie 
aceşti  tineri  să  cerceteze  cinemato¬ 
grafele,  nici  chiar  în  cazul  că  sunt  în 
societatea  altora  maturi.  Proprietarii  ci¬ 
nematografelor  n’au  voie  să  publice  pe 
placate  ilustraţiuni. 


Tinerilor  sub  17  ani  le  este  in¬ 
terzis  să  umble  fără  ocupaţie  pe  străzi, 
prin  pieţe  şi  prin  alte  locuri  după 
orele  9  seara.  Poliţia  are  dreptul  să 
înăsprească  această  măsură,  după  tre¬ 
buinţele  locului.  Ordinul  se  mai  ocupă 
şi  cu  scrierile  imorale,  oprind  anunţarea, 
apreciarea  şi  expunerea  acestor  scrieri 
în  vitrine  şi  în  localuri  unde  pot  fi 
văzute  de  public.  Tinerilor  sub  17  ani 
nu  are  voie  nimeni  să  le  ofere  ase¬ 
menea  scrieri,  nici  pe  bani,  nici  fără 
bani. 

Cei  cari  vor  călca  acest  ordin, 
vor  fi  pedepsiţi  cu  închisoare  până  la 
un  an,  ori,  în  cazuri  mai  puţin  vino¬ 
vate,  cu  pedeapsă  în  bani  până  la 
suma  de  1500  mărci. 

K,La  noi,  după  cât  ştim,  nu  s’au  luat 
asemenea  măsuri  pentru  a  îndrumă 
tineretul  rămas  acasă  pe  cărarea  vieţii 
celei  bune.  De  aici  nu  urmează  că  la  noi 
n’ar  fi  necesare  asemenea  măsuri. 
Stând  de  vorbă  cu  preoţii  şi  învăţă¬ 
torii  dela  sate,  adeseori  auzi  plângeri 
împotriva  tinerimei.  Obiceiurile  rele 
la  cari  se  dedă  acum,  cândrfsufletul  e 
mai  impresionabil,  cu  anevoie  vor 
putea  îi  desrădăcinate  mai  târziu.  Prin 
urmare  trebue  grijitde  cu  bună  vreme) 
ca  să  nu  se  încuibe. 

Acum  e  timpul  să  se  generalizeze 
mişcarea  începută  în  unele  părţi  de-a 
se  înfiinţa  societăţi  ale  tineretului.  In 
cadrele  unor  asemenea  organizaţii  se 
poate  lucră  cu  succes  prin  diferite  mij¬ 
loace  la  creşterea  acelora  de  cari  e 
legată  nădejdea  de. mâne  a  neamului. 
Acum  e  timpul  potrivit  pentru  a  răs¬ 
pândi  scrieri  folositoare  printre  tine¬ 
rimea  ieşită  din  şcoală  şi  care,  în  lipsa 
îndemnului  de-a  prinde  o  carte  ori 
gazetă  în  mână,  uită  până  şi  scrisul 
.şi  cetitul  învăţat  în  şcoală. 

Şi  alte  măsuri  se  vor  găsi  pentru 
o  bună  îndrumare  a  tineretului  în 

aceste  vremuri  grele,  cari  nu-î  bine 
să  ie  lăsăm  să  treacă  fără  folos  sufle¬ 
tesc,  ba  chiar  cu  mare  pagubă,  pentru 
nimenea  dintre  noi,  cu  atât  mai  puţin 
pentru  tinerime. 

Acum  e  timpul  să  dăm  o  dreaptă 
interpretare,  prin  o  aplicare  reală,  pa¬ 
ragrafului  23  pct.  13  din  Statutul  or¬ 
ganic,  care  impune  comitetului  această 
creştinească  sarcină:  «A  priveghea 
asupra  religiosiiăţii  şi  moralităţii  mem¬ 
brilor  parohiali,  precum  şt  pentru  des- 
râdăcinarea  datinelor  stângace  şi  a 
desfrânării,  prin  mijloace  morale  şi 
pedepse  mai  mici  bisericeşti,  şi  a  cere 
ajutorul  protopresbiterului,  iar  la  caz 
de  necesitate  a  episcopului,  —  spre 
restaurarea  religiozităţii  şi  moralităţii». 

j^De  ce  nu  s’ar  putea  pune  în  dis¬ 
cuţie  la  şedinţele  comitetelor  parohi¬ 
ale  chestiune  ca:  fumatul,  cercetarea 
cârcimelor,  consumul  de  beuturi  spir- 
tuoase,  jucatul  de  cărţi,  certele  şi  neîn¬ 
ţelegerile,  luxul,  cazurile  de  desfrâ- 
nare  etc.  în  legătură  cu  creşterea  tine- 
rimei,  ca  şi  cu  progresul  moral  al  tu¬ 
turor  membrilor  parohiei.  Răsboiul  ne 
impune  în  mai  mare  măsură  ca  altă 
dată  anumite  datorinţe  creştineşti,  ca : 
îngrijirea  orfanilor,  ajutorarea  vădu¬ 
velor,  cercetarea  bolnavilor,  sprijinirea 
reciprocă  în  toate  privinţele.  Toate 
aceste  chestiuni  şi  altele  asemenea  ar 
trebui  să  formeze  obiectul  unor  inten¬ 
sive  preocupări  în  corporaţiunile  noa¬ 
stre  parohiale.  Prin  aceasta  s’ar  intro¬ 
duce  mai  mult  duh  în  aceste  corpora- 
ţiuni,  cărora  până  acum  li  s’au  dat 
numai  probleme  de  gospodărie  şi  ad¬ 
ministraţie  bisericească.  Discutându-le 
preotul  cu  înţelepciunea  şi  taclul  ce 
compoartă  asemenea  chestiuni,  îm¬ 
preună  cu  fruntaşii  parohiei  adunaţi 
în  comitet,  îi  va  face  mai  întâi  pe  aceştia 
să  se  preocupe  mai  intensiv  de  pro¬ 
blemele  vieţii  religioase-morale,  cu 


timpul  li-ar  câştiga  tot  zelul  şi  devo¬ 
tamentul  pentru  buna  lor  rezolzire  în 
sfera  vieţii  parohienjlor.  Membrii  co¬ 
mitetului  trebue  să  fie  pentru  preot 
ceeace  au  fost  apostolii  pentru  Domnul 
Hristos.  Dar  ca  să  fie  aşa,  trebue  bine 
aleşi  şi  apoi  formaţi  în  contact  con¬ 
tinuu  cu  preotul  lor,  Prin  oameni  pe 
cari  i-a' însufleţit  preotul  pentru  vieaţa 
religioasâ-morală  poate  întreţine  o 
vie  propagandă  creştinească  şi  poate 
străbate  şi  acolo  unde  el  personal  nu 
ajunge  nici  când,  ori  numai  cu  greu. 
In  biserica  noastră  apostolatul  laicilor 
e  prea  puţin  apreciat.  Intru  cât  e  po¬ 
sibil  să-l  trezim  acum,  în  timpul  răs- 
boiului,  ascultând  de  proverbul  ro¬ 
mânesc:  bate  ferul  până-i  cald. 

f  Arhimandritul  Augustin  Ham- 
sea.  In  12/25  Ianuarie  a  adormit  în 
Domnul  la  mănăstirea  Hodoş-Bodrog, 
unde  se  retrăsese  din  vârtejul  unelti¬ 
rilor  lumii,  arhimandritul  Augustin 
Hamsea.  Intr'ânsul  biserica  noastră  a 
pierdut  pe  unul  dintre  cei  mai  culţi 
preoţi  ai  ei.  Cu  dragoste  faţă  de  bi¬ 
serică,  cu  tragere  de  inimă  cătră  in- 
stituţiunile  ei  şi  cu  râvnă  într'ale  cărţii 
bisericeşti,  răposatul  a  fost  o  distinsă 
personalitate  de  preot  şi  a  desfăşurat 
o  muncă  folositoare  în  vieaţa  noastră 
bisericească. 

Studiile  liceale  Ie-a  făcut  la  Bra¬ 
şov,  cele  teologice  la  Sibiiu,  unde  a 
urmat  şi  cursuri  de  drept,  pe  cari  le-a 
terminat  la  universitatea  din  Buda¬ 
pesta.  De  pe  cariera  de  advocat,  pe 
care  intrase,  l-a  chemat  mitropolitul 
Ioan  Meţianu,  pe  când  eră  episcop 
la  Arad,  şi  l-a  aplicat  mai  întâi  ca  pro¬ 
fesor  la  seminarul  de  acolo,  a  trecut 
apoi  la  postul  de  asesor  referent  în 
senatul  bisericesc  al  Consistorului  ară- 
dan,  dar  după  şase  ani  iarăşi  s’a  în¬ 
tors  la  seminar,  de  astădată  ca  director. 

în  care  calitate  a  rămas  până  la  anul 
1901,  când  s’a  retras  ca  egumen  la 
mănăstirea  Hodoş-Bodrog. 

Drn  timpul  activităţii  sale  ca  pro¬ 
fesor,  deîa  răposatul  arhimandrit  ne-a 
rămas  o  scriere  de  istorie  bisericească, 
publicată  ca  manuscris  în  revista  «Bi¬ 
serica  şi  Şcoala»,  al  cărei  redactor  eră 
şi  în  care  a  publicat  şi  alte  studii  de 
orientare  pe  terenul  vieţii  pastorale. 
Asemenea  studii  a  mai  publicat  în 
«Telegraful  Român»  şi  în  această  re¬ 
vistă,  de  care  s’a  interesat  chiar  dela 
începutul  apariţiei  ei.  in  chestiunile 
bisericeşti  adormitul  in  Domnul  a  avut 
o  judecată  limpede  şi  călăuzită  de 
simţul  creştinesc  ce-1  caracteriza. 

In  două  rânduri  a  fost  candidat 
serios  la  scaunul  episcopesc  al  Ara¬ 
dului,  dar  n’a  putut  întruni  majoritatea 
voturilor  In  sinodul  eparhial.  După 
luptele  pătimaşe  purtate  cu  acele  ocazii, 
lupte  păgubitoare  pentru  biserică,  s’a 
retras  la  mănăstire,  de  unde  a  păstiat 
legătura  cu  vieaţa  culturala  biseri¬ 
cească,  luând  parte  la  cârmuirea  bi- 
sericei,  ca  membru  al  corporaţiilor 
înalte  ale  ei,  şi  strângând  cu  sârgu- 
inţă  documentele  relative  la  istoria 
noastră  bisericească.  Pentru  limpezirea 
chestiunei  juridice  privitoare  la  mă¬ 
năstiri,  pentru  care  se  poartă  proces 
între  biserica  noastră  şi  cea  sârbească, 
răposatul  a  ostenit  mult,  cercetând  şi 
studiind  documente  în  diferite  arhive. 
Din  mănăstirea  Hodoş-Bodrog  a  ştiut 
face  un  centru  de  edificare  religioasă- 
morală  pentru  poporul  din  împreju¬ 
rimi,  căruia  îi  împărtăşea  cu  ocazia 
pelerinagiilor  învăţaturi  cu  dragoste 
părintească. 

Dumnezeu  să-i  primească  munca 
săvârşită  în  slujba  bisericei,  pentru  lu¬ 
minarea  preoţimei  şi  a  poporului,  să-l 


odihnească  cu  drepţii,  căci  a  fost  un 
suflet  nobil,  devotat  binelui  şi  intere¬ 
selor  obşteşti. 

N.  B. 


